Manchester United Supporters Club Maldives register kohffi\nމެންޗެސްޓަރ ޔުނައިޓެޑް ސަޕޯޓާސް ކްލަބް މޯލްޑިވްސް ރަޖިސްޓަރކޮށްފި\n-4weeks ago0- އަމީން\nދިވެހިރާއްޖޭގަ އޮތް އެންމެ ބޮޑު އެއް ފުޓްބޯޅަ ފޭން ބޭސް ކަމަށްވާ މެންޗެސްޓާ ޔުނައިޓެޑްގެ ސަޕޯޓާސް ކްލަބް ރަޖިސްޓަރ ކޮށްފިއެވެ.\nމެންޗެސްޓަރ ޔުނައިޓެޑް ސަޕޯރޓާރސް ކްލަބް މޯލްޑިވްސް (އެމް.ޔޫ.އެސް.ސީ.އެމްވީ) މިނިސްޓަރ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓް އިން ރަޖިސްޓަރ ކޮށްފައިވަނީ މިދިޔަ މަހުގެ 27 ވަނަ ދުވަހު އެވެ.\nރަސްމީ ސިފައެއްގައި ރާއްޖޭގައި ޔުނައިޓެޑް ތަމްސީލުކުރުމުގެ ބޭނުމުގައި އުފެއްދި މި ޖަމިއްޔާ އިފްތިތާހުވެގެން ދިޔުމާއިއެކު، އެ ކުލަބުގެ ގިނަގުނަ ކަންކަން ރާއްޖެއަށް ފުޅާ ކުރުމަށް ފަސޭހަވެގެންދާނެ ކަމަށް އެމް.ޔޫ.އެސް.ސީ.އެމްވީ އިން މައުލޫމާތު ދެއެވެ.\nއެމް.ޔޫ.އެސް.ސީ.އެމްވީ އިން އިތުރަށް މަޢުލޫމާތު ދެއްވާ ގޮތުގައި، މި ޖަމިއްޔާގެ މައިގަނޑު އަސާސަކީ ޔުނައިޓެޑުގެ ގިނަ ސަޕޯޓަރުން އެއްތަންކޮށް، ކުލަބަށް އޮންނަ ސަޕޯޓް ދިރުވާ އާލާ ކުރުމެވެ. އެއާއެކު ކުލަބާއި ގުޅުވައިގެން އިވެންޓުތައް ބޭއްވުމައި، ހިލޭ ސާބަހަށް ކުރެވޭ ގިނަ މަސައްކަތް ކުރުމަށްވެސް އެ ޖަމިއްޔާއިން ވަނީ ނިންމާފައެވެ.\nއޭގެ އިތުރުން ރާއްޖޭގައި ތިބި ޔުނައިޓެޑުގެ ސަޕޯޓަރުން އެއް ޕްލެޓްފޯމަކަށް ގެނެސް އެކުވެރިކަން އާލާކުރުމުގެ ގޮތުން ތަފާތު ގިނަ ހަރަކާތްތަކެއް ހިންގުމަށް ހަމަޖެހިފައިވާކަމަށްވެސް އެޖަމިއްޔާއިން ވަނީ ހާމަކޮށްފައެވެ.\nއެމް.ޔޫ.އެސް.ސީ.އެމްވީގެ މެންބަރަކަށް ވުމަށް ބޭނުންވާ ފަރާތްތަކަށް ގޫގުލް ފޯމް ( https://forms.gle/5pKBwY6LCcCwYomCA ) މެދުވެރިކޮށް މިހާރު އެފުރުސަތު ވަނީ ހުޅުވާލެވިފައެވެ.\nއެމް.ޔޫ.އެސް.ސީ.އެމްވީ އިން އަންނަނީ ފޭސްބުކް އަދި ޓްވިޓާ ގައި ހަރަކާތްތެރިވުމުގެ އިތުރުން ވައިބަރ ކޮމިއުނިޓީ ގްރޫޕެއްވެސް ހިންގަމުންނެވެ.


ކުޑަކުދިންގެ ވާހަކަ: އަނބުގަހަށް އެރުމުން ވީގޮތް – DhiSalafiyyah\nކުޑަކުދިންގެ ވާހަކަ: އަނބުގަހަށް އެރުމުން ވީގޮތް\n20/07/2014 ކުޑަކުދިންއަލް އުޚްތު ތަސްނީމް ޢަލީ\nމިއީ ރޯދަމަހެއްގައި ކުއްޖަކު އަނބުގަހަކަށް އެރުމުން ދިމާވި ޙާދިސާއެއްގެ މައްޗަށް ލިޔެފައިވާ ޙަޤީޤީ ވާހަކައެކެވެ.\nމިވާހަކައިގައި އުޅޭ ޝަރަފުގެ ޢުމުރަކީ އޭރު ބާރަ އަހަރެވެ.އެއްދުވަހެއްގެ ހަވީރު ޝަރަފު ފޫހިވެގެން ކުރާނެ ކަމެއް ނޭނގިގެން ގޮސް ހިތަށް އެރިއެވެ. ފޫހިފިލުވާލަން އަނބުގަހަށް އަރަން ވީ އެވެ. ޝަރަފުގެ ޢުމުރުން ބާރަ އަހަރުގައި ވެސް އުސް ތަންތަނަށާއި ގަސް ގަހަށް އަރަން ވަރަށް ފަރިތައެވެ. އަދި އެއީ ޝަރަފު ވަރަށް ކުރާ ހިތުން ކުރާ ކަމެވެ.\nހަވީރު ޢަސުރު ނަމާދުކޮށްލައިގެން އައިސް ހެދުން ބަދަލުކޮށްގެން އަނބުގަހަށް އެރި އިރު ގޭގެ އެއްވެސް މީހަކު ފެންނާކަށް ނެތެވެ.\nއަނބުގަހަށް އަރާ ގޮފިގަނޑެއްގައި ރަގަޅަށް ހަމަޖެހިގެންހުރެ ލަވައެއްކިޔާލަން ފެށިތަނާ ވަރަށް ރީތިކޮށް ދޮންވެފައި އޮތް ބޮޑު ދޮން އަނބެއް ފެނިއްޖެ އެވެ.\nއަނބުގަހުގައި މާގިނަ އަނބެއް ނެތެވެ.ގަހުގެ އެކި ހިސާބުގައި ހުރި މަދު އަނބުގެ ތެރެއިން ޝަރަފުއަށް ފެނުނު އަނބު އޮތީ ވަރަށް ފަސޭހައިން އަތްފޯރާ ހިސާބުގައެވެ.\nއަނބު ފެނުމުން ހިތަށް އެރިއެވެ.އަނބުގައި އަތްޖައްސާލަންވީ އެވެ. ރޯދަޔަށް ހުއްޓަސް އަނބުގައި އަތްޖައްސާލިޔަސް ރޯދަ ނުގެއްލޭނެތާއޭ ހިތާ އަނބުގައި އަތްޖައްސާލިއެވެ. ވަރަށް ރީތި ދޮން އަނބެކެވެ. ޝަރަފަށް އެންމެ މީރު ވަރަށް ދޮންވެފައިވާ އަނބެކެވެ.\nކޮންމެއަކަސް އަނބު ފެނުނު ފަހުން އަނބު ނޫން އެހެން ދިމާއަކަށް ޝަރަފުގެ ނަޒަރު ހުއްޓޭގޮތް ނުވިއެވެ.\nގަހުގައި ބާއްވައިގެން މަޑުމަޑުން އަނބުގެ ވަސް ބަލާލިއެވެ.\n” ހާދަމީރު ވަހެކޭ” ޝަރަފު ހިތަށް އެރިއެވެ.މިހާމީރު އަނބެއް މީދަލަށް ދޭން ބާއްވައިގެން ނުވާނެއެވެ.\nއެކަމަކު މިހާރު ބިނދެގެން ރޯދަވީއްލައިގެން ކާން ބާއްވައިފިއްޔާ އެހެން މީހުންނަށްވެސް ދޭން ޖެހިދާނެތީ ހަދާނެ ގޮތަކާމެދު ފިކުރު ކުރަން ފެށިއެވެ.\nއަދި ކުއްލިއަކަށް ހިތަށް އެރިއެވެ. ގަހުގައި ބާއްވައިގެން ކުޑަކޮށް ރަހަ ބަލާލަން ވީއެވެ. މިހެންހިތަށް އަރާ ރަހަ ބަލާލިއެވެ.\n” އަސްތާ! ހާދަ ފޮނި އަނބެކޭ. ކާލަންވީ” މިހެންހިތަށް އަރާ ފިކުރެއްނެތި އަނބުކައި ނިއްމާފިއެވެ.\nއަދި ހަމަޖެހިލައިގެން ގަހުން ފައިބައިގެން ގޮސް އެނދުގައި ޖައްސާލިއެވެ. އިރުކޮޅަކުން އޭނަ ނިދިއްޖެއެވެ.ބައިގަޑިއެއްހާ އިރު ފަހުން ޝަރަފުއަށް ހޭލެވުނީ ކޮއްކޮ ނިންދަވަން ބައްޕަ ނާނާކިޔާ ދޭ އަޑު އިވިގެން ނެވެ.\nޝަރަފުހޭލެވުމާއެކު ބައްޕަގާތު އެއްސެވެ.ބައްޕާއެވެ.މިއަދު އިރުއޮއްސެނީ ކިހާއިރަކު ހެއްޔެވެ؟ ޖަވާބުގައި ބައްޕަވެސް ކުރެއްވީ ސުވާލެކެވެ.ޝަރަފު ރޯދަ ހެއްޔެވެ؟\nޝަރަފު ކުއްލިއަކަށް ޙައިރާން ވިއެވެ.ޝަރަފު ރޯދަނޫންކަން ބައްޕަޔަށް އެނގިލެއްވީ ކިހިނެއްބާވައެވެ.ސުވާލު އުފެދި ޖަވާބެއް ނުދެވިފައި ބައްޕަޔަށް ބަލަހައްޓައިގެން ހުއްޓާ ބައްޕަ ބުނުއްވިއެވެ. ބައްޕަ ބޭރަށް ނިކުތްއިރު ގަސްދޮށަށް ދޮން އަނބު ތޮށި ފައިބާތީ ބަލާލިއިރު\nޝަރަފު ގަހުގައި އޮވެގެން އަނބު ކަނީއެވެ. ބައްޕަ މިހެން ބުނުއްވުމުން ޝަރަފު ބުންޏެވެ. ބައްޕާ އެވެ. އަޅުގަނޑު ގަހަށް އެރީ އަނބު ކާކަށް ނޫނެވެ. ފޫހިފިލުވާށެވެ. ރޯދަހިފައިގެން ހުރެ އަނބުގަހަށް އެރުމުން ……………………..\nބައްޕަ ބުނުއްވި އެވެ. ރޯދަ ހިފައިގެން ހުންނައިރު ކުދިންގެ ރޯދަ ގެއްލުވަން ޝައިތާނާ ވަރަށް މަސައްކަތް ކުރާނެއެވެ.\nޝައިތާނާ އިންސާނާ މަގު ފުރައްދަން ވަރަށް މަސައްކަތް ކުރާނެއެވެ.އަބަދުވެސް އެކަން ދަނެގެން އުޅޭށެވެ.އަނބުގަހަށް އެރުމުން މިއަދު ހެއްލުންތެރިކުރުވިގޮތް އަބަދުވެސް ހަނދާނުގައި ބެހެއްޓުމަށް ބައްޕަ ނަސޭޙަތް ދެއްވި އެވެ. އެ ނަސޭޙަތް މިހާރުވެސް ޝަރަފުގެ ސިކުނޑީގައި ވެއެވެ.\nމިރަމަޟާންމަހު ކޮއްކޮމެންވެސް މިކަމަށް ޚާއްސަ ސަމާލުކަމެއްދޭށެވެ.ރޯދަޔަށް ވަރަށް ފަރުވާތެރިވާށެވެ.


ތިމާ ދެކެ ލޯބިވާ މީހުންނާ އެހާ ބޮޑަށް ދުރު ނުވާށެވެ. އެހެންނޫނީ އެމީހުން ތިމާއާ ނުލާ އުޅެން ދަސްކޮށްފާނެއެވެ. – Dhen.mv\nމުޙައްމަދު ޝިފާއު November 1, 2020 - 7:09 pm\nއެއެއްޗެއްގެ މުހިއްމުކަން އެނގޭނީ އެ އެއްޗެއް ބީވެގެން ދިޔުމުންނޭ ބުނާ އަޑު އަބަދުވެސް އަހަމެވެ. ހަގީގަތުގައިވެސް މީ ކަންވާ ގޮތެވެ. ތިމާ ދެކެ ލޯބިވާ މީހަކު ތިމާއާ ދުރުވުމުން އެމީހެއްގެ މުހިންމުކަން ތިމާއަށް އިހުސާސް ކުރެވެން ފަށާނެއެވެ. އެ ގެއްލުނީ ކިހާ އަގުހުރި ޖަވާހިރެއް ކަން ތިމާއަށް ވިސްނެން ފަށާނެއެވެ. އެމީހަކު ގެއްލުނީތީ ތިމާ އެކަމާ ދެރަވެ ހިތާމަ ވެސް ކުރާނެއެވެ. އެހެން ނަމަވެސް ތިމާއަށް އެޅޭ ޅައެއްޗެއްގެ ސަބަބުން ތިމާގެ ދިރިއުޅުމުން ތިމާ ދެކެ އެންމެ ލޯބިވާ މީހާ ދުރުވެއެވެ. ފަހުން އެކަމާ ދެރަވެ ހިތާމަ ކުރާނެއެވެ.\nދުވަހުގެ ހުރިހާ ވަގުތެއް ތިމާ ދެކެ އެންމެ ލޯބިވާ މީހާއަށް ދީގެން އުޅުމަކީ ތިމާގެ ދިރިއުޅުން ކުރިއަރުވަން މަސައްކަތް ކުރުމަށް އެޅޭނެ ހުރަހެއްކަން ޤަބޫލު ކުރަމެވެ. އެހެން ނަމަވެސް ތިމާގެ ބިޒީ ޝެޑިއުލް އިން ކުޑަ ވަގުތު ކޮޅެއް ހުސްކޮށްލުމަށް ފަހުގައި ނަމަވެސް އެމީހެއްގެ ޙާލު އަހުވާލު ބަލާލާ ހަދާށެވެ. މާ ބޮޑު މުހިންމު ކަމެއް ނުދީ ކުރާ ކަންކަމުގައި ބާކީ ކޮށްގެން އުޅުމަކީ އޭނާ ތިމާއާ ވެސް ދުރުވާން ލިބޭނެ ފުރުސަތެކެވެ. ވީވަރަކުން ވަގުތު ކޮޅެއް ހުސްކޮށްލާށެވެ. ސަކަ ވާހަކަތައް ދައްކާ މަޖާކޮށް، ދުވަސް ދިޔަ ގޮތް އެކަކު އަނެކަކަށް ހިއްސާ ކޮށްލާށެވެ. އޭރުން އޭނަގެ ހިތުގައި ތިބާއަށްޓަކައި އޮތް ލޯބި އިތުރުވާނެއެވެ. ތިމާއާ ދުރުވާން އުނދަގޫ ވާނެއެވެ.\nކިތަންމެ ކުޑަ ކަމެއްވީ ނަމަވެސް އެކަން އޭނައާ ހިއްސާ ކުރާށެވެ. މިކަހަލަ ކުދި ކުދި ކަންކަން ނުކުރެވުމުގެ ސަބަބުން ތިމާގެ ދިރިއުޅުމުން ބީވެގެން އެ ދަނީ ކިހާވަރެއްގެ ޖަވާހިރެއްކަން ތިމާއަށް ވިސްނޭ ހެއްޔެވެ؟ ތިމާއަށް ޓަކައި އަބަދުވެސް ހެޔޮ އެދޭ ގާތް މިތުރެކެވެ. ތިމާއަށް މިކަން ނުވިސްނުން ކަމުގައި ވީ ނަމަވެސް މީ އިންސާނެއްގެ ދިރިއުޅުމުގައި ހާދަ މުހިންމު ރޯލެއް އަދާކުރާ ބައެކެވެ. ތިމާ ދެކެ ވާ ލޯބީގެ ބަދަލު ތިމާގެ ކޮޅުފައިން ޖަހަނީ ކަމުގައި ވާނަމަ ކަން ވާނީ ވެސް މިހެންތާއެވެ. ދެން ޝަކުވާ ކުރުމުގެ ބޭނުމަކީ ކޮބައި ހެއްޔެވެ؟\nބައެއްފަހަރު ތިމާ ދެކެ ކިތަންމެ ލޯބިވާ މީހަކު ހުރި ކަމުގައި ވީ ނަމަވެސް ޙާލަތަށް ބަލައި އޭނާ ދުރުކޮށްލުމަކީ އެދެވިގެންވާ ކަމެކެވެ. އެހެން ނަމަވެސް މީ ބައެއް ޙާލަތްތަކުގައެވެ. މިސާލަކަށް ތިމާދެކެ ކިތަންމެ ލޯބިވާ މީހެއްކަމުގައި ވީ ނަމަވެސް އޭނަގެ ސަބަބުން ތިމާގެ ދިރިއުޅުމަށް ނޭދެވޭ އަސަރުކުރާ ކަމުގައިވާނަމަ އެންމެ ރަނގަޅު ގޮތަކީ އޭނާ ތިމާގެ ޙަޔާތުން ނެރެލުމެވެ. އެފަދަ މީހުންނަކީ ތިމާގެ ހަޔާތުގައި، ވިހަގަދަ ހަރުފައެކެވެ. އެންމެ މުހިންމު ކަމެއް ގޮތުގައި ތިމާގެ ޙަޔާތުން އެފަދަ ހެޔޮ އެދޭ ރައްޓެހިންނާ ތިމާގެ ދިރިއުޅުން ހަލާކެއްގެ ތެރެއަށް ވައްޓާލާ ރަހުމަތްތެރިން ވަކި ކުރަން ދަސްކުރާށެވެ.


Markeytun Kandoodhoo mirus gehlijje! | Mihaaru\nވިޔަފާރި / ލޯކަލް މާރުކޭޓް\nމާރުކޭޓުން ވިއްކާ ގިތެޔޮ މިރުސްތަކެއް--ފޮޓޯ:ނިޝާން އަލީ/މިހާރު\n12 މެއި 2019 - 12:01\nކުރިން ނަމަ އާންމުކޮށް ގިނަ ގޮޅިތަކެއްގައި ކަނޑޫދޫ މިރުސް ހުރެ އެވެ. އެކަމަކު މިހާރު އެ މިރުސް ވިއްކަނީ އެންމެ ދެތިން ގޮޅިއެއްގަ އެވެ. އަގު އުޅެނީ 100 ގްރާމު 65ރ. އަށެވެ. ކިލޯއެއް ޖެހެނީ 600ރ. އަށެވެ.\nމާރުކޭޓުގައި މީގެ ކުރިން ކަނޑޫދޫ މިރުސް ވިއްކި ވިޔަފާރިވެރިޔަކު ބުނީ އެއްވެސް ވަރަކަށް މިހާރު އެ މިރުސް އޭނާގެ ގޮޅިއަށް ނުގެންނަ ކަމަށެވެ.\n"އަޅުގަނޑުމެން މިތިބެނީ ކަނޑޫދޫ މިރުސް ނުނަގަން. ރޯދަ މަސް ފެށި އިރު 900ރ. އަށް ކިލޯއެއް ދަނޑުވެރިން ވިއްކީ. މިހާރު އަނެއްކާވެސް އެބަ ލިބޭ 250ރ. އަށް،" އޭނާ ބުންޏެވެ.\nއެހެން ވިޔަފާރިވެރިޔަކު ބުނީ އާންމުން ވެސް މިހާރު ކަނޑޫދޫ މިރުސް ނުގަންނަ ކަމަށެވެ.\nމާރުކޭޓުގައި ވިއްކަން ހުރި ގިތެޔޮ މިރުސްތަކެއް: މާރުކޭޓުގައި ކަނޑޫދޫ ގިތެޔޮ މިރުހުގެ އަގު ވަނީ ދަށަށް ގޮސްފައި-- ފޮޓޯ: ހުސެއިން ވަހީދު/ މިހާރު\nމާރުކޭޓުގައި ކަނޑޫދޫ މިރުހުގެ ބަދަލުގައި ގިނައީ ބޭރުން އެތެރެކޮށްފައިވާ މިރުހެވެ. އެގޮތުން އެފްރިކާގެ ގައުމެއް ކަމަށްވާ ޔުގެންޑާ މިރުސް ވަރަށް ގިނަ އެވެ. ޔުގެންޑާ މިރުސް ކިލޯއެއް އުޅެނީ 350ރ ގަ އެވެ.\nކުރިއަށް އޮތް ތަނުގައި ވެސް ކަނޑޫދޫ މިރުހުގެ އަގު ވެއްޓިދާނެ ކަމަށް ބެލެވޭ ކަމަށް ވިޔަފާރިވެރިން ބުނެ އެވެ.\nމީގެ ކުރިން ކަނޑޫދޫ މިރުހަށް ރަނގަޅު އަގެއް ލިބެ އެވެ. އެކަމަކު ރޯދަމަހުގެ ކުރީކޮޅު އެ މިރުގެ އަގު އެހާ ބޮޑުވުމުން އާންމުންގެ ތެރޭގައި ވެސް ވަރަށް ބޮޑު ބަހުސެއް ފެށުނެވެ.\nލޯކަލް މާރުކޭޓް ތ. ކަނޑޫދޫ ރަމަޟާން 2019\n55 ކޮމެންޓް, 164 ރިއެކްޝަންސް\nއަސްލު ކަނޑޫދޫ މިރުސްއުފައްދާ މީހުްނ އެބަޖެހޭ ސައިޒުވާން. މިރުސްކިލޯއެއް 1300 އަށް ވީމާ އެއީ ދެން ބޮޑުވަރު. މިރުހަކަށް އެބަޖެހޭ 15 ވަރަކަށް ރުފިޔާ. ދެން އަގުހެޔޮކުރީމާ ހިނގާ ގަންނަމާ. އެއީ އެފްރިކާ މިރުހަށްވުރެ މިހާރު އަގުހެވެއްޖެ ވިއްޔާ. އަދި އެއީ ދިވެހި އުފެއްދުމެއް. ގޮތްދޫކުރީމާ ކުޅިވާނީ\nމަޑުނޫކުލައިގަ އެކިނަންނަމުގަ ކޮމެންޓްކުރާ ކަނޑޫދޫ މޮޔަގޮލާ!\nކުޅި ކޮށް ކެއުމަކީ ސިއްހަތަށް ނުހަނު ގެއްލުން ހުރި ކަމެއް..ގޮހޮރުގެ ބަލިތަކަށް ބޭސް ކުރަން ދާ ފައިސާ އާއި ވަގުތަށް ވިސްނަވާ...\nރާއްޖޭގެ ދަނޑުވެރިކަމުގެދާއިރާގައި ގިނައީ ތަޖުރިބާކާރުންނެއްނޫނެވެ. ކޮޕީކުރާ މީހުނެވެ. އަދި ގޮތްދޫނުކުރާ ބަންގާޅީންނެވެ. ތަޖުރިބާކާރު މީހުން ނެތެކޭ ނުބުނަމެވެ. ގިނަ ރަށްރަށުގައި ދިވެހީން ބިންނަގާފައި ބަންގާޅީންނާއި ބިންޙަވާލުކުރަނީ ބައިކުޅަބަޔަށެވެ. ބަންގާޅީން ހަދަނީ ހަދާނެގޮތެކެވެ. އަގުވެސް ކޮންޓްރޯލްކުރަނީ އެމީހުނެވެ. ފައިދާނަގަނީވެސް އެމީހުނެވެ. މިކަން ކަމާއިބެހޭފަރާތްތަކުން ބެލުމެއްނޯވެއެވެ. ރަށްރަށުގެ އެންމެންހެންއެތިބެނީ އެމީހުންގެ ދަށުގަ.\nކަނޑޫދޫ މިރުހުގެ ބަހުސް މިހިސާބަށް ދިޔައިރުވެސް، ކަނޑޫދޫގައި މިރުސް ހައްދަން ވިހަ ކެމިކަލް އެކުލެވޭ ބޭސް ބޭނުންކޮށްފައި، ތަކެތި ކެނޑުމާއި ދެމެދު ދޫކުރަން އޮންނަ މުއްދަތު ދޫކުރޭތޯ އެއްވެސް މީހަކު ވިސްނާލާހެން ހިއެއްނުވޭ. ނުކުރޭ. ހަމައެކަނި ކަނޑޫދޫގައެއް ނޫން. މިރުހަކީ ރާއްޖޭގައި އެބާވަތެއް ހެއްދުމަށް އެންމެގިނައިން ކެމިކަލް ޕެސްޓިސައިޑްސް ބޭނުންކުރާ ބާވަތް. ޕޮއިންޓަކީ ބާޒާރުގައި ހުންނަ 90 އިންސައްތަ މިރުހަކީ ކެއުމަށް ރައްކާތެރި ނޫން މިރުސް.\nމިރުސް ކެއުން ހުއްޓާލަންވީ. ދެން އެނޫން ގޮތެއް ނެތެއްނު.\nކަނޑުގުރުވަނޫނީ ނުކާން އިންމާކަނާ ކުނިވެފައޮތް ހިކަންޖެއް ކައިގެން ވިހަވެމަރުވީ ބޯހަރުކަމާ ބަސްގަބޫލު ނުކުރުމުގެ ހިތިނަތީޖާ އިބޫއާ އަދިވެސް ދީނީ އިލްމުވެރިން ބުނަމުން ދިޔައީ ރޯދަމަހު ދީލަތިކަމުގެ އަތެއް ދިއްކޮއްލުމައް ހައްދުފަހަނަ އަޅާނުދިޔުމައް ނަމަވެސް ގަބޫލު ނުކުރި ވަރައްދެރަ ދަނޑުވެރިންނައް ހެޔޮވިސްނުންދެއްވާ ބަންގާޅިންގެ ކިބައިން މާކެޓު ސަލާމަތް ކުރައްވާށި\nރަނަށް ހަދައިގެން އުޅުނު އެއްޗެއް ގުޔަށް ވެގެން ދިޔަ މަންޒަރު މިފެނުނީ. އަތް ނުފޯރާ ހިސާބުގައި ހުންނަ އެއްވެސް އެއްޗެއް އަހަރެން ނުގަންނަން. އެ ހެޔޮ ކަރާ ކަމުގައިވިއަސް. ކަނޑޫދޫ މިރުސް ކިތަންމެހާވެސް ބޭނުން. ނަމަވެސް ފައިވް ސްޓާރ އަށް އެ މިރުސް ދިޔަހިސާބުން އަހަރެން އެ މިރުހަށް ޓާޓާ ކިޔައިފިން. ޔުގެންޑާ މިރުހަށްވިއަސް އަހަންނަށް އޯކޭ ގަނެވޭ ވަރުގެ އަގެއްވިއްޔާ. ރަމަޟާން މަސް މިއީ ތަކެތީގެ އަގު އުފުލަންވީ މޫސުމެއްނޫން.\nމާލޭގެ އެޕާޓްމަންޓްތަކުގެ ކުލި އެކަނި އަތްފޯރާފަށުގައި ހުރީ.\nކޮންމެ ދުވަހަކު ރަންބިހެއް ދެމުން ދަނިކޮށް، އެއްފަހަރާ ހުރިހާ ރަންބިހެއް ހޯދުމަށް މަސައްކަތް ކުރުމުން ވާނީ ތިހެން. މިރުހުގެ އަގުވެސް ވެއްޓުނީ، ކުރަމުން އައި އިތުބާރުވެސް ގެއްލުނީ. ނަފުރަތުކުރާ މީހުންވެސް އިތުރުވީ. މިރުސްދަނޑުތައްވެސް ފޫކަހާލީ.\nމޮޔަދިވެހިން..ކަނޑޫދޫ މިރުސް އަގުބޮޑު، އެކަމަކު އޭގެ ބަދަލުގަ އެފްރިކާއިން މިރުސް ބޮޑެތިއަދަދުން އެތެރެކޮށް ބޮޑެތި އަދަދުތަކުން ފައިސާ އެފްރިކާއަށް ފޮނުވީމަ ރާއްޖޭގެ އިޤްތިސާދު ގެއްލުންވާކަން ނޭގެނީތޯ. ރާއްޖޭން ބޭރު ފައިސާތަކެއް ބޭރުވީނޫންތޯ. އެކަމް މިކަމުގަވެސް ނެގޯސިއޭޓްކުރެވި ކަނޑޫދޫ މިރުސް ބޮއިކޮޓްނުކޮށް އެދެވޭ ހައްލެއްހޯދޭނެ. ފައިސާ ބޭނުންވާނެ ކޮންމެމީހެއްވެސް. ބަދަލުހިފުމާ ހަސަދަވެރިކަމުން ދިވެހިން މިތިބެނީ މުޅިން ހަލާކުވެފަ\nދަނޑުވެރިޔާހެން މިއުޅޭ ގިނަކުދިންނަށް ވިސްނޭނަމަ\nގައުމަށް ހެޔޮއެދިގެން މިޒަމާނުގަ އުޅެނީ ކާކުތަ ...\nފްރީމާކެޓްގަ ގަދަދެއްކީމަވާނީ ތިހެން. ހަސަދައެއްނޫން، ގަދަބާރުން އަގުކޮންޓްރޯލްކުރަން އުޅުނީމަ ވީގޮތް.\nމިރޯދަމަހު އަހަރެން ކަނޑޫދޫ މިރުސް ނުގަންނާނަން .... ކަނޑޫދޫ މިރުސް ހަރާމް...... އެންމެންވެސް މިގޮތައް ހިފަހައްޓައިފިނަމަ ޖެހޭނީ އަގުދައްކުރާން އެހެންޏާފަހެ މިއޮށް ބަރަކާތްތެރި މަހުގައި އެއްޗެތި އަގުބޮޑުކޮށް ނާޖާއިޒް ފައިދާނަގަން ދިމާކުރީމާ ހުންނާނި ރާކަނިމަސް ކެވިފައި!


ވަރަށް ލޯބިވޭ! – Faanooz\nMay 8, 2018 | ޒިދާން މުޙައްމަދު\nސުރުޚީގައި “ވަރަށް ލޯބިވޭ” އޭ އޮތީމަ ހިތަށް އަރަނީ ކީކޭ ހެއްޔެވެ؟ މި އުޅެނީ ކޮންމެވެސް ލޯބީގެ ވާހަކައެއް ދައްކާށެވެ. ނޫން ހެއްޔެވެ؟ އެކަމަކު މިފަހަރު ތިއީ ކުށްހީއެކެވެ. މިއީ ލޯބީގެ ވާހަކައެއް ނޫނެވެ. މިއީ ތަފާތު ވާހަކައެކެވެ.\nމިއީ 2014 ވަނަ އަހަރުން ފެށިގެން ރަމަޟާން މަހާއި ދިމާކޮށް ޒުވާން ކުދިންތަކެއް ހިންގަމުން އަންނަ ވައިބާ ގުރޫޕެއްގެ ވާހަކައެވެ. އެކި އަހަރު ތަކުގައި އެކި ނަމުން ހިންގި މި ޕަބްލިކް ގުރޫފަށް މިއަހަރު ދީފައި ވާ ނަމަކީ “ވަރަށް ލޯބިވޭ” އެވެ.\nކޮންމެ އަހަރަކުވެސް ތަފާތު ހަރަކާތްތަކަކާއިއެކު ކުރިއަށް ގެންދާ މި ގުރޫޕުން މިއަހަރުވެސް ތަފާރު ކަންކަން ކުރިއަށް ގެންދާނެ ކަމަށް އެ ގުރޫޕުގެ އެޑްމިން ޓީމުން މައުލޫމާތު ދެއެވެ. އެގުތުން ގުރޫޕް މެންބަރުންނަށް ހުޅުވާލައިގެން ފޮޓޯގުރަފީ މުބާރާތަކާއި، ލަވަބާޒީ، އަދި ވޮއިސް ޗެލެންޖް ފަދަ މަޖާ ހަރަކާތް ތަކެއް ކުރިއަށް ދާނެކަމަށް މައުލޫމާތު ލިބެއެވެ.\n“މި އަހަރު އެހެން އަހަރުތަކާއި ހިލާފަށް މެންބަރުންގެ އަދަދު ގިނަވެފައި ފޯރި ގަދަވާނެ…” ގުރޫޕުގައި އިސްކޮށް އުޅޭ ފަރާރަކުން ބުންޏެވެ.\nމިއީ 15 އަހަރާއި 20 އަހަރާ ދެމެދުގެ ކޮންމެ ދިވެއްސަކަށް ބައިވެރި ވެވޭ ގޮތަށް އާމުންނަށް ހުޅުވާލާ ގުރޫޕެކެވެ. ގުރޫޕަށް ޖޮއިން ކުރުމަށް، ފުރިހަމަ ނަން، އުމުރު އަދި ދިރިއުޅޭ ރަށް، “ވަރަށް ލޯބިވޭ ވައިބާ ގުރޫޕް”ގެ ފޭސްބުކް ޕޭޖަށް ފޮނުވާލާށެވެ. ނުވަތަ 9877233 އަށް ވައިބާ ކުރުމަށް އެ ގުރޫޕުގެ ހިންގާ ކޮމެޓީއިން އެދެއެވެ.\nމި ގުރޫޕުގެ މައިގަނޑު ބޭނުމަކީ ރޯދަ މަހު ރޯދަ ކުރުކޮށް ލުމެވެ. އަދި ރާއްޖޭގެ އެކި ކަންކޮޅުތަކުގައި ތިބި އަހުންނާއި އުހްތުންނާއި އެކުވެރިކުވެރި ވެ ގުޅުން ބަދަހި ކުރުމެވެ.\nރޯދަ ރޯދަ ކުރުކުރުން ވަރަށް ލޯބިވޭ


ރިސޯޓެއްގައި މަސައްކަތްކުރާ ބިދޭސީއަކު ޚަބަރެއް ނުވެގެން އެމީހާ ހޯދުމުގެ މަސައްކަތް އެމްއެންޑީއެފުން ފަށައިފި\n07 އޭޕްރީލް 2020 15:50\nށ.އަތޮޅުގައި ހިނގަމުންގެންދާ ޖޭޑަބްލިޔު މެރިއޮޓް މޯލްޑިވްސް އެންޑް ސްޕަރ ރިސޯޓުގައި މަސައްކަތްކުރާ ބިދޭސީއަކު މޫދަށް ފުންމާލި ފަހުން ޚަބަރެއް ނުވެގެން އެމީހާ ހޯދުމުގެ މަަސައްކަތް އެމްއެންޑީއެފް ނޮދަން އޭރިއާ ކޯސްޓްގާޑް ސްކޮޑްރަންއިން ފަށައިފިއެވެ.\nމި ހާދިސާގެ ރިޕޯޓް އެމްއެންޑީއެފް މެރިޓައިމް ރެސްކިޔު ކޯޑިނޭޝަން ސެންޓަރު (އެމްއާރުސީސީ) އަށް ލިބިފައިވަނީ ރޭ 22:13 ހާއިރުއެވެ. މިހާތަނަށް ލިބިފައިވާ މަޢުލޫމާތަށް ބަލާއިރު، ގެންލިގެން ހޯދަމުންދަނީ އިންޑިޔާއަށް ނިޞްބަތްވާ އުމުރުން 30 އަހަރުގެ ބިދޭސީ ފިރިހެނެކެވެ. މި މީހާއަކީ، އެރިސޯޓުގައި އިމާމެއްގެ ގޮތުގައި މަސައްކަތް ކުރަމުންދިޔަ މީހެކެވެ. އެ ރިސޯޓުގެ ސީސީޓީވީ ވީޑިއޯ ފޫޓޭޖުން ފެންނަ ގޮތުގައި މި މީހާ މޫދަށް ފުންމާލާފައިވަނީ އެރިސޯޓުގެ ސަޕްލައި ޖެޓީ މަތިން، ފޯނެއްގައި ވާހަކަ ދައްކަން ހުރުމަށްފަހުގައެވެ. މި މީހާ ހޯދުމުގެ މަސައްކަތުގައި އެމްއެންޑީއެފް ނޮދަން އޭރިއާ ކޯސްޓްގާޑް ސްކޮޑްރަންގެ ޑައިވަރުންނާއި އެރިސޯޓުގެ ސްނޯކްލިންގ ޓީމެއް މިހާރު ދަނީ ހަރަކާތްތެރިވަމުންނެވެ.\nޚަބަރެއް ނުވެގެން ހޯދަމުންދާ މީހާ އެންމެ ފަހުން ލައިގެން ހުރީ ހުދު ކުލައިގެ ކުރުތާއަކާއި އަޅިކުލައިގެ ފަޓްލޫނެއްކަމަށް އެމްއެންޑީއެފް ކޯސްޓްގާޑަށް މަޢުލޫމާތު ލިބިފައި ވެއެވެ. މީނާއާ ބެހޭ އެއްވެސް ޚަބަރެއްވޭތޯ މިސަރަހައްދުން ދަތުރުކުރާ އުޅަނދުފަހަރުންނާއި މިހިސާބުގެ ރަށްތަކުން ބަލައިދިނުމަކީ ކޯސްޓްގާޑްގެ ވަރަށް ބޮޑު އެދެމެވެ. އަދި މީނާއާ ބެހޭ އެއްވެސް މަޢުލުމާތެއް ލިބިއްޖެނަމަ ލަސްނުކުރައްވައި ކޯސްޓްގާޑްގެ ހިލޭ ގުޅޭ ނަންބަރު 191 އަށް ގުޅުއްވައި ދެއްވުން އެދެމެވެ.


Ras Online - ހެޔޮ ގޮތުގައި ބަސް ބޭނުންކުރުމަކީ ހަމައެކަނި ބަސްވަރުންނާއި އަދީބުންގެ ކަމެއްކަމަށް ދުށުމަކީ ރަނގަޅު ގޮތެއް ނޫނެވެ.\nހެޔޮ ގޮތުގައި ބަސް ބޭނުންކުރުމަކީ ހަމައެކަނި ބަސްވަރުންނާއި އަދީބުންގެ ކަމެއްކަމަށް ދުށުމަކީ ރަނގަޅު ގޮތެއް ނޫނެވެ.\nޢަބްދުލްޢަޒީޒު ޖަމާލު އަބޫބަކުރު 20 ޖޫން 2020\nބަހަކީ އެ ބަހަކުން ވާހަކަދައްކާ އެންމެންގެ އެއްޗެކެވެ. އެއީ ވަކި މީހެއްގެ އެއްޗެއް ނޫނެވެ. ތެދުފުޅެކެވެ. ބަސް ކިޔަވައިދެއްވުމަކީ މުދައްރިސުންގެ ކަމެކެވެ. ބަހާ ބެހޭ ދިރާސާކުރައްވައި ބަހުގެ ގަވާއިދުތައް އިޞްލާޙުކުރެއްވުމަކީ ބަހަވީ ޢީލްމުވެރީންގެ ކަމަށް ވެދާނެއެވެ. ބަސްތަރައްޤީކޮށް ކުރިއަރުވައި ތަރައްގީކުރުމަކީ ކަމާ ބެހޭ ވިދާރާއެއްގެ ކަމަކަށް ވެދާނެއެވެ. އެހެންނަމަވެސް އެ ބަހަކުން މުޢާމަލާތުކުރުމަކީ އެންމެން ކުރާ ކަމެކެވެ. ކުރާން ޖެހޭ ކަމެކެވެ. ވީމާ، ހެޔޮ ގޮތުގައި ބަސް ބޭނުންކުރުމަކީ އަޅުގަނޑުމެން އެންމެންގެ ޒިންމާއެކެވެ.\nޕާކިސްތާނުގެ މަޝްހޫރު ފިލޯސަފަރު ޢައްލާމާ ޑރ. މުޙައްމަދު އިޤްބާލު (ރަޙިމަހުﷲ) ވިދާޅުވެފައިވާ ފަދައިން، އެ މީހެއްގެ މާދަރީބަސް އެ މީހަކު ދަސްކޮށް ހެޔޮ ގޮތުގައި ބޭނުންކުރާންޖެހެނީ އެއީ ހަމައެކަނި އެ މީހެއްގެ ޤައުމަށް ޓަކައެއް ނޫނެވެ. އަދި އެއީ އެ މީހެއްގެ ނަސްލަށް ޓަކައެއް ވެސް ނޫނެވެ. އެއީ ޚުދު އެމީހަކަށް ޓަކައި ވެސް ކުރުން ލާޒިމު ކަމެކެވެ. އޭނާ ވިދާޅުވެފައިވަނީ އެއީ އެ މީހެއްގެ "މަންމަންކަމާއި ބީތާންކަން ފިލުވުމަށްޓަކައި" ކުރާންޖެހޭ ކަމެއް ކަމުގައެވެ.\nކަން ހުރިމަގުމަގީ މިއީ ކަމަށް ވިޔަސް ބައެއް ބޭފުޅުން މި ހަގީގަތް ގަބޫލުކުރައްވާކަށް ބޭނުންފުޅެއް ނުވެއެވެ. ދިވެހިބަހަކީ ދަސްކުރާންޖެހޭ މާ ގިނަ ކަންތައްތަކެއް ހުރި ބަހެއް ނޫންކަމަށް ބައްލަވައި ތިމާގެ ނުކުޅެދުންތެރިކަމުގެ ބަދުނާމު ބަހުގެ ކިބައިގައި އަޅުއްވަމުން ކުރިއަށް ވަޑައިގަންނަވަނީއެވެ. ތިމަންނައަކީ ބަހުގެ ބޭފުޅެއް ނޫނޭ، ތިމަންނަގެ ދާއިރާއަކީ ބޭސްވެރިކަމޭ، އިންޖިނޭރުކަމޭ، ޤާނޫނީ މަސައްކަތޭ، ޝަރުޢީ މަސައްކަތޭ، ދީނީ މަސައްކަތޭ، ނޫސްވެރިކަމޭ ވިދާޅުވެ ކުރިއަށް ވަޑައިގަންނަވަނީއެވެ. އަދި ބަހުގެ ހަމަތަކާއި އުޞޫލުތަކަށް ބެއްލެވުމަކީ އެ ފަދަ ބޭފުޅުށްނަށް ވަރަށް "ދަށް" ކަމަކަށް ބެއްލެވެނީއެވެ. އަދި ދިވެހިބަހުން މިވެނި ވާހަކައެއް ވިދާޅުވާން އެނގިވަޑައެއް ނުގަންނަވައޭ ވިދާޅުވާން ލަދުފުޅުނުގަނެ، އެއީ ފަޚުރެއްކަމަށް ވެސް ބައްލަވަނީއެވެ. ނަމަވެސް މި ދެންނެވި (އަދި ނުދެންނެވުނަސް) ހުރިހާ ދާއިރާއެއްގެ މަސައްކަތްތެރިކަމަކީ ވެސް އިންސާނުންނާ ގުޅިފައިވާ ކަންކަމަށް ވާތީ، އެ ހުރިހައި ދާއިރާއެއްގެ މަސައްކަތްތަކުގައި ވެސް ބަހުން އިސްތިޢުމާލުކޮށް މުޢާމަލާތުކުރާން ޖެހޭނެތީ ބަހުގެ މުހިއްމުކަން ކުޑަ އެއްވެސް ދާއިރާއެއް އިންސާނީ މުޖުތަމަޢެއްގައެއް ނޯންނާނެއެވެ. ނަމަވެސް ............\nއަޅުގަނޑުމެންނަށް ކޮންމެ ދުވަހަކުހެން ފެންނަނީ މަޢުލޫމާތާއި ޚަބަރު ފަތުރުއްވާ ބޭފުޅުން މި ކަމަށް ސަމާލުކަން ނުދެއްވާ ތަނެވެ. ހުރިހާ ބޭފުޅުންނެއް ނޫނެވެ. ބައެއް ބޭފުޅުންނެވެ. ހަނޑޫ ބަސްތާއެއްގައި އެންމެ މީދާ ގުޔެއް އޮތަސް އެއީ މީދާ ގުއި ހުރި ހަނޑު ކަމަށް ބެލޭ އުޞޫލުން އެންމެ ބޭފުޅެއްގެ ފަރުވާކުޑަކުރެއްވުމުގެ ސަބަބުން އޭގެ ހިތާމައާއި ގެއްލުން އަދި ލަދުވެތިކަމާއި ބަދުނާމު އެތައް ބޭފުޅުންނެއްގެ އިސްތަށިފުޅުގައި އެޅޭ ގޮތް ވަނީއެވެ.\nދާދި ފަހުން ވެސް ނޫހެއްގައި އޮތް ޚަބަރެއްގެ ސުރުޚީއާ ބެހޭ ގޮތުން ލިޔުމެއް ލިޔެ މި މަހު 12 ވަނަ ދުވަހު އަޅުގަނޑު "ފަންވަތް" ސައިޓްގައި ޝާއިޢުކޮށްފައިވާނެއެވެ. އެއީ ޖޫން މަހު9ގައި އޮންނައިލް ނޫހެއްގައި އޮތް ޚަބަރެއްގެ ސުރުޚީއެވެ. އެ ލިޔުމުގެ ލިންކު މި ކޮލަމުގެ ތިރީގައި އެ ވަނީއެވެ.\nމިއަދު އަނެއްކާ ވެސް ލިޔާން މި ޖެހުނީ އެ ފަދަ ވާހަކައެކެވެ. އިއްޔެ (2020 ޖޫން 16 ވީ އަންގާރަ ދުވަހު) އޮންލައިން އެހެން ނޫހެއްގައި އޮތް ޚަބަރެއްގެ ސުރުޚީ ފެނުމުން ދެރަވިޔަސް ދާއިމީ އުފަލެއް އިޙުސާސްކުރެވުނެވެ. ތިން މީހަކު މަރުވި ކަން އެނގުމަކީ ހިތާމައެކެވެ. ނަމަވެސް ބޮޑު ދެބާރެއްގެ ދެމެދުގައި އޮންނަ ހަމަނުޖެހުމެއް ދާއިމީ ގޮތެއްގައި ޙައްލުވީކަން އިޙުސާސްކުރެވުނީމާ ލިބުނު އުފާ މާ ބޮޑުވިއެވެ. އެހެނީ ސަރަޙައްދަށާއި މުޅި ދުނިޔެއަށް ވެސް އެކަމުން ފައިދާ ލިބޭނެތީއެވެ.\nމި ދެންނެވި ނޫހުގައި (ކުރީ ދުވަހު ދެންނެވި ނޫސް ނޫން އެހެން ނޫހެއްގައި) އޮތް ޚަބަރުގެ ސުރުޚީގައި އޮތީ "އިންޑިއާ-ޗައިނާ ބޯޑަރުގައި ކުރިމަތިލުމެއް ހިންގާ ތިން މީހުން" މަރައިލި ވާހަކައެވެ. އެ އިމުގައި ހަމަނުޖެހުމެއް ހިންގަނީ އެންމެ ތިން މީހުންކަމާއި އެ ތިން މީހުން މަރައިލެވުނުކަން އެނގުމުން އެ ސަރަޙައްދަށް ދެން އަންނާނެ ހަމަޖެހުން ހިތަށް ވަދެ އުފާވެރިކަން އިޙުސާސްވީއެވެ.\nނަމަވެސް ޚަބަރު ކިޔައިލުމުން ދޭހަވީ މުޅިން އެހެން މާނައެކެވެ. އެ ތާނަގައި ދެ ކަމެއް ހިނގީއެވެ. ބަޔަކު ހަމަނުޖެހުމެއް ވެސް ހިންގީއެވެ. މި ހަމަނުޖެހުމުގެ ތެރޭގައި ތިން މީހަކު މަރައި ވެސް ލީއެވެ. މި ބޮޑު އޮޅުން އެރީ ދިވެހިބަހުގައި ކަންކުރި ފަރާތް އެއްގޮތްވުމާއެކު އޭނާ ކުރާ އެއް ކަމެއް އަނެއް ކަމަކާ ގުޅަމުން ގެންދިޔުމުގައި އައިބައިފިލި ޖަހާ ހަމަ ދޫކޮށްލައި، ކަމުން ނަންއިތުރު އުފައްދާން ބޭނުންކުރާ ހަމައިގެ މަތީން އެ އަކުރުގައި އާބާފިލިޖަހައިފައި އޮތީމައެވެ. މީ ކުޑަކުޑަ ވިސްނުމަކުން ރަނގަޅު ކުރެވޭނެ ކަމެކެވެ. ނަމެއްގެ ކުރިއަށް އެއާ ވިދިގެން އޮންނަ ކަމެއްގެ ފަހު އަކުރުގައި އާބާފިލި ޖެހިއްޖެ ނަމަ، އެ ކަމެއް، އެއާ ވިދިގެން އޮންނަ ނަމަކަށް އިތުރު ސިފައެއް ގެނެސްދޭ ނަންއިތުރަކަށް ބަދަލުވާކަން ގަބޫލުކުރެއްވީމާ މުޅި މައްސަލަ އަބަދާއަބަދަށް ވެސް ޙައްލުވީއެވެ.\nމި ވަރުގެ ކުޑަކުޑަ ކަމެއް ކޮށްލައިގެން މައްސަލައެއްގެ ދާއިމީ ޙައްލު ހޯދާން މަސައްކަތް ނުކުރުމަކީ ކޮން ޙިކުމަތަކަށް ޓަކައި ކޮން މަގުޞަދެއްގައި، ކޮން ބޭނުމަކު ކުރާ ކަމެއް ބާވައޭ ހިތަށް އަރައިގެން ހަމަ މި ހިޔާލު ފާޅުކޮށްލާ ހިތް ވީއެވެ. ހެޔޮ ގޮތުގައި ބަސް ބޭނުންކުރުމަކީ ހަމައެކަނި ބަސްވަރުންނާއި އަދީބުންގެ ކަމެއްކަމަށް ބައްލަވާނަމަ، މުޖުތަމައަށް މަޢުލޫމާތު ފެތުރުމުގައި ވަރަށް ބޮޑެތި އޮޅުންތައް އަރައި ނުބައި ވިސްނުންތަކެއް ވިސްނާންޖެހިދާނެތީއެވެ. އެ ކަމުގެ ސަބަބުން އިޖުތިމާޢި އަދި ޤައުމީ ކިތަންމެ މައްސަލައެއް ފެންމަތިވެދާނެތީއެވެ. ވީމާ، ހެޔޮ ގޮތުގައި ބަސް ބޭނުންކުރުމަކީ ހަމައެކަނި ބަސްވަރުންނާއި އަދީބުންގެ ކަމެއްކަމަށް ދެކެވަޑައިގަތުމަކީ ރަނގަޅު ގޮތެއް ނޫނެއް ނޫންތޯއެވެ! ވީމާ، އަޅުގަނޑުމެން އެންމެން ވެސް އަޅުގަނޑުމެންގެ ބަހަށް އިޙުތިރާމްކޮށް، ބަހުގެ އުޞޫލުތަކާ އެއް ގޮތަށް ޢަމަލުކުރުމުގެ ޢަޒުމުކަނޑައަޅަމާތޯއެވެ!


2021 vana aharuge Golden Boy akah Pedri - vNews.mv\n2021 ވަނަ އަހަރުގެ ގޯލްޑަން ބޯއި ޕެޑްރީ- ފޮޓޯ:- ގެޓީ އިމޭޖަސް\n2021 ވަނަ އަހަރުގެ ގޯލްޑަން ބޯއި އަކަށް ޕެޑްރީ\nއައްފާން މުހައްމަދު 22 November 2021, 19:21\nޓުޓޯ ސްޕޯޓުން ހޮވާ އަހަރުގެ އެންމެ މޮޅު ޒުވާން ކުޅުންތެރިޔާއަށްދޭ "ގޯލްޑަން ބޯއި" އެވޯޑް، ބާސެލޯނާ އާއި ސްޕެއިންގެ އުންމީދީ މިޑްފީލްޑަރު ޕެޑްރީ އަށް ލިބިއްޖެއެވެ.\nޔޫރަޕުގެ މަތީ ފަންތީގެ ލީގުތަކުގައި ކުޅޭ 21 އަހަރުން ދަށުގެ ކުޅުންތެރިންގެ މެދުގައި، އެންމެ ފާހަގަކޮށްލެވޭ ކުޅުމެއް ދައްކަމުން އަންނަ ޒުވާން ކުޅުންތެރިޔާގެ އެވޯޑް ޕެޑްރީ ހޯދިއިރު އޭނާގެ އުމުރަކީ 18 އަހަރެވެ.\nޕެޑްރީ މި އެވޯޑް ހޯދީ ބޮރޫޝިއާ ޑޯޓްމަންޑަށް ކުޅެމުން އަންނަ ޖޫޑް ބެލިންގަމް އާއި ވާދަކޮށް 199 ޕޮއިންޓާއެކުއެވެ. ރިޕޯޓުތައް ބުނާގޮތުން މިއީ ރެކޯޑް އަދަދެކެވެ.\n2020 ވަނަ އަހަރުގެ އޮކްޓޯބަރު މަހު ލަސް ޕާމާސް އިން ބާސެލޯނާއަށް ބަދަލުވި ޕެޑްރީ ދާދިފަހުން ވަނީ އެކުލަބާއެކު 1 ބިލިއަން ޔޫރޯގެ ރިލީޒް ކްލައުސް އެއް ހިމެނޭހެން އެއްބަސްވުން އައުކޮށްފައެވެ. އުންމީދީ މިޑްފީލްޑަރު ޕެޑްރީ އަށް މި އެވޯޑް ލިބުނުއިރު ސެޕްޓެމްބަރު މަހުން ފެށިގެން އޭނާ ހުރީ ފަލަމަސްގަނޑަށް ލިބުނު އަނިޔާއެއްގެ ސަބަބުން ކުޅުމާއި ދުރުގައެވެ. އެހެންނަމަވެސް ފާއިތުވީ ސީޒަނުގައި ޕެޑްރީ ވަނީ ބާސާއަށް 53 މެޗު ކުޅެދީފައެވެ.\n2003 ވަނަ އަހަރު ދޭންފެށި ގޯލްޑަން ބޯއި އެވޯޑް އެންމެ ފުރަތަމަ ހޯދީ ނެދަލެންޑްސްގެ ރަފައެލް ވެންޑާވާޓް އެވެ. އެއަށްފަހު ވޭން ރޫނީ އާއި ލިއޮނެލް މެސީގެ އިތުރުން ސާޖިއޯ އަގުއެރޯ ފަދަ ފިޓުބޯޅައިގެ އެންމެ ފާހަގަކޮށްލެވޭ ކުޅުންތެރިންވެސް މި އެވޯޑް ހޯދާފައިވެއެވެ. އެންމެފަހުން މިއެވޯޑް ހޯދާފައިވަނީ ޑޯޓްމަންޑަށް ކުޅެމުން އަންނަ ނޯވޭގެ ތަރި އާލިންގ ބްރައުޓް ހާލަންޑެވެ.\nފާއިތުވީ ސީޒަނުގައި ޕެޑްރީ ވަނީ ބާސާގެ އެއްވެސް ކުޅުންތެރިއަކު ނުކުޅޭހާ ގިނަ މެޗުތައް ކުޅެ، ސްޕެއިން އާއިއެކު ޔޫރޯ 2020 ގައިވެސް މޮޅު ކުޅުމެއް ދައްކާ، އެގައުމާއެކު އޮލިމްޕިކްސްގެ ރިހި މެޑަލްވެސް ހޯދާފައެވެ. އަދި ޔޫރޯ މުބާރާތުގެ އެންމެ މޮޅު ޒުވާން ކުޅުންތެރިޔާގެ މަގާމުވެސް ހޯދީ ޕެޑްރީ އެވެ.\nބާސެލޯނާ ފުޓްބޯޅަ ކުޅިވަރު


Hatharu match inves molhuve evvanaiga Royal Challengers\nބެންގަލޯރ ކެޕްޓަން ވިރާތް ކޯލީ\nހަތަރު މެޗުންވެސް މޮޅުވެ ރޯޔަލް ޗެލެންޖަރސް އެއްވަނައިގަ\n23 އޭޕްރީލް 2021 - 05:31:48\nއިންޑިއަން ޕްރިމިއަރ ލީގުގައި ކުޅުނު ހަތަރު މެޗުންވެސް މޮޅުވެ، ޓޭބަލްގެ އެއްވަނައަށް ރޯޔަލް ޗެލެންޖަރސް ބެންގަލޯރ އަރައިފިއެވެ. ބެންގަލޯރވަނީ ބުރާސްފަތި ދުވަހުގެ ރޭ ރާޖަސްތާނު ރޯޔަލްސް އަތުން މޮޅުވެފައެވެ.\nބުރާސްފަތި ދުވަހުގެ ރޭގެ މެޗުގެ ޓޮސް ދިމާވީ ރޯޔަލް ޗެލެންޖަރސްއަށެވެ. ޓޮސް ދިމާވުމުން ކެޕްޓަން ވިރާތް ކޯލީ ގަސްދުކުރީ ފުރަތަމަ ބޯލިން ނަގާށެވެ. ރާޖަސްތާނު ކުޅެން އަރައި، ނުވަ ވިކެޓަށް ހެދުނީ ސަތޭކަ ހަތްދިހަ ހަތް ލަނޑެވެ. ޖަވާބުގައި ކުޅެން ނުކުތް ބެންގަލޯރ ޓީމުން ފުރަތަމަ އެރި ދެ ކުޅުންތެރިން ވެގެން ރާޖަސްތާނުގެ ސްކޯރ އަތުލައި މެޗު ކާމިޔާބު ކުރީއެވެ. ބެންގަލޯރއިން ސަތޭކަ އަށްޑިހަ ލަނޑު ހަމަ ކުރިއިރު ކެޕްޓަން ވިރާތް ކޯލީވަނީ ހަތްދިހަ ދެ ލަނޑު ހަދާފައެވެ.\nރާޖަސްތާނު އަތުން މޮޅުވެ، އެންމެ ފަހުގެ ރަނަރަޕް އޮތީ ޓޭބަލްގެ އެއްވަނައިގައެވެ. އެއީ ކުޅުނު ހަތަރު މެޗުންވެސް މޮޅުވެގެންނެވެ. ދެވަނައިގަ އެމްއެސްދޯނީގެ ޗެންނާއީ ސުޕަރ ކިންގްސް އޮތް އިރު، ތިންވަނައިގަ އޮތީ ދެއްލީ ކެޕިޓަލްސްއެވެ. އަދި އެންމެ ފަހުގެ ދެ އަހަރުގެ ޗެމްޕިއަން މުމްބާއީ އިންޑިއަންސް އޮތީ ޓޭބަލްގެ ހަތަރުވަނައިގައެވެ.


17 Aharuge Kuhjjaku Bandu Boduvi Massalla Eh, Fuluhun Massalla Balanee Rape Case Ehgge Gothugai | Hathaavees\n17 އަހަރުގެ ކުއްޖަކު ބަނޑުބޮޑުވި މައްސަލައެއް، ރޭޕް ކޭސްއެއްގެ ގޮތުގައި ބަލަން ފަށައިފި\nސަތާރަ އަހަރުގެ އަންހެން ކުއްޖަކު ރޭޕްކޮށް ބަނޑުބޮޑުވި މައްސަލައެއް ބަލަމުން އަންނަ ކަމަށް ފުލުހުން ބުނެފިއެވެ.\nފުލުހުން ބުނީ އެ ހާދިސާ ހިނގާފައި ވަނީ ސެންޓްރަލް ޕޮލިސް ޑިވިޝަން ގައި ހިމެނޭ ރަށެއްގައި ކަމަށެވެ. އެ މައްސަލަ ފުލުހުންނަށް ހުށަހެޅީ އެރަށުގެ ސިއްހީ މަރުކަޒުންނެވެ. ފުލުހުން ބުނީ އުމުރުން 17 އަހަރުގެ އަންހެން ކުއްޖަކު ބަލިވެ އިން މައްސަލައެއް ހުށަހަޅާފައިވާ ކަމަށެވެ. އަދި އެ މައްސަލަ ބަލަމުން ދަނީ ރޭޕް ކޭސްއެއްގެ ގޮތުގައި ކަމަށްވެސް ފުލުހުން ބުންޏެވެ.\nފުލުހުންގެ އިދާރާގެ ކްރައިމް އެގެއިންސްޓް ޗިލްޑްރެން ޑިޕާޓްމެންޓްގެ ތަހުގީގު ޓީމަކުން ޖެންޑަރ މިނިސްޓްރީއާ ގުޅިގެން މައްސަލަ ބަލަމުންދާ ކަމަށް ފުލުހުން ބުނެއެވެ.\nމި މައްސަލާގައި މިހާތަނަށް މީހަކު ހައްޔަރުކޮށްފައި ނުވެއެވެ. މި ފަހަކަށް އައިސް ރާއްޖޭގައި ރޭޕް ކޭސްތައް އަންނަނީ އިތުރުވަމުންނެވެ. މި މަހު އެކަނިވެސް މިވަނީ ރޭޕްގެ ހަތަރު މައްސަލައެއް ފެންމަތިވެފައެވެ. އެގޮތުން އުމުރުން 11 އަހަރުގެ ކުއްޖަކާއި 16 އަހަރުގެ ކުއްޖަކު ރޭޕްކުރި މައްސަލައެއް ވަނީ ފެންމަތިވެފައެވެ. އަދި އެކަން ކުރި މީހުން ހައްޔަރުވެސް ވަނީ ކޮށްފައެވެ.\nއަދި މި މަހުގެ 25ވަނަ ދުވަހު ހުޅުމާލެ ފަޅުގައި އަޅާފައި އޮތް ސަފާރީއެއްގައި އަންހެނަކު ރޭޕްކުރި މައްސަލައެއް ފެންމަތިވިއެވެ. ނަމަވެސް ފުލުހުން ބުނީ އެ މައްސަލަ ބަލަނީ ޖިންސީ ގޯނާގެ މައްސަލައެއްގެ ގޮތުގައި ކަމަށެވެ. ސަފާރީ މައްސަލައަކީ މިހާރު އެންމެ ބޮޑަށް ރާއްޖޭގައި ދެކެވެމުން އަންނަ މައްސަލައެވެ. އެއީ އެ މައްސަލާގައި ހައްޔަރުކުރި ދެ މީހުން ފުލުހުން ދޫކޮށްލުމުންނެވެ.\nPrevious އެފްއޭއެމް އަށް ފިޔަވަޅު އަޅަން ހުށަހެޅި މައްސަލަ އިތުރަށް ދިރާސާކުރަން ކޮމެޓީއަށް\nNext ބީއެމްއެލް މުހިއްމު ހިދުމަތްތައް ހުއްޓިއްޖެ، ބުނީ ޓެކްނިކަލް މައްސަލައެއް ކަމަށް!


Mohamed Abdulla Shafeeg: މިނިވަން ރިޔާސީ އިންތިޚާބް\nނެގި ގުރުއަތުން، ކެންޑިޑޭޓު ނަންބަރު 1 ލިބިވަޑައިގަތީ ޖުމްހޫރީ ޕާޓީ ގާސިމް އަށެވެ. ޑީއާރުޕީ މައުމޫނަށް2ލިބިވަޑައިގެންނެވިއިރު،3ލިބިވަޑައިގަތީ އަމިއްލަގޮތުން ކުރިމަތިލެއްވި ޑރ.ހަސަން އަށެވެ. އެމްޑީޕީ އަންނިއަށް4ލިބިވަޑައިގެންނެވިއިރު،5ލިބިވަޑައިގަތީ އެސްއެލްޕީ އިބްރާ އަށެވެ. އަދި ކެންޑިޑޭޓް ނަންބަރު6ލިބިވަޑައިގެންނެވީ އައިޑީޕީ އުމަރަށެވެ.\nހުރިހާ ވޯޓް ފޮށްޓެއްގެ ވަގުތީ ނަތީޖާ އިއުލާން ކުރެއްވީ އޮކްޓޯބަރު9ވީ ބުރާސްފަތި ދުވަހު ހަވީރު އެވެ. އިލެކްޝަންސް ކޮމިޝަންގެ ރައީސް މުޙައްމަދު އިބްރާޙީމް އިއުލާން ކުރެއްވި ވަގުތީ ނަތީޖާ އިން އެންމެ ގިނަ ވޯޓް ލިބިވަޑައިގަތީ ކެންޑިޑޭޓް ނަންބަރު2މައުމޫނަށެވެ. ވޯޓްލީ މީހުންގެ ޖުމްލަ 177802 ވޯޓުގެ ތެރެއިން މައުމޫނަށް ލިބިވަޑައިގަތީ 71،774 ވޯޓެވެ. އެއީ 40.61 ޕަސެންޓެވެ. ދެވަނައަށް އެންމެގިނަ ވޯޓް ހޯއްދެވި ކެންޑިޑޭޓް ނަންބަރު 4، އަންނި އަށް ލިބިވަޑައިގަތީ 44،315 ވޯޓެވެ. އެއީ 25.08 ޕަސެންޓެވެ. ކެންޑިޑޭޓް ނަންބަރު 3، ޑރ.ހަސަނަށް 29،656 ވޯޓް ލިބިވަޑައިގެންނެވިއިރު އޭނާގެ ޕަސެންޓަކީ 16.54 އެވެ. ކެންޑިޑޭޓް ނަންބަރު 1، ގާސިމަށް 27،128 ވޯޓް ލިބިވަޑައިގެންނެވިއިރު އޭނާގެ ޕަސެންޓަކީ 15.3 އެވެ. ކެންޑިޑޭޓް ނަންބަރު 6، އުމަރަށް 2472 ވޯޓް ލިބިވަޑައިގެންނެވިއިރު، ކެންޑިޑޭޓް ނަންބަރު 5، އިބްރާއަށް ލިބިވަޑައިގަތީ 1382 ވޯޓެވެ. އުމަރުގެ ޕަސެންޓަކީ 1.4 އެވެ. އިބްރާގެ ޕަސެންޓަކީ 0.78 އެވެ.\nގިނަ ކެންޑިޑޭޓުންނަށް ވާދަކުރެވޭގޮތަށް ބޭއްވި ފުރަތަމަ ރިޔާސީ އިންތިޚާބުގައި ވޯޓް ދިނުމުގެ ހައްގު ލިބިގެންވާ ގިނަ އަދަދެއްގެ ބަޔަކު ވޯޓްލިއެވެ. 208252 މީހުންގެ ތެރެއިން 177802 މީހުން ވޯޓްލާފާވާއިރު އެއީ ވޯޓް ދިނުމުގެ ހައްގު ލިބިގެންވާ މީހުންގެ 80 ޕަސެންޓެވެ.


Covid aa gulhigen ADK in alhaafaivaa fiyavalhuthakah lui dheyn ninmaifi | Jazeera\tއޭޑީކޭގެ ފިޔަވަޅުތަކަށް ލުޔެއް! - Jazeera\nކޮވިޑާ ގުޅިގެން އޭޑީކޭއިން އަޅާފައިވާ ފިޔަވަޅުތަކަށް ލުއިދޭން ނިންމައިފި\nއަޒްލިފާ އަބްދުﷲ February 5, 2021 171 views0\nކޮވިޑް-19 އާ ގުޅިގެން އާންމުންގެ ރައްކާތެރިކަމަށާއި އަދި ސިއްހީ ހިދުމަތްދޭ ފަރާތްތަކުގެ ރައްކާތެރިކަމަށްޓަކައި، އޭޑީކޭ ހޮސްޕިޓަލުން އަޅާފައިވާ ފިޔަވަޅުތަކަށް ލުއިދޭން ނިންމައިފިއެވެ.\nއެ ހޮސްޕިޓަލުން މިއަދު ނެރުނު ބަޔާނެއްގައި ބުނީ، ކޮވިޑްގެ ހަލާތު ގޯސްވުމާއި ގުޅިގެން މިދިޔަ މަހުގެ 30 ވަނަ ދުވަހުން ފެށިގެން އަޅާފައިވާ ފިޔަވަޅުތަކަށް ބައެއް ލުއިތަށް ދިނުމަށް ނިންމާފައިވާ ކަމަށެވެ.\nމި ލުއިތައް ދޭން ނިންމާފައިވަނީ ހޮނިހިރު ދުވަހުން ފެށިގެންނެވެ. އެގޮތުން އޯޕީޑީގެ ހިދުމަތްތައް ރައްކާތެރިކަމުގެ ފިޔަވަޅުތަކާއެކު ހުޅުވައިލިޔަސް ޑޮކްޓަރަށް ދައްކަން ދާއިރު އެހީތެރިއެއްގެ ގޮތުގައި އެކަކަށްވުރެ ގިނަ މީހުންނަށް ހޮސްޕިޓަލަކަށް ނުވަދެވޭނެ ކަމަށް އޭޑީކޭއިން ބުންޏެވެ.\nއަދި މާދަމާ ބައެއް އިލެކްޓިވް ސާޖަރީތައް ފަށާނެ ކަމަށް އެ ހޮސްޕިޓަލުން ބުންޏެވެ. ބަލިމީހުން އެޑްމިޓްކުރަން އަލުން ފެށުމާއެކު ބަލިމީހާގެ ގާތުގައި މަޑުކުރެވޭނީ ހޮސްޕިޓަލުގައި ރަޖިސްޓަރީވެގެންނެވެ. ބަލިމީހުންގެ ގާތުގައި ތިބޭއިރު ކޮވިޑްގެ އެއްވެސް އަލާމާތެއް ފެނިއްޖެނަމަ ވަގުތުން ނަރުހުންނަށް އަންގަންވާނެ ކަމަށް އޭޑިކޭއިން ބުންޏެވެ.\nއޭޑީކޭ އިން އަޅާފައިވާފައިވާ ފިޔަވަޅުތަކަށް ލުއިދިން ނަމަވެސް އެޑްމިޓްކޮށްފައިވާ މީހުންނަށް ޒިޔާރަތްކުރުން އަދިވެސް ވަނީ ހުއްޓާލާފައެވެ. އެހެންނަމަބވެސް ހޮސްޕިޓަލުގެ އިމަޖެންސީގެ ހިދުމަތްތަކާ އިމެޖެންސީ ގައި އެޑްމިޓްކޮށްގެން ދޭންޖެހޭ ހިދުމަތްތަކާއި، ޑައިގްނޯސްޓިކް ހިދުމަތްތައް ކުރިޔަށް ދާނެއެވެ.\nއޭޑީކޭ އިން ވަނީ ކޮންމެހެން ދާން ޖެހޭ ހާލަތެއްގައި ނޫނީ ހޮސްޕިޓަލަށް ނުދިޔުމަށް ވަނީ އިލްތިމާސް ކޮށްފައެވެ.\nއޭޑީކޭގެ ފިޔަވަޅުތަކަށް ލުޔެއް!


Sri Lankagai social media ves block! – adduLIVE\nލަންކާގައި ސޯޝަލް މީޑިއާ ވެސް ބްލޮކް!\nApr 03, 2022, 11:11 އަހުމަދު އަދްޝަން\nއިގުތިސާދީ ގޮތުން ގައުމުގެ ހާލަތު ވަރަށް ބޮޑަށް ދަށްވެ، އާންމު ރައްޔިތުން މަގުމައްޗަަށް ނުކުމެ ސަރުކާރާ ދެކޮޅަށް އަަޑު އުފުލަމުންދާތީ ކާފިއު އިއުލާންކޮށް، ސްރީ ލަންކާގައި ސޯޝަލް މީޑިއާ ވެސް ބޭނުން ނުކުރެވޭ ގޮތް ހަދައިފި އެވެ.\nމީޑިއާތަކުން ބުނި ގޮތުގައި އާންމުކޮށް ގިނަ ބަޔަކު ބޭނުންކުރާ މައިގަނޑު ހުރިހާ ޕްލެޓްފޯމްތަކެއް އެ ގައުމުގައި މިހާރު ވަނީ ބުލޮކްކޮށްފަ އެވެ. އޭގެ ތެތޭގައި ފޭސްބުކާއި ޓްވިޓާއި އިންސްޓަގްރާމާއި ވަޓްސްއެޕާއި ޔޫޓިއުބް ހިމެނެ އެވެ. ރާޖްޕަކްސާ އާއިލާގެ "ވަކިތަކުގެ" ތެރޭގައި އޮތް ލަންކާ އަށް އަށް މިހާރު މި ދިމާވެފައިވާ މާލީ އަދި އިގުތިސާދީ ދަތިކަމަކީ މި ފަހުގެ ތާރީހެއްގައި ކުރިމަތިނުވާ ބަރުގެ ބޮޑު ދައްޗެކެވެ. މިކަމާ ހުރެ އާންމު ރައްޔިތުންނަށް ބޭނުންވާ އެންމެ އަސާސީ ހިދުމަތްތަކާއި މުދާ ވެސް ލިބުން ދަތިވެފައިވެ އެވެ.\nThe Sri Lankan Government has temporarily banned access to social media as protests against the authorities continued. https://t.co/tEMNNN1vlK via @colombogazette #Srilanka #lka #socialmedia #SocialMediaBanLK\n— Colombo Gazette (@colombogazette) April 3, 2022\nލަންކާ އަށް އިގުތިސާދަށް ކުރިމަތިވެފައި އޮތް އެންމެ ބޮޑު އެއް މައްސަލަ އަކީ ގައުމުގައި ބޭރު ފައިސާ ނެތުމެވެ. އެހެންވެ ގައުމަށް މުދާ އެތެރެކުރުން ވަނީ އެއްކޮށްހެން ހުއްޓިފަ އެވެ. އަދި މީގެ ދައްޗާއި ތުރާ އާންމު ރައްޔިތުން ދަނީ އުފުލަމުންނެވެ.\nމަސްރަހު ދިުރާސާކުރާ ފަރާތްތަކުން ބުނާ ގޮތުގައި ސަރުކާރުން މި ދަނޑިވަޅުގައި ސޯޝަލް މީޑިއާގައި "ތަޅުއެޅުވީ" ގައުމުގެ ރައްޔިތުންގެ ހާލު ފޮރުވުމަށްޓަކަ އެވެ. އަދި ސޯޝަލް މީޑިއާ އަށް ނުވަދެވޭ ގޮތަށް ޓެލެކޮމިއުނިކޭޝަން ރެގިއުލޭޓަރީ ކޮމިޝަން (އާރްޓީސީ) އިން ހެދީ ޑިފެންސް މިނިސްޓްރީގެ އެންގުމަށެވެ.


BREAKING: Dhuvas Nufuraa Vihei Ehmaabandu2Kudhin Niyaavehjje - Vaguthu\nދުވަސް ނުފުރާ ވިހެއި އެއްމާބަނޑު ދެ ކުދިން ނިޔާވެއްޖެ\nކުޑަހުވަދޫ ހޮސްޕިޓަލް - ފޮޓޯ: ފޭސްބުކް\nދ. ކުޑަހުވަދޫ ހޮސްޕިޓަލްގައި ފަރުވާދެމުން ދިޔަ އަންހެނަކު ދުވަސް ނުފުރާ ވިހެއި އެއްމާބަނޑު ދެ ކުދިން ނިޔާވެއްޖެ އެވެ.\nއެ އަތޮޅު މީދޫގައި ދިރިއުޅެމުންދާ އެ އަންހެން މީހާ ވިހާފައި ވަނީ މިއަދު ހެނދުނު އެވެ. އެ ދެ ކުދިން ނިޔާވެފައި ވަނީ އިތުރު ފަރުވާއަށް މާލެ ފޮނުވާލުމުގެ މަސައްކަތް ކުރަމުން ދަނިކޮށެވެ.\nމިކަމާއި ގުޅިގެން ހޮސްޕިޓަލްގެ ބަހެއް "ވަގުތު"އަށް ވަނީ ލިބޭ ގޮތް ނުވެފައެވެ.\nކުޑަހުވަދޫ ހޮސްޕިޓަލުގެ މެނޭޖަރު ތޯހިރު އަބްދުލް ސައްތާރު "އައްޑޫލައިވް" އަށް މައުލޫމާތު ދެއްވަމުން ވިދާޅުވެފައިވާ ގޮތުގައި، އެމީހާގެ ބަނޑަށް މިހާތަނަށް ވެފައިވަނީ ފަސް މަސް ކަމަށާއި އެ އަންހެން މީހާ މާލެ ފޮނުވާލުމަށް މަސައްކަތް ކުރި ކަމަށެވެ.\nއާއިލާ މީހަކު "ވަގުތު"އަށް ބުނީ، އެ އަންހެން މީހާ ވިހާފައި ވަނީ މިއަދު ހެނދުނު 8:30 ހާއިރު ކަމަށެވެ. އެ އަންހެން މީހާ ވިހާފައި ވަނީ ބަނޑަށް ފަސް މަހުގައި ކަމަށްވެސް އެ މީހާ ބުނެފައި ވެއެވެ. އަދި އެ ދެ ކުދިން ނިޔާވީ ވިހެއިތާ ގާތްގަނޑަކަށް ހަތަރު ގަޑިއިރު ފަހުން ކަމަށްވެސް މައުލޫމާތު ލިބެއެވެ.\nއަދި އެ ކުދިން ނިޔާވީ މާލެ ފޮނުވާލުމަށް އާސަންދައިން ލިބެން ޖެހޭ ހުއްދަ ނުލިބި ލަސް ވުމުން ކަމަށް އާއިލާއިން ބުނެގައި ވެއެވެ.\nމީގެ ކުރިން ތޮއްޑޫގައި މާބަނޑު މީހެއްގެ ބަނޑަށާއި، ށ. ނަރުދޫ މީހެއްގެ ބަނޑަށް ދަރިފުޅު ނިޔާވި މައްސަލައެއް ވަނީ ފެންމަތިވެފައެވެ.\nނޯޓް: މި ހަބަރުގައި ފުރަތަމަ ދެކުދިން ބަނޑަށް ނިޔާވި ކަމަށް ލިޔެވުނީ މައުލޫމާތު ލިބުމުގައި އެރި އޮޅުމެއްގެ ސަބަބުންނެވެ. މިކަމަށްޓަކައި ކިޔުންތެރިންގެ އަރިހުން މައާފަށް އެދެމެވެ.\nޅ ހިންނަވަރު އިބްރާހިމް މުހައްމަދު ސޯލިހު\nމައިމޫނާ އަބޫބަކުރު އަށް\nމި ޕެންޑިމެކައި ގުޅިގެން ފުރަބަންދު ކޮށް ސިއްހީ ހިތުމަތް ދޭ ތަންތަނާއި އެއް ރަށުން އަނެއް ރަށް ދަތުރު ފަތުރު ކުރުން ހަރުކަށި ކުރުމުގެ ސަބަބުން މި ކޮވިޑް ޖެހިގެން މަރު މީހުންނަށް ވުރެ ސިއްހީ ހިދުމަތް ނުލިބި ނުވަތަ ލަސްވެގެން ކިތައް ދިވެހި ރައްޔިތުންގެ ފުރާނަ ގެއްލިޖެތޯ؟ މައިމޫނާ އަބޫ ބަކުރު މިކަމުގެ ފުރިހަމަ ޒިންމާ ނަގަން ޖެހޭނެ އިންޝާﷲ އަދި ކޮންމެވެސް ދުވަހަކުން މީހުންނާއި ދެކޮޅަށް ޖިނާއީ ތަހުޤީޤެއް ކޮށް ޙައްޤު އަދަބު ދޭ ނަން އިންޝަﷲ\nޖޫން 5, 2020 17:51\nޖޫން 5, 2020 18:22\nޢެއްމެ ކަމެއް ފިޔަވައި އިތިރު ތަފްޞީލް ބޭނުމެއްނޫން ބޭނުންވާ ތަފްޞީލް އަކީ އާއިލާ މީހުން ތުހުމަތު ކުރާ އިހްމާލްވާ ފަރާތް ،\nޖޫން 5, 2020 18:31\nތީދެން މިހާރު އާއްމުކަމެއް..\nޖޫން 5, 2020 18:40\nއެއް ކުއްޖަކު ނިޔާވީ\nޖޫން 5, 2020 18:59\nޖޫން 5, 2020 19:51\nފަސްމަހު ވިހާކުދިން ސަލާމަތް ކުރެވުމުގެ ޗާންސް ވަރަށް ކުޑަ. އަހަރެމެން ފެމިލީ އަކީ ޓްވިންސް ގިނަ ބައެއް.6މަހުގަ ވިހޭ ދެބޭން ސަލާމަތް ނުކުރެވުނު. ޑޮކްޓަރ ވަރަށް ކިޔާދިން. އޭގެ ފަހުން7މަހުގަ ވިހޭ ދެބޭން ކިރިޔާ ސަލާމަތް ކުރެވުނީ\nދެން ތި ބުނަނީ ދުވަސް ނުފުރާ ފަސް މަހުގަ ވިހާ ކުދިން ސަލާމަތް ކުރަން މަސައްކަތް ވެސް ނުކުރާށޭތަ؟ ކިހިނެއް އިނގެނީ މި ދެކުދިން ސަލާމަތް ނުކުރެވޭނެ ކަން ފަރުވާ ދެވުނު ނަމަ\nޖޫން 5, 2020 20:02\nބަލަ ޔާމީން ވެރިކަމުގަވެސް 2ކުދިން ބަނޑައް މަރުވި އއޖމގަ މަރުވީމަ ހިތަކައްނާރަ ﷲގެ ކުޅަދުންވަންތަކަމެއް ގަދަޥީނަމ\nޖޫން 5, 2020 22:02\nއެއްކަލަ ރީނދޫ މީހުން ޔާމީން ޔާމީން ގޮވަން ފެށީ ދޯ\nޖޫން 5, 2020 20:21\nވަރަށް ދެރަ..އެދެކުޑަފުރާނައަށް ސުވަރުގެ މިންވަރުކުރައްވާ އާއިލާއަށް ކެތްތެރިކަންދެއްވާށި.. ހަމައެއާއެކު ބުނެލަން ބޭނުން ފުރަބަންދު ނޫނަސް އަދި މާލެއިންނޫން އެމެރިކާއިން ފަރުވާހޯދިޔަސް5މަހުގަ ވިހައިފިނަމަ ތުއްތު ދަރިފުޅުގެ ފުރާނަ ސަލާމަތްކުރުމަކީ ނާދިރު ކަމެއް.. މިއީ ހަޤީގަތެއް ..ދުނިޔޭގެ އެކި އެކި ގައުމުތަކުގެ ތަފާސް ހިސާބުތަކަށް ބަލާލިޔަސް މިކަން އެގޭނެ..މާތް ރަސްކަލާނގެ މިންވަރުކުރެއްވިގޮތް މިފަހަރު.. ކޮންމެކަމަކީ އިހުމާލު ނޫންކަމުގައިވެސް ވެދާނެ ..\nޖޫން 5, 2020 21:59\nދެން އެހެންވީމަ5މަހުގަ ވިހާ ހުރިހާ ކުދިންވެސް ވެންޓިލޭޓަރަށް ނުލާ ވަޅުލަން ފެންނަނީ. އިސްލާމްދީނުގަ އޮންނަނީ އެންމެ ފަހު ނޭވާޔާ ޖެހެންދެން ވެސް ފަރުވާ ކުރަން. ކަލޭމެންނަކަށް ނުބުނެވޭނެ އެ ދެކުދިން ނަށް ފަރުވާ ކުރެވުނު ނަމަވެސް މަރުވީހޭ. އިހުމާލު ވީމަ އިހުމާލޭ ބުނާނެ.\n5 މަސްއިން ކުއްޖަކު ސަލާމަތް ކުރެވުމަކީ ވަރަށް ނާދިރު ކަމެެއް\nލާދީނީ ސަރުކާރުގެ އިހުމާލުން ކިތައް ކުދީން މި މަރުވަނީ ފަރުވާ ނުދެވި ފަރުވާ ކުޑަ ކަމުން\nމި ސަރުކާރުން ބަނޑުގައިވާ ޅަފުރާނަތަކަށްވެސް ގެއްލުންދެނީއެވެ ﷲގެ ރަހުމަތުން މި ސަރުކާރު އިންސާފުގެ ކުރިމަށްޗަށް ހާޒިރުކުރެވޭނެ ދުވަސް ވަނީ ގާތްވެފައެވެ އެދުވަހުން ލައިވު ކޮށް ރަށްޔަތުންގެ ކުރިމަތީގައި އަދަބުދެވޭނެއެވެ އިންޝާ ﷲ.


Intense Mv - Original Sentah Ehvana - Vaguthu\nއިންޓެންސް އެމްވީ – އޮރިޖިނަލް ސެންޓަށް އެއްވަނަ\nއިންޓެންސް.އެމްވީ އަކީ ރާއްޖޭގައި އެންމެ ފުޅާދާއިރާއެއްގައި ސެންޓުގެ ވިޔަފާރި ކުރަމުން އަންނަ އޮންލައިން ޕޭޖެކެވެ. މީގެ ދެ އަހަރެއްހާ ދުވަސް ކުރިން ސެންޓުގެ ވިޔަފާރިއަށް ވަދެ، މިއަދު ދުނިޔޭގެ އެންމެ މަޝްހޫރު ބްރޭންޑްތަކުގެ ސެންޓްތައް އިންޓެންސް.އެމްވީން ވަނީ ދިވެހިންނާއި ހަމައަށް ގެނެސްދީފައެވެ.\nނަންް ހުސްކޮށް އެތައް ވައްތަރެއްގެ މީރު ވަސް ދުވާ ސެންޓް އެ ޕޭޖުން ވިއްކަމުން އަންނައިރު، އެ ޕޭޖުން ވިއްކާނީ ހަމައެކަނި ބްރޭންޑެޑް ސެންޓެވެ. ސެންޓް ގަންނަ މީހުންގެ އެންމެ ބޮޑު އިތުބާރެއް ކުރާ ޕޭޖަކަށް ވެސް އިންޓެންސް.އެމްވީ ވެގެން ދިއުމުގެ ހަޤީޤީ ސަބަބަކީ ހަމައެކަނި އޮރިޖިނަލް ސެންޓް ވިއްކާ ޕޭޖަކަށް އެޕޭޖް ވެފައިވުމެވެ.\nދެ ޖިންސަށްވެސް ހާއްސަކޮށް ސެންޓު އެ ޕޭޖް މެދުވެރިކޮށް ލިބެން ހުންނައިރު، މި އަހަރު ތެރޭގައި އެންމެ ފަހުން ނެރުނު ސެންޓްތައް މިހާރުވެސް އެ ޕޭޖުން ލިބެން ހުންނާނެއެވެ. އަދި ކުރިއަށް އޮތްތަނުގައި އެ ޕޭޖުން ވިއްކަމުން އަންނަ ސެންޓްތަކުގެ ތެރޭގައި، ދުނިޔޭގެ ބާޒާރަށް ނެރެމުން އަންނަ އެންމެ ފަހުގެ ސެންޓްތައް ހިމެނޭނެއެވެ.\nއިންޓެންސް.އެމްވީ ވިއްކާ ސެންޓްތަކަކީ ރާއްޖޭގައި ސެންޓް ވިއްކާ ފިހާރަތަކަށްވުރެ އަގުހެޔޮކޮށް ސެންޓް ވިއްކަމުން އަންނަ ބައެކެވެ. އެތައް ބައެއްގެ އިތުބާރު ހޯދާފައިވާ އިންޓެންސް.އެމްވީން ވިއްކާ ސެންޓްތައް ފަށާ އަގަކީ 350 ރުފިޔާއެވެ.\nއިންޓެންސް.އެމްވީން ވިއްކާ ސެންޓްތައް މާލެ އާއި ހުޅުމާލެއަށް ފްރީ ޑެލިވަރީ ހިދުމަތް ދޭނެއެވެ. އަދި މޯލްޑިވްސް ޕޯސްޓް މެދުވެރިކޮށް ރަށްރަށަށް ފްރީ ޑެލިވަރީގެ ހިދުމަތްވެސް އެ ޕޭޖުން ދެއެވެ.\nއެ ޕޭޖުން ވިއްކާ ސެންޓްތައް ގަތުމަށް، ފޭސްބުކް މެދުވެރިކޮށާއި، 7750004 އަށް ގުޅައިގެން ނުވަތަ ވައިބާ/ވަޓްސްއެޕް ކޮށްގެންވެސް ބޭނުންވާ ސެންޓް ފުޅިއެއް ގަތުމުގެ ފުރުސަތު އޮންނާނެއެވެ.\nއިންޓެންސް އެމްވީ ވަނީ އޮރިޖިނަލް ސެންޓް ގަންނަން ބޭނުންވާ މީހުންގެ އެއްވަނަ ޗޮއިސް އަށް މިއަދު ވެފައެވެ. އިންޓެންސް އެމްވީގެ އަމާޒަކީ އެމަގާމު ދެމެހެއްޓުމެވެ.


Black Stone ge mai investor Raajje vadaigannavanee\nބްލެކް ސްޓޯންގެ މައި އިންވެސްޓަރު ރާއްޖެ ވަޑައިގަންވަނީ\nޓްރާންސް މޯލްޑިވިއަން އެއާވޭސް (ޓީއެމްއޭ) ގެ ހިއްސާ ގަތް، އެމެރިކާގެ ބްލެކް ސްޓޯން ކުންފުނީގެ މައި އިންވެސްޓަރު ކަމަށްވާ ސްކޮޓް ޝްލައިފާ އަންނަ މަހު ރާއްޖެ ވަޑައިގަންނަވާނެ އެވެ.\nޝްލައިފާ ރާއްޖެއަށް ޒިޔާރަތެއް ކުރައްވަނީ އަންނަ މަހުގެ ތިން ވަނަ ދުވަހު އެވެ. އެނގިފައިވާ ގޮތުގައި އޭނާ ރާއްޖެ ވަޑައިގަންވަނީ އާއިލާއާއެކު ޗުއްޓީ ހޭދަ ކުރައްވާށެވެ. އެހެން ނަމަވެސް އޭނާގެ އެ ދަތުރުގައި ސަރުކާރުގެ އެންމެ އިސް ފަރާތްތަކާ ބައްދަލު ކުރައްވަން ވެސް ނިންމާފައިވާ ކަމަށް ވެއެވެ.\nޝްލައިފާއަކީ ފޯބްސް އިން ހޮވާ ދުނިޔޭގެ އެންމެ މުއްސަނދިންގެ ތެރޭގައި ހިމެނި ވަޑައިގަންނަވާ ބޭފުޅެކެވެ. އޭނާއަކީ ޓީއެމްއޭގެ ހިއްސާ 2013 ވަނަ އަހަރު 250 މިލިއަން ޑޮލަރަށް ގަތް ބްލެކް ސްޓޯން ކުންފުނީގެ މައި އިންވެސްޓަރެވެ. އަދި އޭނާއަކީ ދުނިޔޭގައި މަޝްހޫރު ޕްރައިވެޓް އިކްއިޓީ އިންވެސްޓަރެކެވެ.\nބްލެކް ސްޓޯން ކުންފުނިން ވަނީ 2017 ވަނަ އަހަރު ޓީއެމްއޭގެ 80 ޕަސެންޓް ހިއްސާ އެމެރިކާގެ ބައިން ކެޕިޓަލް އާއި ޗައިނާގެ ދަތުރުފަތުރުގެ ހިދުމަތްދޭ ކުންފުންޏެއް ކަމަށްވާ ޓެމްޕަސް ގްރޫޕާއަށް 550 މިލިއަން ޑޮލަރު (8.4 ބިލިއަން ރުފިޔާ) އަށް ވިއްކާލާފަ އެވެ. މި މުއާމަލާތާއެކު މިހާރު ޓީއެމްއޭގެ މައިނޯރިޓީ ހިއްސާ އޮންނަނީ މަޝްހޫރު ވިޔަފާރިވެރިޔާ ޗަމްޕާ ހުސެއިން އަފީފްގެ ކާސާ ހޮލްޑިންގްސްގަ އެވެ.\nޓީއެމްއޭ ސީޕްލޭން ޓާމިނަލް އެއްކޮށް ދޭން އުޅޭ މައްސަލަވަނީ ހޫނުވެފަ އެވެ. މި މައްސަލަ ހޫނުވެފައި ވަނިކޮށް ސަރުކާރުން ވަނީ ޓީއެމްއޭ އިން މިހާރު ބޭނުންކުރާ ވަރުގެ އަދަދެއް އެ ކުންފުންޏަށް ދޭން ނިންމާފަ އެވެ. ނަމަވެސް ޓީއެމްއޭއިން ބުނަމުން ދަނީ އެއީ އެ ކުންފުންޏަށް ހައްގު މިންވަރު ނޫން ކަމަށެވެ.\nސީޕްލޭން ޓާމިނަލްގެ މައްސަލަ\nބިސް، ފިޔާ އަގު ބޮޑުކުރާނަމަ އެއްލައްކަ ރުފިޔާގެ ޖޫރިމަނާއެއް


Boduvaa varakah Dharin dhurukohlaa Maiveehligen nuvaaneve. | ungoofaaru.com\nބަނޑޭރިގަނޑު/ދިރިއުޅުން/ބޮޑުވާވަރަކަށް ދަރިން ދުރުކޮށްލާ، މައިވީއްލިގެން ނުވާނެއެވެ.\nމިއާޓިކަލްއަކީ އާދަމް ލަތީފްގެ ފޭސްބުކް ޕޭޖް ގައި ލިޔެފައިވާ އާޓިކަލްއެވެ.\nދަރިފުޅު އުފަންވާ ވަގުތުއްސުރެ މައިންބަފައިން ނިކަން ލޯބިން އެދަރިފުޅު އުރާލާ ގައިގައި ބޮސްދީ ހަދައެވެ. ހަމަ ކިރިޔާ ކުކުރިލާއިރަށް ނިކަން ކަންބޮޑުވެެއެވެ. ބަސް މޮށެން ނޭނގޭ އުމުރުގައި ވެސް ދަރިފުޅުގެ ހަރަކާތްތަކުން ދަރިފުޅުގެ އިހުސާސްތައް ނިކަން ރަނގަޅަށް ދެނެގަނެއެވެ. ދަރިފުޅު ބަނޑުހައިވާނެ ވަގުތާއި ދަރިފުޅަށް މީރު ކާނާ ދެނެގަނެއެވެ. ދަރިފުޅު ނިދަން ބޭނުންވާނެ ގަޑިއާއި، ދަރިފުޅު ބަލިވެއްޖެ ނަމަ އެކަންވެސް ނިކަން ފަސޭހައިން ދެނެގަނެއެވެ.\nއެހެންނަމަވެސް…ދަރިން ބޮޑުވަމުންދާ ވަރަކަށް މައިން ބަފައިންނާއި ދަރިންނާ އޮންނަ ގުޅުން މަޑުމަޑުން ކެނޑެން ފަށައެވެ. އެކުދިން މައިންބަފައިންނާއި ދުރުކުރެވެން ފަށައެވެ. އެކުދިންގެ ގައިގައި ލޯބިން ބައްދާލާ ބޮސްދީ ހެދުމަކީ ލަދުކަމަކަށް ވެއެވެ. އަންހެން ކުއްޖަކު ނަމަ ހާއްސަކޮށް ބައްޕައާ އޮންނަ ގުޅުން އެއްކޮށް ކެނޑެނީއެވެ. ބައްޕަ ކައިރީގައި އިށީނދެ ވާހަކަ ދައްކާ ކަންކަން ހިއްސާ ކުރުމަށް އެކުއްޖާ ވެސް އަދި ބައްޕަ ވެސް ޖެހިލުންވަނީއެވެ. ނުވަތަ ލަދު ގަންނަނީއެވެ. ފިރިހެން ކުއްޖަކު ނަމަ މަންމަ ކައިރީގައި ވާހަކަ ދައްކާލަން ނުވަތަ މަންމައާ ސަމާސަކޮށްލަން ލަދު ގަންނަނީއެވެ. މިހެން މިކަންވަނީ މުޖުތަމަޢުގައި އޮންނަ ސަގާފަތެއްގެ ސަބަބުންނެވެ. ގަބޫލުކުރާ ގަބޫލުކުރުމެއްގެ ސަބަބުންނެވެ. ބޮޑެތި މީހުންގެ ޢަމަލުތަކުން އެކުދިންނަށް ވެސް އެކަން އެގޮތަށް ވިސްނައިދެވޭތީއެވެ.\nމިގޮތަށް ދަރިން މައިންބަފައިންނާއި ދުރުކޮށްލުމުގެ ސަބަބުން އެކުދިންނަށް ދިމާވާ ބޮޑެތި އެތައްކަމެއް މައިންބަފައިންނާއި ހިއްސާކުރުމަށް އެކުދިން ލަދުބެތިވެ ޖެހިލުންވެއެވެ. އޭގެ ސަބަބުން އެންމެ ރައްކާތެރި ނޫން ފަރާތްތަކާއި އެކަންކަން ހިއްސާކުރެވި އެފަރާތްތަކާއި ދަރިން ދޯޅަވެއެވެ. އެއީ އެކުދިން ދެކެ އެންމެ ލޯބިވާ އެންމެ އަޅާލާ އިތުބާރުކުރެވޭ މީހުންކަމުގައި އެކުދިންނަށް ގަބޫލުކުރެވެއެވެ. ނަތީޖާއެއްގެ ގޮތުން ފާހިސް ޢަމަލުތަކާއި އެނޫންވެސް އެކިއެކި ނުރައްކަލަކަށް އެކުދިން ހުށަހެޅިގެން ދެއެވެ.\nދަންނަވަންތޯއެވެ. ދުވަހަކުވެސް މައިން ބަފައިންނަށް ދަރިން ބޮޑުވެގެން ނުވާނެއެވެ. ކޮންމެ އުމުރެއްގައިވެސް ދަރިންގައިގައި ލޯބިން ބައްދާލަންވީއެވެ. އެކުދިންގެ ބޮލުގައި ފިރުމަދީ ނިއްކުރިއަށް ބޮސްދޭންވީއެވެ. ދަރިންނާއިއެކު ހީސަމާސާކޮށް ސަކަރާތް ޖަހަންވީއެވެ. އެއިރުން ދަރިންނާއި މައިންބަފައިންނާ އޮންނަ ގުޅުން ބަދަހިވެ ދަރިންނަށް ދިމާވާ ކަންކަން ލަދެއް ޖެހިލުމެއްނެތި މައިންބަފައިންނާއި ހިއްސާކުރާނެއެވެ. އޭގެ ސަބަބުން ނުރަނގަޅު އެތައްކަމަކުން ދަރިން ސަލާމަތްވާނެއެވެ. ވަކި އުމުރަކަށް ދިއުމުން މައިންބަފައިންނާއި ދަރިން ދުރުކުރެވި މައިވީއްލިގެން ނުވާނެއެވެ.


ތިޔަ ލޯތްބާ ދުރަށް (4) – Esfiya\nނަމަވެސް އޭނާ ޝާނާ ދެކެ ވާލޯބި އެތުއްތު ދަރިފުޅު ދެކެވެސްވާނެއެވެ. އެދަރިފުޅު ވައްތަރީވެސް ޝާނާއާއެވެ. އެފަދަ ބުޅިބުޅި އިސްތަށިގަނޑެކެވެ. ވަށްވަށް މޫނެކެވެ. ހީލުމުން ޝާނާގެ ކޮލަށްއެޅޭ ފަދަ އަޑިކޮޅެއް އެތުއްތު ތުއްތު ދަރިފުޅަށް ލިބިފައިވެއެވެ.\nޝައިމަން ހުރި ތަނުން ހިނގައިގަތީ ޝާނާމެންނަށް ފެނިދާނެތީ އެކަމުގެ ބިރަށްޓަކައެވެ. އެއްވެސް މަންޒިލެއް ނެތި އޮޔާ ބެހިގެންދާ ބޮއްކުރައެއް ފަދައިން ދާނެ ވަކިތަނެއް ނެތި ޝައިމަން ވެސް މަގުމަތީ ހިނގަމުން ދިޔައެވެ. ޝާނާ އާއިމެދު ވިސްނެނީއެވެ. ދޭތެރެއަކުން ހިތަށް އަރާ އެއްޗަކުން ތުންފަތް މައްޗަށް ހިނތުންވުމެއް ވެރިކުރުވައެވެ. ހިސާބަކަށް ދިޔަ ތަނާ މީހެއްގެ ގައިގައި އަޅައިގަނެފައި ޝައިމަން ދުވާރު މައްޗަށް ވެއްޓުނެވެ. ނުދަންނަ މީހެއްކަމުން މަޢާފު ކުރާށޭ ބުނެފައި ހިނިތުން ވުމަކުން ފުއްދާލީއެވެ.\nފިޔާމް ގާތަށް އައީކީ އަމަށަކު ރުޅިއެއް ނޫނެވެ. ނަމަވެސް ކައިރީގައި ލޯބިވާ އަނބިމީހާ ހުރުމުން މިފަހަރު ރުޅިގަނޑު ހިންދާލީއެވެ. މަގުމަތީގައި އެހެން މީހުންވެސް އުޅޭކަން ދަންނަން ޖެހޭނެއެވެ.\nހަފްތާގެ ދުވަސްތަކުން ހުކުރު ދުވަހެވެ. ޝާފީގެ ޢާއިލާއަށް ހީވަނީ ޢީދެއް އައިސްގެން އުޅޭހެނެވެ. މިރޭ އަންނަން އުޅޭ މެހުމާނުން ބަލައިލަން ކުޑަ ކުޑަ ސާޝާ ހުރީ ކެއްމަދުވެފައެވެ. އިރުއިރުކޮޅުން ޝާނާގާތު ޜޭގަނޑުވާނީ ކޮންއިރަކުންތޯ އަހައެވެ. ޝާނާވެސް ހުރީ އޭނާގެ މައިންބަފައިން ގެންނަ މެހުމާނުން ބަލަން ކެއް މަދުވެފައެވެ. މަންމައާއި ބައްޕަގެ ފަރާތުން އެއްވެސް ކަމެއް އޮޅުން ނުފިލާނެކަން އެނގުމުން ޝާނާ އިތުރަކަށް ނާހައެވެ. “ދަރިފުޅާ ދޭބަލަ ސަޝް ގޮވައިގެން ރަސްފަންނަށް. މިތާ ކައިރިއެންނު. އެކުއްޖާ ވެސް އަބަދު ގޭގަ އިންނަންވީމަ ފޫހިވާންނު.” ޝާނާ އާނއެކޭ ބުނުމުގެ ގޮތުން ބޯޖަހާލީ އޭނައަށްވެސް އެޚިޔާލު ކަމުދިއުމުންނެވެ.\nހަވީރު ރަސްފަންނަށް ޝާނާއާއި އޭނާގެ ދަރިފުޅު ދިޔައިރު ވަރަށްމީހުން ގިނަކަން ފާހަގަ ކުރެވެއެވެ. ނަމަވެސް މިކަމަށް ސަމާލުކަމެއް ނުދީ އެދެމައިން ގޮސް އިށީނދެލީ ޖޯލިފައްޗެއްގައެވެ. ކުޑައިރުކޮޅަކުން ސާޝާ ޝާނާ ގާތުން ހުއްދަ ލިބި ގަތުމަށްފަހު ދޮން ފަސްގަނޑު މަތީ ކުޅެން ތިބި ކުދިންތަކެއް ކައިރިއަށް ދިޔައެވެ. އެތައް އިރަކު މަޖަލާއިއެކު ކުޅުމަށްފަހު ސާޝާ ޝާނާ ކައިރިއަށް ދުއްވައިގަތެވެ. ވަގުތަކީ ފިޔާމް ވެސް އައިސްކޯނެއް ހިފައިގެން އަންހެނުން ކައިރިއަށް ޖޯއްޔާއި ދިމާއަށް ދިޔަ ވަގުތުކަމުން ސާޝާ ދުއްވައިގަތް ވަގުތު ފިޔާމްގެ ގައިގައި އަޅައިގަނެފައި ފިޔާމްގެ އަތުގައި އޮތް އައިސްކޯނާއިއެކު ބިންމައްޗަށް ވެއްޓުނެވެ. ފިޔާމް ތިރިވެލީ ކުޑަ ކުޑަ ސާޝާ ސޮރީ ބޭބެއޭ ބުނެ ތެދުވެ ފިޔާމްއާއި ދިމާއަށް އިސްއުފުލައި ބަލާލުމުންނެވެ. އެތައް ވާހަކައެއް ފިޔާމާއި ސާޝާ ދެއްކިއެވެ. ލޯބި ލޯބި ކުއްޖެކެވެ. މިކުއްޖާގެ މައިންބަފައިން ރަނގަޅަށް ތަރުބިއްޔަތު ކުރާކަން އެކުޑަ ކުޑަ ޢަމަލުން ވެސް ފިޔާމަށް ދޭހަވިއެވެ. ސާޝާ ގެ ކޮލަށް ދޮނެއްދިނުމަށް ފަހު ފިޔާމް އޭނާގެ މަންޒިލާއި ދިމާއަށް މިސްރާބު ޖެހިއެވެ.\nޝާނާ ދުވެފައި ދިއުމުން ޖެހިގެން އިން ޖޯލީގައި މާބަނޑު އަންހެނެއް އައިސް އިށީނދެލިއެވެ. ދެމީހުން އެތައް ވާހަކައެއް ދެއްކިއެވެ. އޭނާގެ ނަމަކީ ރިފާ ކަންވެސް އެވާހަކަތަކުން އެނގުނެވެ. އަދި އޭނާގެ ބަނޑަށް ހަމަސް ކަމާއި ފިރިމީހާ ވަރަށް އަޅާލާކަމަށްވެސް ބުންޏެވެ. ” ދެން ކޮބާތަ ދަރިފުޅު ޝެންގެ؟” ޝެންއޭ ބުނުމުން ޝާނާއަށް ކުޑަ ހައިރާންކަމެއް ލިބުނެވެ. އަދި މިއުޅެނީ ނަންވެސް ނުބުނެ ވިއްޔާއެވެ. ބުނެވުނު އެއްޗަކާއިމެދު ރިފާއަށް ވިސްނާލެވުނީ ޝާނާގެ މޫނު މަތިން ފާޅުވި ކުލަވަރު ފެނުމުންނެވެ. ޙަޤީގަތުގައި ޝާނާގެ ނަން ރިފާއަށް އިނގުނީ އޭނާގެ ބޭބެ ޝައިމަންގެ ފަރާތުންނެވެ. ވާހަކަ އޮޅުވާލުމަށް ރިފާއަށް ފެނުނީއެންމެ ބަހަނާއެކެވެ. “ހިތަށް އެރީ ދޯ ނަން އިނގުނީ ކިހިނެއްބާއޭ. ނަންމަޝްހޫރު ދެމަފިރިއެއްގެ ދަރިއެއް ވީމަ އިނގުނީ. ދެން ކޮބާތަ ދަރިފުޅު؟” ޝާނާއަށް ހިނިތުންވެވުނީ އެކަން އޭނާއަށް ހަނދާން ނުވުމުންނެވެ. އަދި ދެވަނަ ސިކުންތުގައި ފިޔާމްކައިރި ހުރި ސާޝާއަށް އިނގިލި ދިއްކޮށްލިއެވެ. “އެއީތަ؟ މާޝާ ﷲ. ހަމަ ޝެން ވައްތަރު ޖަހަނީ. އަނހަ. އެހެރީނު އަހަރެންގެ ފިރިމީހާވެސް.” ރިފާ މިހެން ބުނުމާއިއެކު ޝާނާ އެއީ ކާކުތޯ ރަނގަޅަށް ބަލާލިއެވެ. އެއީ ފިޔާމްނޫން ދެވަނަ މީހެއްނޫނެވެ. ޝާނާއަށް ސިހުމެއްލިބުނެވެ. ފިޔާމްއަކީ މީހެއްގެ ފިރިއެއްހެއްޔެވެ؟ “ރިފާ. އަހަންނާއި ދިމާވި ވާހަކަ އެކަކު ކައިރިވެސް ނުބުނަށްޗެ. ޕްލީޒް. ނޮޓް އީވެން ޔުއާ ހަޒްބެންޑް.” ޝާނާމިހެން ބުނުމުން ކުޑަ ވަރެއްގެ ސިހުމެއް ލިބުނު ނަމަވެސް އަވަހަށް ބޯ ޖަހާލީ އެކަން ނުދެއްކުމަށެވެ. ފިޔާމް ކައިރިން ސާޝާ ދުރަށް ދިއުމާއިއެކު ފިޔާމަށް ނުފެންނާނެހެން ޝާނާ ދަރިފުޅު ގޮވައިގެން ގެއަށް ދިޔައެވެ.\nރިފާ ވެސް ފިޔާމް ގާތު އެވާހަކަ އެއް ނުދައްކައެވެ. ފިޔާމްއައިސް ރިފާ ގާތު ދެންމެ ވީ ކަންތައް ކިޔައި ދިނެވެ. އެކުއްޖާއަކީ 1 އަހަރުގެ ކުއްޖެއްކަމަށް އެކުއްޖާ ބުނި ވާހަކައެވެ. ރިފާ ހައިރާން ވުމުން ފިޔާމް ވެސް ދޮޅު އަހަރުގައި ވާހަކަ ދެއްކި ކަމަށް އޭނާގެ މައިންބަފައިން ބުނާވާހަކަ ރިފާ ގާތު ބުންޏެވެ.\nސާޝާ ގެއަށް ދިޔަ މަގުމަތީ ދައްކަމުންދިޔައީ ވަރަށްމަޖާ ބޭބެއެއް ދިމާވި ވާހަކައެވެ. މިއަދު އެންމެން ކައިރި ދައްކާނެ އާ ވާހަކައެއް ލިބުނީއެވެ. ޝާނާއަކީ ދަސްކުރުމުގެ ބާރު ގަދަކުއްޖެއްނޫނެވެ. ﷲ ގެ ކުޅަދުންވަންތަކަމެވެ. އެކަލާނގެ އިރާދަކުރެއްވި ކަމެއް ވެއެވެ. މިކަމުގެ އެތައް ހެއްކެއް ދުނިޔެ މަތިން ފެންނަން އެބަ ހުއްޓެވެ. އުމުރުން އެއްއަހަރާއި4މަހުގައި ސާޝާ ވާހަކަ ދެއްކުމަކީވެސް މިފަދަ ކަމެކެވެ. އެންމެ ފަރިތަކަމާއި އެކު ވާހަކަ ނުދެއްކުން ނަމަވެސް އަދި ގިނަ ބަސްބަހާއި ބައެއް އަކުރުތައް ނުކިޔުނު ކަމުގައި ވިޔަސް ޝާނާއާއި އޭނާގެ މައިންބަފައިންނަސް ސާޝާ ބުނާ އެއްޗިހި ނަގައިގަނެވެއެވެ. ޢާއްމުކޮށް ބޭނުންކުރާ ބަސްތަކަކީ ސާޝާއަށް ދަސްކޮށްދީފައިވާ ބަސްތައް ކަމުންނެވެ.\nޝައިމަން ހުރީ ވަރަށް ވެސް ބޮޑަށް މާޔޫސް ވެފައެވެ. އޭނާގެ ބައްޕައަށް ޝާނާދެކެ އޭނާވާ ތެދުވެރި ލޯބި އިނގި ހުރެވެސް ކައިވެންޏެއް ހަމަޖެއްސުމުންނެވެ. ކިތަންމެ ބޭނުންވިޔަސް މައިންބަފައިންގެ އެދުމުގަ ކޮޅުފައިންނެއް ނުޖެހޭނެއެވެ. 8 ޖަހަން ކައިރިވި ވަރަކަށް އޭނާގެ ހިތުގެ ވިންދު ބާރުވިއެވެ.\n8 ޖަހަން15 މިނެޓަށް ވީއިރު ޝާފީގެ ޢާއިލާ އެކީ ސިޓިންގް ރޫމްގައި ތިއްބެވެ. 8 ޖެހުމާއި އެކުހެން ގޭގެ ބެލްގެ އަޑު އިވެން ފެށިއެވެ. ޝާނާ އިނީ މިއީ ކޮންބައެއްކަން ނޭނގިފައެވެ. ކުޑަކުޑަ ސާޝާވެސް އޭނާ ކުޅެން ހަމަ ޖެހިފައިވާ ޙާއްސަ ތަނުގައި ކުޅެން އިނެވެ. ޝައިމަން ހުރީ އިސް އުފުލާލަން ވެސް ނުކެރިފައެވެ. ހީވަނީ ދުވަހަކުވެސް ޝާނާ ނޫން އެހެން އަންހެނަކާއި ދިމާއަށް ބަލާވެސް ނުލަން ނިންމައިން ހުރި ހެނެވެ. ނަމަވެސް ގެއަށް ވަތްއިރު މިވަދެވުނީ ޝާނާމެން ގެއަށް ކަން ހަމަ ފަހުމް ނުވީބާވައެވެ؟ ވާނީވެސް އެހެން ތާއެވެ. އޭނަގެ ހިޔާލާއި ފިކުރު ދައުރުކުރަމުން ދިޔައީ ޝާނާ އާއި ދިމާލަށެވެ. ސިޓިންގް ރޫމްގައި އެންމެން ހަމަ ޖެހުމާއި އެކު ޝާފީ އޭނާގެ ވާހަކަ ކުރިއަށް ފެށިއެވެ. ” ދަރިފުޅާ ޝާނާ. މިއީ ބައްޕަގެ ވަރަށް ގާތް އެކުވެރިއެއް.” ޝައިމަންގެ ބައްޕައާއި ދިމާއަށް އިޝާރާތް ކުރުމަށްފަހު ޝާފީ މިހެން ބުނުމުން ޝާނާ ހިނތުންވެލިއެވެ. ޝައިމަން އަށްލިބުނީ ހައިރާންކަމެކެވެ. ޝާނާގެ ނަން އިވުމާއި އެކު ކުރިމަތީ އިންއަންހެން ކުއްޖާއާއި ދިމާއަށް ބަލައިލިއެވެ. އާނއެކެވެ. އެއީ ހަމަ ޝާނާއެވެ. ޝައިމަންގެ ހުވަފެނުގެ ރާނީއެވެ. ދެވަނަ ސިކުންތުގައި ބައްޕައާއި ދިމާއަށް ނަޒަރު ސީދާ ކޮށްލީ ހައިރާންވީ ވަރުންނެވެ. ބައްޕައާއި ޝާނާގެ ބައްޕައަކީ ގާތް އެކުވެރިންކަން އިނގިފައި ނުވާތީއެވެ. ޝައިމަންގެ ބައްޕަ ހިނިތުންވެލީ ދަރިފުޅުގެ އުފަލަށްޓަކައި މިފަދަ ބޮޑު ކަމެއް އޭނާއަށް ކޮށްދެވޭތީ ހިއްހަމަ ޖެހުން ވަރުންނެވެ.\ncool heheh am i first\nyh u r.. congrats……..\nV v salhi❤❤ ekam thankolheh kuree ingey nest part miah vure dhigu kohlah chey?? waiting for nest part?\nthn q alot yash\nthankq i guess this is the first time u replied to my comment thanks\nsry unique dear…….\nMistake eh ebain kanneygey\nRifa ge beybe shaiman akee & rifa ge husband fiyam akee\nSo keehvebaa shaiman ah neyguny fiyam dhuvaaru macha vehttunu gadeega kaaku kan? Eba oih vaahakaiga bunelaafa” nudhanna meehakah veema hinithun velaafa maafah edhunu kamah” ehnve mithankolhu olhun araathy. Kithan kolhu olhun filuvaala dheebam please\nhiyaalehga huhtas fiyaam ah igeane dhw…vr hama nujehey..anehka kaaree rifa ehuree..shiman ge kokko\nYes varahvisney kuhjeh thi. ….ethan kolhu dhow faahaga vehje thihen buneema. ..vb……… vvvvvvv v reethi mi vaahaka❤interesting?\nupcoming baethah kiyaalun edhen\nnice story.. but shaiman ge kokko akaa fiyaam merry kohgn ulheyiru kyhve shaiman ah fiyaam neyge nee\ncheck nxt part\nvaahaka vvvvv superb hama vvvv reethi\nthn q unique\ngud point… eii hama shaugu huri vareh balailan mipart himanaa nuli thankolheh…. next part ga ingi gndhaane kyhvekan….\nvvv salhi vaahaka\nkuda mistake eh eba in bt stroy vvvv salhi avahah next part up khla dheeba\nMaa sha allah.. vrh vrh furihama mi part ves… kiyaalaa hiyy vey eba vrh Nxt part… avahah up kohdhehchey… plxx… Jazakillah khairan mi episode Miadhu up kohdhinythy, naf… 🙂\nthn q Aesh\nAnd cover pic haadha haadha cute ey.. loabi loabi saasha eh… awwwn… <3<3<3\nVarah reethi ???\nthn q jenna\nwow v reethi maashaa allah\nthnk u thaara\nHeiii this story us relly beautiful but i wuld like to request u not to cahnge ur story photo every now n then… Its hard to find sometimes.. Brain figure out pictures more than something written.. Hope u wuld take this positively.. And ur story is really beautiful\nthn q mai….. kuriah oiithaaga rangalhu vaane.\nnaf koniraku next part up kuranei?\ninsha allah mirey noony maadhan up kureveythw miulheny\nStory hama v salhi ingey\nthn q naju\nUr mst wlc\nnext part haadha lasvehjey inthixaarugah??\nMee haadha foni writer ekey beyunvaa ehchihsah ekani reply kurany vx\nvarah bodah maafah edhen “Gvehj.”ekanthah kuriah oi thanuga rangalhu kollaaanan insha allah. active vaa iru gina comment huriyyaaa normally emme reply eh dheny. active kh indha comment kuraa kamuga vany nama reply kollan\nހިތުގެ ކޮންމެ ވިންދެއްގައި – 12 –\nހިތާމަ އެހެނިހެން ލޯބި April 18, 2020\nލޯބީގެ ޙިމާޔަތުގައި (ފުރަތަމަ ބައި)


ސީނިއަރ އޮފިސަރ، - އެމް.އެސް. 1 (ވަގުތީ)\nސީނިއަރ އޮފިސަރ - އެމް.އެސް. 1 (ވަގުތީ)\nސިޔާސީ ޕާޓީތަކުން ހުށަހަޅާ ފޯމުތައް ޕްރޮސެސް ކުރުމުގެ މަސައްކަތްތައް ކުރުން.\nރިޔާސީ އިންތިޚާބު 2018އަށް އެކުލަވާލެވޭ ވޯޓް ދިނުމުގެ ޙައްޤު ލިބިފައިވާ މީހުންގެ ރަޖިސްޓްރީއަށް ގެނެވޭ ބަދަލުތައް ރީޗެކްކުރުމުގެ މަސައްކަތާއި ޝަކުވާ ބަލައިގަތުމުގެ މަސައްކަތް ކުރުން.\nފައިނަލް ވޯޓާރސް ރަޖިސްޓްރީ އެކުލަވާލުމުގެ މަސައްކަތް ސެކްޝަނުން ކަނޑައަޅާ ގޮތެއްގެ މަތީން ކުރުން.\nރިޔާސީ އިންތިޚާބު 2018 އާއި ގުޅިގެން ކުރެވޭ އިދާރީ މަސައްކަތް ކުރުން.\n- އިންތިޚާބުތަކުގައި މަސައްކަތްކޮށް ތަޖުރިބާ ލިބިފައިވާ ފަރާތްތަކަށް އިސްކަން ދެވޭނެއެވެ.\n- ޢިއުލާންކޮށްފައިވާ މަޤާމަށް ދެންނެވިފައިވާ ޝަރުޠުތަކުގައި ބަޔާންކުރެވިފައިވާ ސެޓުފިކެޓުތަކަށްވުރެ މަތީ ސެޓުފިކެޓެއް ހުށަހަޅާފައިވީ ނަމަވެސް، ޝަރުޠުތަކުގައި ބަޔާންކޮށްފައިވާ ސެޓުފިކެޓު ހުށަނާޅާނަމަ، ޝަރުޠު ފުރިހަމަވާ ކަމަކަށް ނުބެލެވޭނެއެވެ.\nމި ވަޒީފާއަށް ޝައުޤުވެރިވާ ފަރާތްތަކުން 25 ފެބުރުވަރީ 2018 ވާ އާދިއްތަ ދުވަހުގެ 15:00ގެ ކުރިން އިލެކްޝަންސް ކޮމިޝަނަށް ހުށަހަޅަންވާނެއެވެ.\n- މަޤާމަށް ބޭނުންވާ ޝަރުޠުތަކުގައި ބަޔާންކުރެވިފައިވާ ސެޓުފިކެޓުތަކަށް ވުރެ މަތީ ސެޓުފިކެޓު ހުށަހަޅާފައިވީ ނަމަވެސް، ޝަރުޠުތަކުގައި ބަޔާންކޮށްފައިވާ ސެޓުފިކެޓު ހުށަނާޅާނަމަ، ޝަރުޠު ފުރިހަމަވާ ކަމަކަށް ނުބެލެވޭނެއެވެ. އަދި ޝަރުޠު ފުރިހަމަވާ ފަރާތްތަކުން ކަމާގުޅޭ ދާއިރާއިން ހޯދާފައިވާ މަތީ ސެޓުފިކެޓުތަކަށް، މާކުސް ދެވޭނީ ތަޢުލީމަށް މާކުސް ދިނުމަށް ކަނޑައަޅާފައިވާ ގޮތުގެމަތީންނެވެ.\n13 ފެބުރުވަރީ 2018\nޕަބްލިޝްކުރި ތާރީޚް: 13 ފެބުރުވަރީ 2018\nޕަބްލިޝްކުރި ގަޑި: 1719\nސުންގަޑި: 25 ފެބުރުވަރީ 2018 1500


ނަބަވީ އިރުޝާދުތަކުގެ ތެރެއިން4– DhiSalafiyyah\n10/01/2012 ޙަދީޘާއި އޭގެ ޢިލްމުތައް, ޙަދީޘްގެ ތަރުޖަމާއައްޝައިޚް ޢަބްދުﷲ މިފްޟާލް\nعَنِ المُغِيْرَةِ بن شُعْبَةَ رَضِيَ الله عَنْهُ قَالَ : كُنْتُ مَعَ النَّبِيِّ صَلَّى اللهُ عَلَيْهِ وَسَلَّمَ فَتَوَضَّأَ، فَأَهْوَيْتُ لِأَنْزِعَ خُفَّيْهِ فَقَالَ : (( دَعْهُمَا فَإِنِّيْ أَدْخَلْتُهُمَا طَاهِرَتَيْنْ )). فَمَسَحَ عَلَيْهِمَا. (متفق عليه)\nމުޣީރަތު ބުން ޝުޢުބާ ރަޟިޔަﷲ ޢަންހު ވިދާޅުވިއެވެ. ތިމަންކަލޭގެފާނު ނަބިއްޔާ ޞައްލަﷲ ޢަލައިހި ވަސައްލަމަޔާއެކު ދަތުރެއްގެ މަތީގައި ވީމެވެ. ފަހެ، ރަސޫލުﷲ ޞައްލަﷲ ޢަލައިހި ވަސައްލަމަ ވުޟޫކުރެއްވިއެވެ. ފަހެ، ތިމަންކަލޭގެފާނު، އެކަލޭގެފާނުގެ ޚުއްފު ބޭލުމައްޓަކައި އަވަސް އަވަހަށް ގުދުވިހިނދުގައި އެކަލޭގެފާނު ޙަދީޘްކުރެއްވިއެވެ. “ޚުއްފު ދޫކޮށްލާށެވެ! ތިމަންކަލޭގެފާނު އެދެޚުއްފު ތުރުކުރެއްވީ ޠާހިރުކަންމަތީގައެވެ.” ދެން އެކަލޭގެފާނު އެޚުއްފުމަތީގައި ފެން ފުއްސެވިއެވެ.\nމިޙަދީޘް ރިވާކުރެއްވީ އިމާމް ބުޚާރީ އާއި މުސްލިމެވެ.\nމިޙަދީޘުން ލިބޭ ބައެއް ފައިދާ:\n* ވުޟޫ ކުރުމުގައި ޚުއްފުމަތީގައި ފެންފުހުމަކީ ހުއްދަކަމެއްކަން.\n* ފެންފުހެވޭނީ ޠަހާރަތުގެ މަތީގައި އަރާފައި ހުންނަ ޚުއްފެއްގައިކަން.\n* ބައެއްކަހަލަ މީހުނަށް އިޙްތިރާމުއަދާކުރުމުގެގޮތުން ޝަރުޢީ މިންގަނޑުގެ ތެރޭން ޚިދުމަތް ކުރެވިދާނެކަން. މިސާލަކަށް ޢިލްމުވެރިންނަށް.\nޚުއްފުގައި ފެން ފުހުމުގެ މުއްދަތު:\nޚުއްފުގައި ފެންފުހެވޭނީ ދަތުރުވެރިއެއްނަމަ ތިންދުވަހާއި ތިންރެޔެވެ. މިކަމަށް ދަލީލުލިބޭ ރިވާޔަތަކީ މިއެވެ.\nعَنْ صَفْوَانْ بِنْ عَسَّالٍ رَضِيَ الله عَنْهُ قَالَ : ((كَانَ رَسُولُ الله صَلَّى الله عَلَيْهِ وَسَلَّمَ يَأْمُرُنَا إِذَا كُنَا سَفَرًا أَلاَّ نَنْزِعَ خِفَافَنَا ثَلاَثَةَ أَيَّامٍ وَلَيَالِيْهِنَّ إِلاَّ مِنْ جَنَابَةٍ، وَلَكِنْ مِنْ غَائِطٍ وَبَوْلٍ وَنَوْمٍ)) رَوَاهُ أحمد والنسائي والترمذي وصححه\nމާނާއަކީ: ޞަފްވާނު ބިން ޢައްސާލު ރަޟިޔަﷲ ޢަންހުގެ އަރިހުން ރިވާވެގެން ވެއެވެ. ތިމަންބޭކަލުން ދަތުރެއްގެމަތީގައި ވެއްޖެނަމަ ތިންދުވަހާއި ތިންރޭވަންދެން ޚުއްފު ނުބޭލެއްވުމަށް ރަސޫލުﷲ ޞައްލަﷲ ޢަލައިހި ވަސައްލަމަ އަމުރު ކުރެއްވިއެވެ. އެހެނަސް އެއީ ހިނައިގަތުމަށް މެނުވީއެވެ. އެހެނެއްކަމަކު ބޮޑުކަމުދިޔުމާއި، ކުޑަކަމުދިޔުމާއި، ނިދުމުންނެވެ. (އެބަހީ، އެކަލޭގެފާނު އަމުރުކުރެއްވީ ބޮޑުކަމުދިޔުމާއި، ކުޑަކަމުދިޔުމާއި، ނިދުމުން ވުޟޫ ގެއްލިއްޖެނަމަ، ވުޟޫކުރާއިރު ޚުއްފުނުބޭލެއްވުމަށެވެ.)\nމިޙަދީޘް ރިވާކުރެއްވީ އިމާމް އަޙްމަދާއި ނަސާއީ އަދި ތިރުމިޛީ އެވެ.\nވީމާ މިޙަދީޘުން އެނގޭގޮތުގައި ދަތުރުވެރިޔަކަށް ތިންދުވަހާއި ތިންރޭ ވަންދެން ޚުއްފުގައި ފެން ފުހެވިދާނެއެވެ. އަދި ރަށުގައި ޤާއިމުވެ ހުންނަ މީހަކަށް ޚުއްފުގައި ފެންފުހެވޭނީ އެއްދުވަހާއި އެއްރޭ ވަންދެނެވެ. ޚުއްފުގައި ފެންފުހުން ހުއްދަކުރައްވާފައި ވަނީ މީސްތަކުންނަށް ލުއިފަސޭހަ ކުރެއްވުމުގެ ގޮތުންނެވެ.


Hirimaradhoo bandharu – ethah zamaanehvee kulanujehunu huvafeneh!\nހިރިމަރަދޫ ބަނދަރު – އެތައް ޒަމާނެއްވީ ކުލަނުޖެހުނު ހުވަފެނެއް!\nހިރިމަރަދޫ އިން އަޙްމަދު މުޙައްމަދު\n10 މާޗް 2013 ވީ އާދީއްތަދުވަހުގެ ހެނދުނު ހިރިމަރަދޫގެ ރައްޔިތުން ނުކުމެ ރަށުގެ ކައުންސިލް އިދާރާ ހިޞާރުކޮށް އިހްތިޖާޖްކުރަންފެށުން ވެގެންދިޔައީ ހިރިމަރަދޫގެ ކަންކަން އެނގޭ މީހުންނަށް ލިބިގެންދިޔަ ބޮޑު ހައިރާންކަމަކަށެވެ. ސަބަބަކީ ހިރިމަރަދޫއަކީ، ވޭތުވެދިޔަ ހައެއްކަ އަހަރުގެތެރޭގައި ރާއްޖޭގައި ވައިގައި ހިފަމުންއައި ސިޔާސީ ކަންތައްގަނޑުގެ އަސަރު މުޅި އަތޮޅުންވެސް އެންމެ ކުޑަކޮށް ކޮށްފައިވާ ރަށް ކަމަށް ވާތީއެވެ. ހިރިމަރަދޫއަކީ މިހާތަނާ ޖެހެންދެންވެސް މާބޮޑު ސިޔާސީ ޙަރަކާތެއް އޮތް ރަށެއްނޫނެވެ. ރަށުގެ މީހުންގެތެރެއިންވެސް ގިނަ މީހުންނަކީ އެއްވެސް ސިޔާސީ ޕާޓީއަކަށް ނިސްބަތްވާ ބައެއްނޫނެވެ. ނަމަވެސް 2008 ވަނަ އަހަރުގެ ރިޔާސީ އިންތިޚާބުގައި ހިރިމަރަދޫ ފާހަގަވެގެންގޮސްފައިވަނީ ރައީސް މައުމޫނަށް ބޮޑު ތާއީދެއްކުރި ރަށެއްގެގޮތުގައެވެ. އަދި އޭގެ ކުރިން ވޭތުވެދިޔަ 30 އަހަރުވެސް ރަށުގެ ރައްޔިތުން ދެމިތިބީ މައުމޫނުގެ ސަރުކާރަށް ވަފާތެރި އަދި ކިޔަމަންތެރި ބައެއްގެގޮތުގައެވެ.\n528 މީހުންގެ އާބާދީއެއް އޮތް 43 ހެކްޓަރުގެ ހިރިމަރަދޫ އަކީ އަތޮޅުގައި މީހުން ދިރިއުޅޭ ރަށްތަކުގެތެރެއިން ލަފާފުރުމުގެ ދަތިކަން އެންމެ ބޮޑު ރަށެވެ. ވޭތުވެ ދިޔަ ދިގު މާޒީގައި އެރަށުގެ ރައްޔިތުންނަށް ދިމާވެފައިވާ ލަފާފުރުމުގެ ދަތިކަން ހައްލުކޮށްދެއްވުމަށް ސަރުކާރުން އެއްވެސްކަމެއް ކޮށްދެއްވާފައިނުވާކަމަށް އެރަށުގެ މީހުންނާއި އެރަށު ކައުންސިލުންވެސް ބުނެއެވެ. އެކަމަށްޓަކައި އެއިރެއްގައި ރަށުގައި އޮތް ވެރިކަމެއްގެފަރާތުން ސަރުކާރަށް ހުށަހަޅައިގެން ގިނަގުނަ މަސައްކަތްތަކެއް ކުރައްވާފައިވާކަމަށް ރަށު ކައުންސިލުން ބުނެއެވެ. ނަމަވެސް މިވީހާތަނަށްވެސް އެރަށުގެ ރައްޔިތުން ބަނދަރަކަށް ކުރަމުންއައި އުއްމީދަށް އަލިމަގެއް ފެނިފައެއްނުވެއެވެ.\nހިރިމަރަދޫގެ ބަނދަރުގެ އިޝޫއަކީ އެކިއެކި އިންތިޚާބުތަކާއި ގުޅިގެން އެކިއެކި ސިޔާސީ ވެރިންނާއި ސިޔާސީ ފަރާތްތަކުން އެރަށަށް ކެމްޕެއިނަށް ކުރައްވާ ދަތުރުތަކުގައި ބޭނުންކުރާ އެންމެ ބާރުގަދަ ހަތިޔާރެވެ. ރިޔާސީ ކެންޑިޑޭޓުންނާއި ރައްޔިތުންގެ މަޖިލިހަށް ކުރިމަތިލާ ފަރާތްތަކުންވެސް އެރަށުގެ ރައްޔިތުންނަށްވާ އެންމެ އިސް ވަޢުދަކީ ލަފާފުރުމުގެ ކަންތަކަށް ހައްލު ހޯއްދަވައިދެއްވާނެކަމުގެ ވަޢުދުކަމުގައި އެރަށުގެ ރައްޔިތުން ބުނެއެވެ. ބަނދަރުގެ މައްސަލާގައި މިހާރު އެރަށުގެ ކައުންސިލްގެ އިދާރާ ބަންދުކޮށް އިހްތިޖާޖްކުރުމުގައި އިސްކޮށް ޙަރަކާތްތެރިވާ ފަރާތެއްކަމުގައިވާ ޢަބްދުﷲ ޢުޘްމާން ވިދާޅުވީ އަބަދުވެސް ސަރުކާރުންނާއި އެކިއެކި ސިޔާސީ ޕާޓީތަކުގެ ބޭފުޅުން އެރަށުގެ ރައްޔިތުންނަށް ބަނދަރުގެ ހުވަފެން ދައްކާކަމުގައެވެ.\n“ރައީސް މައުމޫން 1981 ގައި މިރަށަށް ވަޑައިގެން މިރަށުގެ ލަފާފުރުމުގެ ދަތިކަން ހައްލު ކޮށްދެއްވާނެ ކަމަށް ވިދާޅުވިކަމަށް ރަށުގެ ދުވަސްވީ މީހުންބުނޭ. އޭގެފަހުން ވެސް އެމަނިކުފާނުގެ ވެރިކަމުގެ 30 އަހަރުގެ ތެރޭގައި އެތަކެއްފަހަރު ބަނދަރު ހައްދަވާ ދެއްވާނެކަމަށް ސަރުކާރުން ބުނެފައިވޭ. ކޮންމެ އިންތިޚާބަކާ ގުޅިގެން ތާރީޚްތަކެއް ދެއްވާ. ބަނދަރު ހަދަން ސާވޭތައްވެސް ކުރައްވާ. ނަމަވެސް މިއަދާ ހަމައަށް ވެސް މިކަންކުރެވިފައެއްނުވޭ. ދެއްކި ހުރިހާ ހުވަފެނެއްވެސްވީ ބިލާހަށް” ޢަބްދުﷲ ވިދާޅުވިއެވެ.\nޢަބްދުﷲ އިތުރަށް ވިދާޅުވީ ރައީސް ނަޝީދުގެ ވެރިކަމުގައި އެމަނިކުފާނު 2010 ވަނަ އަހަރުގެ ޑިސެމްބަރުމަހު ހިރިމަރަދޫއަށް ކުރެއްވި ދަތުރުފުޅުގައި 2012 ވަނައަހަރުގެ ދައުލަތުގެ ބަޖެޓްގައި އެރަށުގައި ބަނދަރު ހެދުމަށް ފައިސާ ހިމަނުއްވާނެކަމަށް ވިދާޅުވިއެވެ. ނަމަވެސް 2012 ވަނައަހަރުވެސް އެފައިސާ ހިމަނުއްވާފައި ނުވާކަން އޭނާ ފާހަގަ ކުރެއްވި އެވެ.\nސަރުކާރުން ހިރިމަރަދޫގެ ރައްޔިތުންނަށް ވަމުންދިޔަ ވަޢުދުގެ ސިލްސިލާގެ އެންމެ ފަހު ބޮޅަކަށް ވެގެންދިޔައީ 2012 ވަނަ އަހަރުގެ މާޗް މަހުގެ3ގައި ރައީސް ޑޮކްޓަރ ވަހީދު އެރަށަށް ކުރެއްވި ދަތުރުފުޅުގައި ރަށުގެ ރައްޔިތުންނާ ބައްދަލުކުރައްވައި އެރަށުގެ ތަރައްޤީއަށް ޚަރަދުކުރުމަށް 2013 ވަނަ އަހަރަށް ލަފާކުރާ ދައުލަތުގެ ބަޖެޓްގައި 30 މިލިއަން ރުފިޔާ ހިމަނުއްވައި ދެއްވާނެކަމަށް ވިދާޅުވެ، ވީ ވަޢުދެވެ. ނަމަވެސް ފިނޭންސް މިނިސްޓްރީން ރައްޔިތުންގެ މަޖިލީހަށް ފޮނުއްވި ބަޖެޓްގައި ހިރިމަރަދޫގެ ތަރައްޤީއަށް އެއްވެސް ފައިސާއެއް ހިމަނުއްވާފައެއް ނުވެއެވެ. މިކަމާ ގުޅިގެން އެރަށުގެ ބައެއް ކައުންސިލް މެމްބަރުންނާއި ބައެއް ރައްޔިތުން ކުރިމަސައްކަތުން އެމް.ޑީ.ޕީގެ ޕާލަމެންޓްރީ ގްރޫޕްގެ ބައެއް މެމްބަރުންގެ އެހީތެރިކަމާއެކު ޕީ.އެސް.އައި.ޕީގެ ގޮތުގައި ހިރިމަރަދޫގައި ބަނދަރެއް ހެދުމަށް 21 މިލިއަން ރުފިޔާ ހިމެނިފައިވާކަމަށް ހިރިމަރަދޫ ކައުންސިލުން ވިދާޅުވެ އެވެ.\nހިރިމަރަދޫގެ ރައްޔިތުން ނުކުމެ އެރަށު ކައުންސިލްގެ އިދާރާ ބަންދުކޮށް މިހާރުކުރަމުންދާ އިހްތިޖާޖަކީ ބަޖެޓް ކުރެވިފައިވާ ހިރިމަރަދޫ ބަނދަރުގެ މަސައްކަތް ފެށުން ލަސްވަމުންދާތީ ކުރަމުންދާ އިހްތިޖާޖެ ކަމަށާއި ހައްލެއް ލިބެންދެން އިހުތިޖާޖު ކުރިއަށް ގެންދާނެ ކަމަށް އެރަށުން ވާހަކަދެއްކި މީހުން ބުންޏެވެ. ” މިކަން ހުއްޓާނީ ބަނދަރުގެ ޢަމަލީ މަސައްކަތް ފެށުނު ދުވަހަކުން. ކެތްކޮށްގެން ތިބެވިއްޖެ” އޭނާ ބުންޏެވެ.\nމި އިހްތިޖާޖްގައި އިސްކޮށް ހަރަކާތްތެރިވާ ފަރާތެއްކަމުގައިވާ ޢަލީ ޢަބްދުއް ރަޙްމާން ވިދާޅުވީ މި ޙަރަކާތުގައި ރަށުގެ އެންމެހާ ރައްޔިތުން ބައިވެރިވާކަމަށާއި، ބަނދަރުގެ މަސައްކަތް ނުފެށި ލަސްވާ ސަބަބެއް ސާފުކުރުމަށް ސަރުކާރުގެ ކަމާބެހޭ ފަރާތްތައް ރައްޔިތުންގެ މަޖިލީހުގެ ސަރުކާރުގެ މަސްއޫލިއްޔަތު އަދާކުރާ މިންވަރުބަލާ ކޮމެޓީއަށް ހާޟިރު ކޮށްދިނުމަށް އެދި ރައްޔިތުން ސޮއިކޮށްފައިވާ ޕެޓިޝަނެއް ރައްޔިތުންގެ މަޖިލިހަށް ހުށަހަޅާފައިވާކަމަށެވެ. ބަނދަރުގެ ޢަމަލީ މަސައްކަތް ނުފަށަނީސް މިހަރަކާތް ހުއްޓާނުލާނެކަމަށާއި ރިޔާސީ އިންތިޚާބުވެސް ބޮއިކޮޓްކުރަންޖެހިދާނެކަމަށް ވިދާޅުވެ އޭނާވަނީ ވަރުގަދަ އިންޒާރެއް ދެއްވާފައެވެ.\n“އަޅުގަނޑުމެންގެ އާބާދީ ކިތަންމެ މަދަސް އެންމެ ވޯޓަކީވެސް މުހިންމު ވޯޓަކަށްވާތީ ދެއްތޯ އެބޭފުޅުން އަޅުގަނޑުމެންކައިރިއަށް އަންނަނީ.” އޭނާ ވިދާޅުވި އެވެ.\nހިރިމަރަދޫގެ ލަފާފުރުމުގެ ދަތިކަން ހައްލުކުރުމަށް އެރަށުގެ ރައްޔިތުން ކުރަމުންދާ މަސައްކަތުގައި މިފަހަރު ތިބީ ގޮތްދޫކުރާގޮތަކަށްނޫނެވެ. އެކަން އެމީހުންގެ ވާހަކައިން ރަނގަޅަށް އެނގެއެވެ.\n“މިފަހަރު މިތިބީ ދޫކުރާގޮތަކަށްނޫން. 35 އަހަރުވަންދެން ތިބެވިއްޖެ. މިފަހަރު ގޮތްދޫކުރަންޖެހޭނީ ސަރުކާރުން.” ރަށު ކައުންސިލްގެ އިދާރާގެ ދޮރުބުޑުގައި ބަހައްޓާފައިހުރި ޖޯލިފައްޗެއްގައި އިށީނދެގެން އިން ޢުމުރުން 72 އަހަރުގެ ޢަލީ ޙަސަން ބުންޏެވެ.\nބޭނުންވީމަ ލުއިދީފައި ކޮންމެ ފަހަރަކު އަތޮޅުތެރެ "ގޮއްވާލަނީ" !\nގުދުރަތީ ވެށީގެ ހިތްގައިމުކަން ގެނައުމަށް ނޭޗާ ޕާރކް ތަރައްގީކުރަނީ


މިކޮމިޝަނުން ދޭ ނަމޫނާއާއި އެއްގޮތަށް ދެންނެވިފައިވާ ތަކެތި ސަޕްލައިކޮށްދޭނެ ފަރާތެއް ހޯދަން ބޭނުންވެއެވެ. ވީމާ، ޝަރުތުހަމަވާ ހުރިހާ ފަރާތްތަކަށް މި މަސައްކަތަށް ބީލަން ހުށަހެޅުމުގެ ދަޢުވަތު ހުޅުވާލަމެވެ.\nބީލަމާ ގުޅޭ މައުލޫމާތު ކަރުދާސް މި އިއުލާނާ އެޓޭޗް ކުރެވިފައިވާނެއެވެ. މި މަސައްކަތާއި ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 2019 ފެބުރުއަރީ5ވާ އަންގާރަ ދުވަހުގެ 14:00 ގެ ކުރިން، [email protected] އީމެއިލް އެޑްރެހަށެވެ. މި އިޢުލާނު މިކޮމިޝަނުގެ ވެބްސައިޓް www.elections.gov.mv ގައި ޝާއިޢު ކުރެވިފައިވާނެއެވެ.\nބީލަން ހުޅުވުން އޮންނާނީ 2019 ފެބުރުއަރީ6ވާ ބުދަ ދުވަހުގެ 14:00 ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ


Smartphone ge camera focus gellumun hadhaany kihineh?\nސްމާޓުފޯނުގެ ކެމެރާގެ ފޯކަސް ގެއްލުމުން ހަދާނީ ކިހިނެއް؟\n1 Feb 03, 2017, 13:46 އަލީ އަމީން\nބަވަނަ ވަމުން އަންނަ ދުނިޔޭގައި އަހަރުމެން ގެންގުޅޭ ސްމާޓް ފޯނަކީ ދިރިއުޅުމެއް އެއްބައެވެ. ދުވަސްވީ ރައްޓެއްސަކާ ދިމާވުމުން ސެލްފީ އެއް ނަގައި އިންސްޓަގްރާމް ކޮށްލުމަކީ މިއަދު ދިވެހިންގެ އާދައެކެވެ.\nސްމާޓްފޯން ގެންގުޅޭ ފަރާތްތަކަށް ވަރަށް ގިނައިން ދިމާވާ ކަމެއްގެ ގޮތުގައި ކެމެރާގެ ފޯކަސް ގެއްލުން ވަނީ ވެފައެވެ. މާ އުސް ނޫން ތަނަކުން ފޯނު ވެއްޓުނަސް ނުވަތަ ނިދީގައި ފޯނު ގައި ދަށުވެގެންގޮސް ފޯނުގެ ސްކީރަނަށް ގެއްލުމެއް ނުވެ ކެމެރާގެ ފޯކަސް ގެއްލޭތަން ދިމާވެއެވެ.\nބައެއް މީހުން މިފަދަ ހާލަތެއް މެދުވެރިވުމުން ފޯނު މަތިން ފޫހިވެ އާ ފޯނެއް ގަންނަން ބޭނުންވެއެވެ. ނަމަވެސް މިއީ މުޅިން ފައިދާހުރި ކަމެއް ނޫނެވެ. އެއީ މިއީ ހައްލުވާނެ ކަމަކަށް ވާތީއެވެ.\nފޯނު ކެމެރާ އަދި ލެންސަކީ މިއަދު ވަކިން ގަނެލަން ފަސޭހަ އެއްޗެކެވެ. ފޯނުގެ މަދަބޯޑް، ޑިސްޕްލޭ އަދި އެހެނިހެންވެސް އެތެރޭގެ ބައިތައް ބަދަލުކޮށްލެވޭ ފަދައިން ކެމެރާވެސް ކުޑަކުޑަ އަގަކަށް ބަދަލުކޮށްލެވިދާނެއެވެ.\nނަމަވެސް ބަދަލުކުރުމުގެ ކުރިން ފޯނު ވަނީ އަޕްޑޭޓު ކުރެވިފައިތޯއާއި އެންމެ ފަހުގެ ސިސްޓަމް އަޕްޑޭޓްސް އިންސްޓޯލް ކޮށްފައި ހުރިތޯ ބަލަން ވާނެއެވެ. އަދި ފޯނުގައި ނަގާފައިވާ ފޮޓޯތަކާއި ވީޑިއޯތައް ގޫގުލް ޑްރައިވް ނުވަތަ ކްލައުޑް ފަދަ އޮންލައިން ސްޓޯރެޖްއަކަށް ބެކްއަޕް ކޮށްލުން ބުއްދިވެރިއެވެ.\nކެމެރާ ބަދަލުކުރުމުގެ ކުރިން ލެންސު ހަޑިވެފައި ހުރިތޯ ބަލަންވާނެއެވެ. އައިފޯން ބޭނުން ކުރައްވާ ބޭފުޅުން އެޕަލްގެ ކެމެރާ ރިޕްލޭސްމެންޓް ޕްރޮގްރާމް ބައްލަވައި ބަދަލުކުރުމަކީ ބުއްދިވެރިކަމެކެވެ. އެއީ އެޕަލް އައިފޯނުތަކަކީ އެސެމްބްލް ކުރުމަށް އުނދަގޫ ފޯނުތަކަށް ވާތީއެވެ.\nކެމެރާ ހަލާކުވެފައިވާ ކަމަށް ފެންނަ ކަމަށްވާނަމަ ބުއްދިވެރި ގޮތަކީ އިތުރު ބަދަލެއް ނުގެނެސް ރީއެސެމްބްލް ކުރުމަށް ފަހު ފޯނު ހަދާ ތަނަކާއި ހަވާލުކުރުމެވެ. އިތުރު މައްސަލައެއް ދިމާވެއްޖެނަމަ އާފޯނެއް ގަންނަ އަގަށްވުރެ ބޮޑު އަގެއް ފޯނު މަރާމާތު ކުރުމަށް ހިނގައިދާނެއެވެ.


Thaajaai maathakun mifaharu Firihenun ge dhuvas faahagakoh dheefi\nމޯލްޑިވްސް އިންލަންޑް ރެވެނިއު އޮތޯރިޓީގައި ފިރިހެނުންގެ ދުވަސް ފާހަގަ ކުރުން. ފޮޓޯ: މީރާ ޓްވިޓާ\nރާއްޖޭގެ އެކި މިނިސްޓްރީތަކާއި އޮފީސްތަކުގައި އަންހެނުންގެ ދުވަސް ކުލަގަދަކޮށް ފާހަގަކުރާތާ މިހާރު ދެތިން އަހަރު ވެދާނެއެވެ. އަންހެނުން ބާރުވެރި ކުރުވުމަށާއި، އަންހެނުންނަށް ވަޒީފާގެ މާހައުލުގައި ލިބެން ޖެހޭ އެއްބާރުލުން ހޯދައިދިނުމުގެ ބޭނުމުގަ އެވެ. ފިރިހެނުންނެކޭ އެއްފަދައިން އަންހެނުންނަކީވެސް އެއް ހަމައެއްގައި ތިބި ބަައެއްކަން އަންގައިދިނުމުގެ ބޭނުމުގަ އެވެ. އެހެންނަމަވެސް، އަންހެނުންގެ ދުވަސް ފާހަގަ ކުރަމުން ދާއިރު، ފިރިހެނުންނަށް ހާއްސަކޮށް ދުވަހެއް އޮންނަން ޖެހޭނެ ކަމާމެދުވެސް ބައެއް މީހުން ސުވާލު އުފައްދަ އެވެ.\nނޮވެމްބަރު މަހުގެ 19 ވަނަ ދުވަހަކީ ފިރިހެނުންގެ ދުވަސް ކަން ދަންނަނީ ވަރަށް މަަދު ބައެކެވެ. ފިރިހެނުންގެ ދުވަސް ދުނިޔޭގެ ފެންވަރުގަ އާއި ރާއްޖޭގައިވެސް ފާހަގަ ކުރެވޭ މިންވަރު މަދުވުން މިއީ މިކަމުގެ ހެއްކެކެވެ. އަންހެނުންގެ ދުވަސް ކުލަ ގަދަކޮށް ފާހަގަ ކުރުމުގެ ގޮތުން، ފިނިފެން މަލުން މަރުހަބާ ކިޔުމާއި، ރެސްޓޯރަންޓު ތަކަށް ގެންގޮސް ކާން ދިނުމުގެ އިތުރުން ގިފްްޓް ކާޑު ތަކާއި ވައުޗާތައް، މި ދުވަހުގެ މުނާސަބަތުގައި ފިރިހެނުން އަންހެނުންނަށް ހަދިޔާ ކުރެއެވެ. މިއީ، މި ދުވަސް ފާހަގަ ކުރުމުގެ ގޮތުން، އަންހެނުންނަށް ތައުރީފުކޮށް ފިރިހެނުން ހިތުން ރުހުމުން ދޭ ކުދި ކުދި ހަދިޔާ އެވެ.\nއެހެންނަމަވެސް، އަންހެނުންގެ ދުވަހެކޭ އެއްފަދައިން ފިރިހެނުންގެ ދުވަސް ފާހަގަ ކުރުމަކީ މުހިއްމު ކަމެއްކަމަށް އެކި ފަރާތްތަކުން ބުނެ އެވެ. މިއަދުުގެ މުޖްތަމައުގައި ފިރިހެނުންނަށްވެސް އަހަންމިއްޔަތުކަން ދޭން ޖެހޭ ކަމާމެދު ސޯޝަލް މީޑީއާގައިވެސް ހޫނު ބަހުސްތައް ކުރެވެ އެވެ. އަދި، އަންހެނުންގެ ދުވަސް ކުލަގަދަކޮށް ފާހަގަ ކުރާނަމަ ފިރިހެނުންގެ ދުވަސްވެސް ކުލަގަދަކޮށް ފާހަގަ ކުރެވިދާނެ ކަމަށާއި، ދެ ޖިންސުގެ ފަރަގު ހަގީގަތުގައި ކުޑަ ކުރުމަކީ މިއީ ކަމަށް ބައެއް ފަރާތްތަކުން ބުނެ އެވެ.\nމޯލްޑިވްސް އިންލަންޑް ރެވެނިއު އޮތޯރިޓީގައި ފިރިހެނުންގެ ދުވަސް ފާހަގަ ކުރުން.\nފިރިހެނުންގެ ދުވަސް އެއީ ފާހަގަ ކުރަންޖެހޭ ދުވަހެއް ކަމާއިމެދު ހޫނު ބަހުސްތައް ކުރެވެމުންދާއިރު، މޯލްޑިވްސް އިންލަންޑް ރެވެނިއު އޮތޯރިޓީ އާއި މިނިސްޓްރީ އޮފް ފިނޭންސް އެންޑް ޓްރެޝަރީ އިން މިއަދު ވަނީ މި ދުވަސް ފާހަގަކޮށްފަ އެވެ. އަދި ލިޓަސް މޯބައިލްސް އިން ވެސް މި ދުވަސް ދަނީ ފާހަގަ ކުރަމުންނެވެ. މިނިސްޓްރީ އޮފް ފިނޭންސްގެ އަންހެން މުވައްޒަފުން ފިރިހެނުންނަށް ހުދު ފިނިފެންމަލުން މަރުހަބާ ކިޔާފައިވާ އިރު މީރާއިން ވަނީ ރަން ތާޖަކުން ފިރިހެންނަށް ހާއްސަ ދުވަހުގެ މަރުހަބާ ކިޔާފަ އެވެ.


Faresmaathodaa gai airport alhaathee Fiyoree meehun rathah? | Mihaaru\nއެއާޕޯޓް ހަދަން ސާވޭކުރި ގދ. ދިގުލާބަދޫގެ ކުޅިއެއް: އެ އަތޮޅުގައި އެއާޕޯޓް ހަދަން ތިން ރަށެއް ސާވޭކުރި -- ފޮޓޯ: ރިފްއަތު ނަައީމް\nފަރެސްމާތޮޑާގައި އެއާޕޯޓް އަޅާތީ ފިޔޯރީ މީހުން ރަތަށް؟\n22 ސެޕްޓެމްބަރ 2016 - 12:58 22 comments\nގދ. އަތޮޅުގައި އިތުރު އެއާޕޯޓެއް އަޅަން ގދ. ފަރެސްމާތޮޑާ އާއި ފިޔޯރީ ސާވޭކުރުމަށް ފަހު ފަރެސްމާތޮޑާގައި އެއާޕޯޓް ތަރައްގީކުރަން ނިންމުމުން އެކަމާ ފިޔޯރީ މީހުން ރުޅިގަދަވެއްޖެ އެވެ.\nފިޔޯރީ ކައުންސިލުން ނެރުނު ނޫސްބަޔާނެއްގައި ބުނެފައި ވަނީ ފަރެސްމާތޮޑާ ދާއިރާގައި ހިމެނޭ ސަރަހައްދުގައި އެއާޕޯޓެއް އަޅަން ފިޔޯރީގައި ޗައިނާގެ ބަޔަކު ތިބެގެން ސާވޭކުރަނިކޮށް އެއާޕޯޓް ތަރައްގީކުރަން ފަރެސްމާތޮޑާ އާއި ދިގުލާބަދޫގައި ވެސް ސާވޭކުރުމުން އެކަމާ ކަންބޮޑުވި ކަމަށެވެ. އަދި ސާވޭ ނިންމި ފަހުން އެއާޕޯޓް އަޅާނީ ފަރެސްމާތޮޑާގައި ކަން ސަރުކާރާ ހަވާލާދީ މީޑިއާއިން ހާމަކުރުމުން ލިބުނީ ކުއްލި ނުތަނަވަސްކަމެއް ކަމަށް ވެސް އެ ކައުންސިލުން ބުންޏެވެ.\nފިޔޯރީގައި އެއާޕޯޓެއް އަޅަން ރައީސް މުހައްމަދު ވަހީދުގެ ސަރުކާރުގައި ނިންމި އެވެ. އަދި އޭގެ ޓެކްނިކަލް ކުރެހުންތައް ނިންމައި ޓޫރިޒަމް މިނިސްޓްރީއަށް ފޮނުވަން ޓްރާންސްޕޯޓް މިނިސްޓްރީއަށް އަންގާފައިވެ އެވެ. ނަމަވެސް އެކަން އެއްވެސް ވަރަކަށް ކުރިޔަށް ގެންގޮސްފައެއްނުވެ އެވެ.\nގދ. އަތޮޅުގައި ޓޫރިޒަމް އިތުރަށް ފުޅާކުރަން ދަތުރުފަތުރުކުރުން ފަސޭހަކުރުމުގެ ގޮތުން ދިގުލާބަދޫގައި އެއާޕޯޓެއް އަޅަން ނިންމާފައިވާ ކަމަށް ޓޫރިޒަމް މިނިސްޓަރު މޫސާ ޒަމީރު މި އަހަރުގެ ކުރީކޮޅު ރައްޔިތުންގެ މަޖިލީހުގެ އިގްތިސާދީ ކޮމިޓީގައި ވިދާޅުވި އެވެ. ދިގުލާބަދޫ އަކީ ފަރެސްމާތޮޑާއާ އެއް ފަޅެއްގައި އޮންނަ، ތިމާވެށީގެ ގޮތުން ހިމާޔަތްކޮށްފައިވާ ރަށެކެވެ. އެއް ފަޅެއްގައި އޮތަސް ދިގުލާބަދޫއާ ކައިރީ ފިޔޯރީ އެވެ.\nދިގުލާބަދޫގައި އެއާޕޯޓް އަޅަން ސާވޭކުރަން ނިންމުމުން ތިމާވެށި ހިމާޔަތްކުރަން މަސައްކަތްކުރާ އެކި ފަރާތްތަކުން އެކަމާ ދެކޮޅަށް އަޑުއުފުލި އެވެ. އެކަމާ ގުޅިގެން ޒަމީރު ވިދާޅުވެފައި ވަނީ ގދ. އެއާޕޯޓް އަޅާނެ ރަށެއް ކަނޑައަޅާނީ އެ ސާވޭއަށް ފަހު ކަމަށެވެ.\nމި ހުރިހާ ސާވޭތަކަށް ފަހު އެއާޕޯޓް އަޅާނީ ފަރެސްމާތޮޑާގައި ކަމަށް ޓޫރިޒަމް މިނިސްޓަރާ ހަވާލާދީ ބައެއް މީޑިއާތަކުން ހަބަރު ފަތުރާފައިވެ އެވެ. ނަމަވެސް އެ ރަށުގައި އެއާޕޯޓް އަޅަން ނިންމީ ކޮން ގޮތަކަށް ބެލުމަށް ފަހު ކަމެއް މިހާތަނަށް އެނގިފައެއްނުވެ އެވެ.\nމިކަމާ ގުޅޭ ގޮތުން ޓޫރިޒަމް މިނިސްޓަރުގެ ބަހެއް ލިބޭ ގޮތް ވަނީ ނުވެފަ އެވެ.\nޓޫރިޒަމް މިނިސްޓްރީގެ ދަށުން ހިންގާ ރީޖަނަލް އެއާޕޯޓުން ވެސް މި މައްސަލާގައި މި ވަގުތު ވާހަކަދައްކާކަށް ބޭނުމެއްނުވެ އެވެ. އެހެންވެ ފަރެސްމާތޮޑާގައި އެއާޕޯޓް އަޅަން ނިންމާފައިވާ ކަން އަދި ކަށަވަރެއް ނުވެ އެވެ.\nފިޔޯރީ ކައުންސިލްގެ ނޫސްބަޔާނުގައި ބުނެފައި ވަނީ އެ ރަށުގެ ރައްޔިތުންގެ އިތުރުން ރަތަފަންދޫ އާއި ނަޑެއްލާގެ ރައްޔިތުންގެ ނަޒަރުގައި ވެސް އެއާޕޯޓް އަޅަން އެންމެ އެކަށީގެންވަނީ ފިޔޯރީ ކަމަށެވެ. އެހެންވެ ފަރެސްމާތޮޑާގައި އެއާޕޯޓް އަޅަން ނިންމުމުން އެރަށްރަށުގެ ރައްޔިތުންނާއި ކައުންސިލްގެ ކަންބޮޑުވުންތަކެއް އެބަހުރި ކަމަށް ބަޔާނުގައި ބުނެފައިވެ އެވެ.\n"އެއާޕޯޓް އަޅާނެ ތަން ކަނޑައެޅުމުގައި ސަރުކާރުން ވިސްނާވަޑައިގަންނަވާނެ ކަމަށް އުއްމީދުކުރަން،" އެ ނޫސްބަޔާނުގައިވެ އެވެ.\nއިތުރު ލިޔުންތައް ގދ. ފަރެސްމާތޮޑާ ޓޫރިޒަމް ސަރަހައްދީ އެއާޕޯޓްތައް\nގދ. އަތޮޅުގައި 6،000 އެނދު އިތުރުކުރަން ޖެހޭ\nފަރެސްމާތޮޑާގައި އެއާޕޯޓު އަޅާ ބިންހިއްކަން ހަވާލުކޮށްފި


Maaraamaaree thakaa gulhigen 34 meehaku hoadhanee | Mihaaru\nލިޓަސް ސާވިސް ސެންޓަރުގެ ތެރޭގައި ވަޅި ހެރުމުގެ ސަބަބުން ޒަޚަމްވި ޒުވާނާގެ ގައިން ފޭބި ލޭތައް\nމާރާމާރީތަކާ ގުޅިގެން 34 މީހަކު ހޯދަނީ\n03 އޯގަސްޓް 2017 - 10:31 44 comments\nމާލޭގައި މިހާރު ހިނގަމުންދާ މާރާމާރީތަކާ ގުޅިގެން ކޯޓު އަމުރެއްގެ ދަށުން 34 މީހަކު ހޯދަމުން އަންނަ ކަމަށް ފުލުހުން މިއަދު ބުނެފި އެވެ.\nހަފުތާއެއްހާ ދުވަހުގެ ތެރޭގައި ދެ ޒުވާނަކު މަރާލާފައިވާއިރު، އޭގެ ކުރީގެ މާރާމާރީތަކަކާ ގުޅިގެން 23 މީހަކު ހައްޔަރުކޮށްފައިވާ ކަމަށް ފުލުހުން ވަނީ މިދިޔަ އަންގާރަ ދުވަހު ބުނެފަ އެވެ.\nމާރާމާރީތަކާ ގުޅިގެން ގިނަ ބަޔަކު ހޯދަމުން އަންނަ ކަމަށް ބުނި ނަމަވެސް އެއިން އެއްވެސް މީހެއްގެ މައުލޫމާތެއް އަދި ފޮޓޯއެއް ފުލުހުން އާންމެއް ނުކުރެ އެވެ. ފުލުހުން ބުނީ އެކަމާ ގުޅޭ ތަފުސީލް ފަހުން ހާމަކުރާނެ ކަމަށެވެ.\nއެންމެ ފަހުގެ މާރާމާރީތަކާ ގުޅިގެން 23 މީހަކު ހައްޔަރުކޮށް އަދި 34 މީހަކު ހޯދަމުން އަންނަ ކަމަށް ފުލުުހުން ބުނާއިރު، މާރާމާރީ އާއި ގޭންގްތައް ނުހުއްޓުވޭ މައްސަލާގައި ސަރުކާރަށާއި ފުލުހުންނަށް ވަނީ ބޮޑެތި ފާޑުކިޔުންތަކެއް އަމާޒުވެފަ އެވެ. އަދި މިދިޔަ ފަސް ދުވަހުގެ ތެރޭގައި ދިން ހަމަލާގައި ދެ ޒުވާނަކު މަރާލާފައިވާއިރު އެ މައްސަލައިގެ ތުހުމަތަށް މިހާތަނަށް ވެސް މީހަކު ހައްޔަރު ނުކުރެވޭ މައްސަލާގައި ވެސް ފުލުހުން ވަނީ ހޫނު ފެނަށް ވެއްޓިފަ އެވެ.\nއެ މައްސަލާހައި ސަރުކާރަށާއި ފުލުހުންނަށް ވަރަށް ބޮޑެތި ފާޑުކިޔުން އަމާޒުވެފައި ވަނިކޮށް، މިދިޔަ އަންގާރަ ދުވަހުގެ ރޭ ނެރުނު ބަޔާނެއްގައި ފުލުހުން ބުނީ އެ ދެ މަރާ ގުޅުން ހުރި މީހުން ހޯދުމުގެ މަސައްކަތް "ވަރަށް ޚާއްސަ އިސްކަމެއް ދީގެން" ކުރަމުން އަންނަ ކަމަށެވެ.\nހޯމް މިނިސްޓަރު އަޒްލީން އަހުމަދު އަންގާރަ ދުވަހު ނޫސްވެރިންނާ ވާހަކަ ދައްވަމުން ވިދާޅުވެފައި ވަނީ މާލޭގައި ހިންގާ މާރާމާރީތައް ހުއްޓުވުމަށް ސަރުކާރުން ކެނޑިނޭޅި މަސައްކަތް ކުރަމުން އަންނަ ކަމަށެވެ.\nއަޒްލީން ވިދާޅުވީ އެންމެ ފަހުގެ ދެ މާރާމާރީގައި ދެ ޒުވާނަކު މަރާލީ ގުރޫޕް މާރާމާރީގެ ތެރެއިން ހިނގި ކަމެއްގެ ތެރެއިން ކަމަށް ފުލުހުންގެ ފަރާތުން އެނގިވަޑައިގެންފައިވާ ކަމަށެވެ. އަދި ފުރަތަމަ މާރާމާރީ ހިންގުމާ ގުޅިގެން ވެސް ފުލުހުންގެ ހަރަކާތްތައް މާލޭގައި ކުރިއަށް ގެންދިޔަ ކަމަށް ވިދާޅުވި އެވެ.\nއިތުރު ލިޔުންތައް ޕޮލިސް ގޭންގް ހަމަނުޖެހުން މީހުން މެރުން ހަމަނުޖެހުން މާލެ\n10 months ago 72\nއިއްބެ މަރާލީ މާލެ އައިތަނުން ދިން ހަމަލާގައި!


Izham Muhammad Memorial Cup ga Baiverivumuge Furusathu Hulhuvaalaifi\n"އިޒްހާމް މުޙައްމަދު މެމޯރިއަލް ކަޕް 2017" ގައި ބައިވެރިވުމުގެ ފުރުސަތު ހުޅުވާލައިފި\nއެސް.އެސް.އެލް ގެ ހިންގާ ކޮމެޓީގެ އިސްނެގުމާއެކު “އިޒްހާމް މުޙައްމަދު މެމޯރިއަލް ކަޕް 2017″، ގެ ނަމުގައި އޯގަސްޓު4އަދި5ވާ ހަފްތާބަންދުގައި ފުޓްސަލް މުބާރާތެއް ބޭއްވުމަށް ސޮސައިޓީ އޮފް ޝަރިޢާ އެންޑް ލޯ އިން ނިންމައިފިއެވެ.\nމި މުބާރާތަކީ ފެކަލްޓީ އޮފް ޝަރީޢާ އެންޑް ލޯގައި ތަޢުލީމު ހާސިލްކުރަމުން ދަނިކޮށް ހިތާމަވެރި ހާދިސާއެއްގައި އަޅުގަނޑުމެންނާ ވަކިވެ ދިޔަ އަލްމަރްހޫމް އިޒްހާމް މުޙައްމަދުގެ ހަނދާނުގައި ބޭއްވޭ މުބާރާތެކެވެ. އަލްމަރްހޫމް އިޒްހާމް މުޙައްމަދަކީ ފެކަލްޓީ އޮފް ޝަރީޢާ އެންޑް ލޯގައި ފުޓްސަލް ކުރިއެރުވުމަށް ގިނަ މަސައްކަތްތަކެއް ކުރެއްވި ދަރިވަރެކެވެ. އިތުރުން ހުނަރުވެރި ފުޓްސެލް ކުޅުންތެރިއެކެވެ އަދި ޤައުމީ ފެންވަރުގައިވެސް ފުޓްބޯޅައިގެ ހުނަރު ދައްކުވައިދީފައި ފަރާތެކެވެ. މިމުބާރާތުގައި މަދުވެގެން 8 ޓީމް ބައިވެރިކުރުމަށް ވަނީ ހަމަޖެހިފައެވެ..\nހަމަ އެއާއެކު މި މުބާރުތުގައި ބައިވެރިވުމަށްޓަކައި ފެކަލްޓީ އޮފް އެޑިއުކޭޝަން، ފެކަލްޓީ އޮފް ހެލްތް ސައިންސް އަދި ސެންޓަރ ފޯ ފައުންޑޭޝަން ސްޓަޑީސް ގެ ޓީމަށް ވެސް ވަނީ ދައުވަތު އެރުވިފައެވެ.\nސޮސައިޓީ އޮފް ޝަރިޢާ އެންޑް ލޯ ގެ އަމަލީ ނައިބު ރައީސް އަމަލީ އައިމިނަތު އީމާން އަބްދުލް ޢަފޫރު ވިދާޅުވީ މިފަދަ މުބާރާތްތައް ކުރިއަށް އޮތް ތަނުގައި ވެސް ބޭއްވުމަކީ ސޮސައިޓީ އޮފް ޝަރިޢާ އެންޑް ލޯ ގެ އަމާޒެއްކަމަށެވެ. އަދި މިފަދަ ހަރަކާތްތައް ކުރިއަށް ގެންދިޔުމަށްޓަކައި އެކި އެކި ފަރާތްތަކުން ވެދެއްވަމުންދާ އެހީތެރިކަމަށް ނުހަނު އިހްލާސްތެރިކަމާއެކު ޝުކުރު ދަންނަވާކަމަށެވެ.\nމިއީ ސޮސައިޓީ އޮފް ޝަރިޢާ އެންޑް ލޯ އިން މި އަހަރު ކުރިއަށް ގެންދާ ދެވަނަ ފުޓްސަލް މުބާރާތެވެ.


Liverpool ehvaruve thashi libun anekka ves las vejje – adduLIVE\nލިވަޕޫލް އެއްވަރުވެ ތަށި ލިބުން ފަސްވެއްޖެ\nJun 22, 2020, 08:55 ހަސަން ރަޝީދު\nއެވަޓަން އާއި ރޭ ބައްދަލުކުރި މެޗު ލަނޑެއް ނުޖެހި އެއްވަރުވުމުން، އިނގިރޭސި ޕްރިމިއާ ލީގުގެ ހޯދުމަށް ލިވަޕޫލް އިން އިތުރު އިންތިޒާރެއް ކުރަން ޖެހިއްޖެއެވެ.\nމި ނަތީޖާއާއެކު ލިވަޕޫލް އެއްވަނައިގައި މިހާރު އޮތީ 83 ޕޮއިންޓާ އެކުއެވެ. ލީގު ހޯދުމަށް ލިވަޕޫލަށް މިހާރު ބޭނުންވަނީ އެންމެ ފަސް ޕޮއިންޓެވެ. ނަމަވެސް މިރޭ ބާންލީއާ ދެކޮޅަށް ކުޅޭ މެޗުން ލީގުގެ ދެވަނައިގައި އޮތް މެންޗެސްޓަރ ސިޓީއަށް މޮޅު ނުވެވި، ލީގުގައި ދެން ކުޅޭ މެޗަކުން ލިވަޕޫލް މޮޅުވެއްޖެނަމަ އެޓީމަށް ލީގު ލިބޭނެއެވެ.\nއެވަޓަންގެ ދަނޑުގައި ރޭ ކުޅުނު މި މެޗުގައި ގޯލެއް ފެނިގެން ގޮސްފައިނުވާއިރު، މި މެޗުގައި ގޯލެއް ކާމިޔާބުކުރުމާ އެންމެ ގާތަށް ގޮސްފައިވަނީ އެވަޓަން އިންނެވެ. އެގޮތުން އެވަޓަންގެ ކަލްވާޓް ލެވިން އާއި ރިޗާލިން ފޮނުވާލި ހަމަލާ ލިވަޕޫލްގެ ކީޕަރު އެލިސަން ދިފާއުކުރިއިރު އެޓީމުގެ ޑޭވިސް ފޮނުވާލި ހަމަލާ އަމާޒުވީ ގޯލުގެ ދަނޑި އަށެވެ.\nމެޗުގެ ފަހު ވަގުތުކޮޅުތެރޭ ލިވަޕޫލުން ވެސް ވަނީ އެވަޓަންގެ ގޯލަށް ނުރައްކާތެރި ހަމަލާއެއް ފޮނުވާލާފައެވެ. އެގޮތުން ފަބީނިއޯ ފޮނުވާލި އެ ހިލޭޖެހުން އެވަޓަންގެ ކީޕަރު ޕިކްފޯޑް ވަނީ ދިފާއުކޮށްފައެވެ.\nލީގުގައި ރޭ ޗެލްސީން ވަނީ ފަހަތުން އަރައި އެސްޓަންވިލާގެ މައްޗަށް 2-1 އިން ކުރި ހޯދައި ގަދަ ހަތަރެއްގައި ހަމަޖެހިލާފައެވެ. މި ނަތީޖާއާއެކު ލީގުގެ ހަތަރުވަނައިގައި ޗެލްސީ މިހާރު އޮތީ 51 ޕޮއިންޓާ އެކުއެވެ. އެސްޓަންވިލާ އޮތީ 26 ޕޮއިންޓާ އެކު ލީގުގެ 19 ވަނައިގައެވެ.\nއެސްޓަންވިލާގެ ދަނޑުގައި ކުޅުނު މި މެޗުގެ 43 ވަނަ މިނެޓްގައި ހައުސް ވަނީ ވިލާއަށް ނަގާދީފައެވެ. ނަމަވެސް ދެވަނަ ހާފްގައި ކުޅެން އެރި ކްރިސްޓިއަން ޕުލިސިޗް މެޗުގެ 60 ވަނަ މިނެޓްގައި ޗެލްސީ އަށް ނަތީޖާ އެއްވަރުކޮށްދިންއިރު އޭގެ ތިން މިނެޓްގައި އޮލިވިއޭ ޖިރޫ ވަނީ މި މެޗުން ޗެލްސީ މޮޅުކޮށްދިން ގޯލު ކާމިޔާބުކޮށްދީފައެވެ.


SunOnline: Shahid China ah vadaigenfi\nމުހައްމަދު އައުޒަމް 17 Sep 2019, 15:29\nމިނިސްޓަރު ޝާހިދު ޗައީނާގައި-- ފޮޓޯ: ފޮރިން މިނިސްޓްރީ\nފޮރިން މިނިސްޓަރު އަބްދުﷲ ޝާހިދު ރަސްމީ ދަތުރެއްގައި ޗައިނާއަށް ވަޑައިގެންފި އެވެ.\nފޮރިން މިނިސްޓްރީން ބުނީ އެ ދަތުރުގައި ޗައިނާގެ ހާރިޖީ ވަޒީރުގެ އިތުރުން ނައިބު ރައީސް ވަންގް ގީޝާން އާވެސް ބައްދަލުކުރައްވާނެ ކަމަށެވެ. އަދި މި ދަތުރުގައި ވަރަށް ފުޅާ ދައިރާއެއްގައި ގުޅުން ބަދަހި ކުރުމާ ގުޅޭ ގޮތުން މަޝްވަރާ ކުރެވިގެންދާނެ ކަމަށެވެ.\nއޭގެ އިތުރުން އޭޝިއަން އިންފްރާސްޓްރަކްޗާ އިންވެސްޓްމަންޓް ބޭންކްގެ ނާއިބު ރައީސް ޑީ ޖޭ ޕާންޑިއަންއާއި ބެއިޖިން އާބަން ކޮންސްޓްރަކްޝަން ގްރޫޕްގެ ރައީސް ލީ ޑައޮސޮންގްއާ ވެސް ބައްދަލުކުރުމަށް ހަމަޖެހިފައިވާ ކަމަށް ވެސް ފޮރިން މިނިސްޓްރީން ބުންޏެވެ.\nފޮރިން މިނިސްޓަރުގެ ދަތުރުގައި ސްޓޭޓް މިނިސްޓަރު އަހުމަދު ހަލީލްއާއި ސެކްރެޓަރީ ޑރ. އަލީ ނަސީރާއި އެސިސްޓެންޓް ޑިރެކްޓަރު މަރިޔަމް ބައްސާމާ ފާރޫގް ވެސް ބައިވެރިވެލައްވަ އެވެ.\nސަރުކާރުގެ ވިސްނުމުގައި އޮތީ ޗައިނާ އާއެކު ގުޅުން ބަދަހިކޮށް، ރާއްޖެއަށް އެންމެ ފައިދާހުރި ގޮތްތަކެއް އެ ގުޅުމުގެ ތެރެއިން ހޯދުން ކަމަށް މިނިސްޓަރު ދާދި ފަހުން ވަނީ ވިދާޅުވެފަ އެވެ. މިއީ ޝާހިދު މި ދައުރުގައި ފޮރިން މިނިސްޓަރު ކަމާ ހަވާލުވެލެއްވި ފަހުން ޗައިނާއަށް ކުރައްވާ ފުރަތަމަ ދަތުރު ވެސް މެ އެވެ.\nޝާހިދު ވިދާޅުވީ އެ ދަތުރަށް ފަހު ޗައިނާ ސަރުކާރުން ރާއްޖޭގައި ފަށާފައި ހުރި ތަރައްގީގެ މަޝްރޫއުތައް އިތުރު ހަލުވިކަމާ އެކު ކުރިއަށްދާނެ ކަމަށެވެ.\nއިންޑިއާގައި ކޮވިޑް ވެކްސިންދޭން ފެށުމުން ރައީސްގެ މަރުހަބާ\nއިންޑިއާގެ އެހީގައި އެކުވެނި ޓްރެކް ތަރައްގީކޮށް ހުޅުވައިފި


Furathama match gai Brighton athun Chelsea ah molheh\nފުރަތަމަ މެޗުގައި ބްރައިޓަން އަތުން ޗެލްސީއަށް މޮޅެއް\nބްރައިޓަން އަތުން ޗެލްސީ މޮޅުވީ 3-1 ގެ ނަތީޖާއަކުން\nމި މެޗުގައި ޗެލްސީއާ އަލަށް ގުޅުނު ކުޅުންތެރިންގެ ފަރާތުން އެންމެ އެދެވޭ ކުޅުމެއް ފެނިފައެއް ނުވޭ\nކ. މާލެ | 15 ސެޕްޓެންބަރ 2020 | އަންގާރަ 02:40 | 3,971\nބްރައިޓަނާއި ޗެލްސީ ބައްދަލުކުރި މެޗުގެ ތެރެއިން: މި މެޗުން ޗެލްސީ މޮޅުވީ 3-1 ން - ގެޓީ އިމޭޖާސް\nމިފަހަރުގެ އައު ސީޒަނާ ޗެލްސީން ކުރިމަތިލާފައިވަނީ ބޮޑެތި ބަދަލުތަކާއެކުއެވެ. އެގޮތުން އައު ސީޒަނަށް ޗެލްސީން ހަތް ކުޅުންތެރިއެއްގެ ސޮއި ހޯދިއިރު، އެޓީމުން ވަނީ މިހާތަނަށް މި ޓްރާންސްފާ ބާޒާރުގައި 200 މިލިޔަން ޕައުންޑް ޚަރަދުކޮށްފައެވެ.\nމި ބަދަލުތަކާއެކު ކުޅުނު ޗެލްސީން ފުރަތަމަ މެޗުގައި ބްރައިޓަން އަތުން މޮޅުވީ 3-1 ގެ ނަތީޖާއަކުންނެވެ. އެކަމަކު މި މެޗުގައި ޗެލްސީއާ އަލަށް ގުޅުނު ކުޅުންތެރިންގެ ފަރާތުން އެންމެ އެދެވޭ ކުޅުމެއް ފެނިފައެއް ނުވެއެވެ.\nބްރައިޓަންގެ ދަނޑުގައި ހޯމަ ދުވަހުގެރޭ ކުޅުނު މެޗުގައި އެންމެ ފުރަތަމަ ލަނޑު ޖަހާ ލީޑު ނެގީ ޗެލްސީންނެވެ. މެޗުގެ 23 ވަނަ މިނެޓުގައި ލިބުނު ޕެނަލްޓީއަކުން މި ލަނޑު ޗެލްސީއަށް ކާމިޔާބުކޮށްދިނީ ޖޯޖީނިއޯއެވެ. މިއީ އޭރިއާ ތެރެއިން ޗެލްސީއާ އަލަށް ގުޅުނު ފޯވާޑް ޓިމޯ ވާނައަށް ބްރައިޓަންގެ ގޯލްކީޕަރު މަތިއު ރަޔަން ކުރި ފައުލަކަށް ރެފުރީން ދިން ޕެނަލްޓީއެކެވެ.\nފުރަތަމަ ހާފު ލީޑުގައި އޮވެ ޗެލްސީން ނިންމާލި ނަމަވެސް، ދެވަނަ ހާފު ފަށައިގެން 54 ވަނަ މިނެޓުގައި ބްރައިޓަނުން ވަނީ ނަތީޖާ އެއްވަރުކޮށްފައެވެ. މި ލަނޑު އެޓީމަށް ކާމިޔާބުކޮށްދިނީ ލެއޮނާޑޯ ޓްރޮސާޑެވެ. އެކަމަކު އޭގެ ދެ މިނެޓު ފަހުން ޗެލްސީގެ ޑިފެންޑަރު ރީސް ޖޭމްސް ކާމިޔާބުކުރި ރީތި ލަނޑުން އެޓީމުން ވަނީ އަލުން ލީޑު ނަގާފައެވެ. އަދި މެޗުގައި ޗެލްސީން ލީޑު ފުޅާކުރީ 66 ވަނަ މިނެޓުގައި ޖޭމްސް ނަގައިދިން ކޯނަރުން ކާޓް ޒޫމާ ކާމިޔާބުކުރި ލަނޑުންނެވެ.\nލީގުގައި ކުޅުނު ފުރަތަމަ މެޗުން ޗެލްސީ މޮޅުވިއިރު، ލީގުގައި ޗެލްސީން ދެން މެޗެއް ކުޅޭނީ އަންނަ އާދީއްތަ ދުވަހުގެރެއެވެ. އެރޭ ޗެލްސީ ނުކުންނާނީ އަމިއްލަ ދަނޑުގައި އެންމެ ފަހުގެ ޗެމްޕިއަން ލިވަޕޫލާ ދެކޮޅަށެވެ.


BREAKING NEWS: Sri Lanka Gai Kuhli Nurahkaluge Haalath Iulaan Kohfi - Vaguthu\nސްރީލަންކާގައި ކުއްލި ނުރައްކަލުގެ ހާލަތު އިއުލާންކޮށްފި\nމުޅި ސްރީލަންކާގައި ދާދި ދެންމެއަކު ކުއްލި ނުރައްކަލުގެ ހާލަތު އިއުލާންކޮށްފިއެވެ.\nމީޑިޔާ ރިޕޯޓްތަށް ބުނާގޮތުން ކުއްލި ނުރައްކަލުގެ ހާލަތު އިއުލާނުކޮށްފައިވަނީ މުސްލިމުންނާއި ބުދިސްޓުންނާ ދެމެދު ތަޅާފޮޅުންތައް އިތުރުވެގެންދާތީކަމަށެވެ.\nލަންކާގައި ކުއްލި ނުރައްކަލުގެ ހާލަތު އިއުލާންކުރި އިރު މުސްލިމުންނާއި ބުދިސްޓުންގެ ހަމަނުޖެހުންތައް ބޮޑުވެ ކެންޑީގައި އިއްޔެ އިން ފެށިގެން ވަނީ ކާފިއު ހިންގައިފަ އެވެ.\nމީޑިއާ ރިޕޯޓްތައް ބުނާ ގޮތުގައި ކެންޑީގައި ހަމަނުޖެހުންތައް ހިންގަމުން ގެންދަނީ ހަރުކަށި ބުދިސްޓުންގެ މައްޗަށް އެކުލެވޭ ޖަމާޢަތެއް ކަމަށްވާ "ބޮޑު ބަލާ ސެނާ" (ބީބީއެސް) އިންނެވެ. މިއީ މީގެ ކުރިން ވެސް ލަންކާގެ މުސްލިމުންނާއި ދެކޮޅަށް ތަފާތު ހަމަލާތައް ދިން ޖަމާޢަތެކެވެ.\nމުސްލިމުންނާ ބުދިސްޓުންނާ ދެމެދުގައި ހަމަނުޖެހުން ހިނގަން މެދުވެރިވީ މުސްލިމުންގެ ފިހާރަތަކަށާއި މިސްކިތްތަކަށް ހަރުކަށި ބުދިސްޓުން ގެއްލުން ދިނުމުންކަމަށްވެސް މީޑިޔާ ރިޕޯޓްތަށް ބުނެއެވެ.\nސްރީލަންކާގައި މުސްލިމުންނަށް އަމާޒުކޮށް ގިނަ ހަމަލާތަކެއް ދެމުންދާއިރު، ސިރިސޭނާ ވެރިކަމާ ހަވާލުވުމަށްފަހު މިހަމަލާތަށް ހުއްޓުވާނެކަމަށް ވިދާޅުވެފައެވެ.\nމާޗް 6, 2018 13:42\nދިވެހިން ގެ ތެރެއިން އެންމެ 70 މީހުން ނުކުމެ ދިވެހި އެމްބަސީގެ ހުރުމަތާއި ލަންކާގެ ހުރުމަތް ކަނޑާލުމުން މުޅި ލަންކާއަށް ކުއްލި ނުރައްކާ އިޢުލާނު ކުރީ ދެއްތޯ...!\nމާޗް 6, 2018 13:45\nކޮބާ އިސްލާހުގެންނަން މަސައްކަތްކުރާ މީހުން؟ ހާދަ ކަމެއްނެތޭ؟ އިންޑިޔާ ޖަރުމަނޭ އިނގެރޭސި އެމެރިކާ ކޮބާ؟ ކިހިނެއްވެގެންތަ ލަސްވަނީ ލަންކާސަރުކާރަށް އިމޖެންސީ އުވާލަން\nމާޗް 6, 2018 13:46\nއެމްޑީޕީ ކުދިން ލަންކާއައް ގޮސް މުޒާހަރާ ޖެއްސީމަ ލަންކާ ސަރުކާރުވެސް ބިރުގަތީ ކަމައް ތިޔަ ވާނީ.. ވަރައް ވެދުން އެމްޑީޕީން ލަންކާއައް މުޒާހަރާ ކުރަން ދިޔަ ކުދިން ނައް.\nމާޗް 6, 2018 13:52\nދަސްކުރީ ދޯ ދިވެހިން ކައިރިން! ހަމަމިހާރު ކުއްލިނުރައްކަލުގެ ހާލަތު އުވާލަން ގޮވާލަން . ތިއުޅެނީ ވެރިކަމުގައި ބަގުޑިބައްދަން، އެހެންނޫނަސް ކެނެރީގޭ ސުންޕާ ހުންނަކޮންމެ ތަނެއް ދާނީ ގޯހުންގޯހައް\nބޮޑު ބަލާ ސެނާ ތިވީ ހާދަ ބޮޑު ބަލާ އަކަށޭ ދޯ\nމާޗް 6, 2018 13:53\nއަލްހަމްދުހުރިﷲއަށް.. އަހަރެމެންގެ ގައުމު މިހާލަތަށް ވައްޓާލި ހުރިހާމީހުންނަވެސް ﷲގެ ވާގިފުޅާލާއިގެން އެކަމުގެ ރަހަދައްކަވާށި ހިތިކޮށް... ލަންކާގެ ބޮލުގެ ރިހުމަކަށް މިގައުމުވާކަމަށް ނޫސްބަޔާންނެރެގެންއުޅުނު.. މިއަދު ބޮލުގަ ރިހުމަކަށް ވަނީ ކީއްވެކަން އެމީހުންނައެގޭނެ...\nމާޗް 6, 2018 13:58\nމުސްލިމުންގެ މެޖީރިޓީ ނެތި ދިރިއުޅޭ ހުރިހާތަނެއްގަ ވެސް ތި ފައިޓްއިވޭ..\nމާޗް 6, 2018 13:59\nސާބެހޭ މައިތިރިޕާލާ ސިރިސޭނާ، ދެން ނަޝީދު މައަށް ފާދުކިޔާ ސިރީ ލަންކާ ސަރުކާރު ވައްޓަން، އެގައުމުގެ ރައްޔިތުންނަށް ނޫނީ ބައިނަލް އަގުވާމީ އަޝްކަރީ ފައުޖަކަށް ގޮވާބަލަ،\nމާޗް 6, 2018 14:00\nކޮބާ އެމްޑީޕީން ބަޔާނެއް ނުނެރެންތަ އަވަހަށް\nގޮވާލާ ކުއްލި ހާލަތު އުވާލަން ކޮބާ ޖާރމަނީ ކޮބާ ގެރި\nތިވާނީ ރާއްޖޭގެ ކުދިން މުޒާހަރާ ކުރުމުން ކުރި ކަމަކަށް.\nމާޗް 6, 2018 14:05\nކޮބާ އިންޑިޔާ. ކޮބާ މިގައުމުގެ ބާޣީންތައް. އަވަހައް ލަންކާ ސަރުކާރައް ގޮވާލާ ކުއްލިހާލަތު އުވާލަން. ރީދޫ ގުންށާއިން.ހަޖަމެއް ނުވާނެ\nމާޗް 6, 2018 14:08\nދިވެހި 75 މީހުން މުޒާހަރާ ކުރީމަ ދޯ\nމާޗް 6, 2018 14:13\nކޮބާ ހީވެއްޖެތެ އެމްޑީޕީގެ ފަސްކެނައިން ދިއުމުން އެއޮށްބޮޑު ލަންކާ ބިރުގަތީދޭ އަވަހަށް ކާފިއު ހިންގީ މިއީދެންފަހެ ބޮޑު ބަލާ ސެނާގެ ގޮތްބެއް ނޫންބާ ދެންގޮސް އިގިރޭސިވިލާތުގައި މުޒާހަރަކުރަންގޮސްބަލަ އެގައުމުގަވެސް ހަމަ ކާފިއުހިންގާނެ\nމާޗް 6, 2018 14:18\nކޮބާ ތަ އެއްކަލަ ގެރިމޯދީ ލަނކާއަށް ފިޔަވަޅު ނާޅާތަ ގެރި މޯދީ\nމާޗް 6, 2018 14:20\nތިވާނީްެ އެމްޑީޕީން ދިޔަ ބިޔަބޮޑު ލަސްކަރު މަގުތައްމަތީ ރުކުރުވާލީމަ ސަރުކާރައް ކެތްނުވީކަމައް ދޯ؟\nމާޗް 6, 2018 14:22\nމިގައުމުގަ މުސްލިމުންގެ މެޖޯރިޓީ ނެތީތަ މުޒާހަރާކޮއް މީހުންގެ މުދަލައް ގެއްލުންދީ ސަރުކާރުގެ މުދާލުގައި ހުޅުޖެހީ ހައްގުބަސް ބުނުމުގައިވެސް މަކަރާ އޮޅުވާލުމާ ހީލަތްތެރިކަން\nމާޗް 6, 2018 14:27\nކޮބާ ހިއުމަން ރައިޓްސް. ކޮބާ އިންޑިޔާގެ އަސްކަރިއްޔާ\nމާޗް 6, 2018 14:38\nޢެކިޔަނީ ކޯޓުން އަމުރެއް ނެރުން ކަހަލަ ކުޑަކުޑަ ކަމެއްގެ ވާހަކަ އެއްތަ އުވާލަން ތިގޮވަނީ.\nއަހަރެމެން ކަހަލަ މުސްލިމުންނާ ތަޅާގަތީ އޭ އެކިޔަނީ\nޔެލޯ ފީވާރ ގްރޫޕު ގަޑުގެ މުޒާހިރާ ކުރާތީވެ\nމާޗް 6, 2018 14:47\nސްރީލަންކާގައިވެސް ކުއްލި ނުރައްކަލުގެ ހާލަތު އިޢުލާން ކުރާނެތާ މިހާރު އެމްޑީޕީން އެތާވެސް މުޒާހަރާ ކުރަނީ. ނޮފޮރުއްޕާނެއް.\nމާޗް 6, 2018 14:48\nއަނެއްކޮޅުން ތިޔޮއްއުޅެނީ " ބޮޑުބަލާކެރަފާ " ކިޔާ ޓެރަރިސްޓް ޖަމާޢަތެކެވެ. ޖަހާ ތަޅާ ދުންކާލި އަރުވާލާށެވެ.\nކޮބާ އެމްބަސީތައް ހުޅުވއިގެން ތިބި ދޮންފަރަންޖީންތައް ސިރިސޭނާގާތު ބުނަންވީ އެއްނު އަހަރެމެން މިއުޅެނި ދިވެހިރާއްޖޭން ތިޔަކަން ކުރާތީ ކަންބޮޑުވެގެން .މިހާރު އަހަރުމެނާ ހަމަޔަށްވެސް ތިޔަކަން އަތުވެއްޖެ ދޯ ކަލޭވެސް ތިޔަކަން ކުރީތަ ؟ ދޫކޮށްލާ\nމާޗް 6, 2018 15:01\nގަދައޭދޯ މިކުދިން ހަމަ މުޒާހަރާ ކުރިކުރީނުން ކުއްލި ނުރައްކަލުން ހިނގައްޖެ.\nއިންޑިއާއިން ކުށްވެރި ނުކުރޭތަ؟؟؟ ކޮބާތަ ކެޝަޕް؟؟\nމާޗް 6, 2018 15:17\nގެރިތަކުގެ ރައީސް ކަންބޮޑެއް ނުވޭބާ؟ 02 ގެރި މަރާލިޔަސް އިއުލާން ކުރާނެ\nމާޗް 6, 2018 15:27\nޙައްދަވާ ބޮޑުކުރެއްވި ރަސްކަލާކޮށް ! ބުޑިސްޓުން ގެ ނުބކަމުންq މުސްލިމް އަހުން ސަލާމަތް ކުރައްވާ ދިވެހިންގެeޕާޓީIލޯއްބައްqވުރެeއިސްލާމްqކަމުގެ ލޯބިiއިތުރުuކުރައްވާދޭE!\nމާޗް 6, 2018 15:43\nކޮބާ އަވަހަށް ރާއްޖެއިން އެބަޖެހޭ ޓްރެވަލް އެޑްވައިޒަރީ އެއްނެރެން.... މުސްލިމުންނަށް ގޯނާކުރާތީ ކުއްލި ނުރައްކާ އިއުލާން ކުރީވެސް... އަހަރުމެންނަކީ މުސލިމުންނަށްވީމަ، ދިމާވެދާ ހާދިސާއަކަށް ވިސްނާފަ، ވަރަށް ސްޓްރިކްޓް ޓްރެވަލް އެޑްވައިޒަރީ އެއް ނެރެން ވާނެ....\nމާޗް 6, 2018 15:50\nމިގައުމުގަ ސަރުކާރު ހިންގާ ފަރާތްތައް ބުނަމުން ދަނީ އިދިކޮޅު މީހުންނަކީ ޣައްދާރުންނޭ... ރިޝްވަތު ދިނީއޭ.. މި އިން ކަމެއް ސާބިތުނުވަނީސް. އަމިއްލައަށް ފިލްމު ކުޅެވެސް އެކަމެއް އަދި ސާބިތު ނުވޭ.. އަބުރު ނަގާނުލާ ހަމަހަމަ ކަން ނެތް..\nސިރިސޭނަ ބުނީ އެމްޑީޕީގެ މުޒާހަރާގަ މީހުންގިނަކަމުން އޮބި ނޯވެގެންނޯ ކުއްލި ނުރައްކާ އިއުލާނުކުރީ .ލަންކާގެ ތިނަދޫގަ އާ އައްޑުގަ ހެން ބޮޑުހުޅުޖަހާމީހަކު ހުރީމަޔޯ މިކަން ބޮޑުކަމަކަށްވެގެން އުޅެނީ\nމާޗް 6, 2018 18:51\nސްރީލަންކާގެ ކުއްލި ނުރައްކަލުގެ ޙާލަތު ޣައިރު ޤާނޫނީ ނިންމުމެއްކަމަށް ރާއްޖޭގެ އިދިކޮޅު ޓީވީތަކުން ގޮވަންޖެހޭ! ކެކެކެކެކެކެކެ\nމާޗް 6, 2018 20:30\nމާޗް 6, 2018 20:31\nމާޗް 7, 2018 00:26\nސިޔާސީ ނުކޮށް ހިތް ހަމަ ނުޖެހެނީ ،؟؟؟؟


SunOnline: އިންޖީނުގެއިން ތެޔޮ ހުސްވެގެން ހެނބަދޫން ކަރަންޓު ކެނޑިއްޖެ\nއިންޖީނުގެއިން ތެޔޮ ހުސްވެގެން ހެނބަދޫން ކަރަންޓު ކެނޑިއްޖެ\nމަރިޔަމް ރާނިޔާ 29 Jun 2013, 14:17\nނ. ހެނބަދޫގެ އިންޖީނުގޭގައި ބޭނުން ކުރަމުން ގެންދާ އިންޖީނުތަކަށް ތެޔޮ ނުލިބިގެން އެރަށުން ކަރަންޓް ކަނޑައިލައިފި އެވެ.\nއެ ރަށުން ވާހަކަދެއްކި ބައެއް މީހުން ބުނީ ރަށުން މިއަދު މެންދުރު ނަމާދަށް ފަހު ކަރަންޓް ކެނިފައިވާ ކަމަށާއި ކަރަންޓު ކެނޑުނީ ފެނަކަ ކޯޕަރޭޝަނުން ނ. އަތޮޅަށް ތެޔޮ ފޮނުވުން ލަސްވެ، އެންމެފަހުން ރަށުން ތެޔޮ ހުސްވެގެން ކަމަށެވެ. ރަށުން ކަރަންޓް ކަނޑެމުން ސަބަބުން ދަތިތަކާ ކުރިމަތިވަމުން ގެންދާ ކަމަށް އެ ރަށުން "ސަން"އާ ވާހަކަދެއްކި މީހުން ބުންޏެވެ.\n"މެންދުރު ގަޑިއަކީ އާއްމުކޮށް ކުޑަކުދިން ނިދާ ގަޑި، އަނެއްކާ މެންދުރު ގަޑީގައި ވަރަށް ހޫނު ގަޑިއެއް އެހެންވެ ވެސް އުނދަގޫތަކެއްވޭ،" އެ ރަށުން ވާހަކަ ދެއްކި މީހަކު ބުންޏެވެ.\nހެނބަދޫ އިންޖީނުގެ ހިނގުމާ ހަލާވުވެ ހުންނެވި މުހައްމަދު ރަމީޒު ވިދާޅުވީ އެރަށުން ކަރަންޓް ކަނޑާލަން ޖެހުނީ އިންޖީނަށް އަޅަން ހުރި ތެޔޮ އެކީގައި ހުސްވެގެން ކަމަށާއި ދެ ފީފާގެ ތެޔޮ އެންމެ ފަހުން އެރަށަށް ލިބިފައި ވަނީ މިދިޔަ ބުރާސްފަތި ދުވަހު ކަމަަށެވެ.\n"ފެނަކަ ކޯޕަރޭޝަން މެދުވެރިކޮށް އިންޖީނުގެއަށް ތެޔޮ މި ގެންނަނީ މަނަދޫ ނޫނީ ވެލިދޫއިން، އެންމެ ފަހުން ތެޔޮ ގެނައު ދުވަހު ވެސް އަޅުގަނޑުމެން ބުނިން މިއަދުގެ ހެނދުނަށް ތެޔޮ ނުލިބިއްޖެއްޔާ ކަރަންޓް ކަނޑާލަން ޖެހޭނެއޭ،" ރަޝީދު ވިދާޅުވި އެވެ.\nރަޝީދު ވިދާޅުވީ ތެޔޮ ލިބުނުހާ އަވަހަކަށް ރަށަށް ކަރަންޓް ދޭނެ ކަމަށާއި މިއަދު މެންދުރު ފަހު އެރަށަށް ތެޔޮ ފޯރުކޮށްދިނުމަށް މަނަދޫން މިހާރު ތެޔޮ ބަރުކުރަމުން ގެންދާ ކަމަށް ވެސް ވެލިދޫގެ ފެނަކަ ކޯޕަރޭޝަނާ ހަވާލާދެއްވާ އޭނާ ވިދާޅުވި އެވެ.\nފަނައިގެ ދަށުން ހިންގަމުން ގެންދާ ހެނމަދޫގެ އިންޖީނުގޭގައި 100 ކިލޯ ވޯޓްގެ އިންޖީނަކާ އެކު ތިން އިންޖީނު ހުންނައިރު އެރަށުގައި މިހާރު ބޭނުން ކުރަމުން ގެންދާ 48 އަދި 50 ކިލޯވޯޓްގެ ދެ އިންޖީނެވެ. އަދި ދުވާލެއްގެ މައްޗަށް 300-320 ލީޓަރުގެ ތެޔޮ އެ ދެ އިންޖީނަށް އަޅަން ޖެހޭނެ ކަމަށް ވެސް އޭނާ ވިދާޅުވި އެވެ.\nތެޔޮ ހުސްވެގެން ދާދިފަހުން ވެސް އެ ރަށުން ވަނީ ކަރަންޓް ކަނޑާލަން ޖެހިފަ އެވެ.


ފުވައްމުލަކު ގިރާ ސަރަހައްދު ހިމާޔަތްކުރުމަށް ހުޅުވާލި ބިޑަށް އެކަށީގެންވާ އިޖާބައެއް ނުލިބުނު – Mikal News\nފުވައްމުލަކު ގިރާ ސަރަހައްދު ހިމާޔަތްކުރުމަށް މަސައްކަތަށް ޝައުގުވެރިވާ ފަރާތްތަކުން ބިޑު ހުށަހެޅުމަށް ހުޅުވާލި ފުރުސަތުގައި އެކަމަށް އެކަށީގެންވާ އިޖާބައެއް ނުލިބުނު ކަމަށް މިނިސްޓާ އޮފް ނެޝަނަލް ޕްލޭނިން އެންޑް އިންފްރާސްޓްރަކްޗާ މުހައްމަދު އަސްލަމް ވިދާޅުވެއްޖެއެވެ. މިނިސްޓަރު އަސްލަމު މިހެން ވިދާޅުވީ ފުވައްމުލަކު އުތުރު ދާއިރާގެ މެންބަރު މުހައްމަދު ރަޝީދު (ދޮންބެ) އިއްޔެ ރައްޔިތުންގެ މަޖިލީހުގައި ކުރެއްވި ސުވާލަށް ޖަވާބު ދެއްވަމުންނެވެ.\n“ޓެންޑާގައި ބައިވެރިވެވޭ ފަރާތްތަކުގެ ޝަރުތުތަކުގެ ތެރޭގައި ވަރަށް ބޮޑެތި މަސައްކަތްކޮށްފައި ހުރުން ހިމެނޭ، އެކަމުގެ ސަބަބުން އަޅުގަނޑުމެންނަކަށް އެކަން ކުރެވޭ ގޮތަކަށް އެކަމެއްނުވި” މިދިޔަ އަހަރުގެ އޮކްޓޫބަރު މަހުގެ ނިޔަލަށް ކުރިމަތިލާން ހުޅުވާލު ފުރުސަތަށް އިޝާރާތްކުރައްވައި މިނިސްޓަރު އަސްލަމު ވިދާޅުވިއެވެ.\nމިނިސްޓަރު އަސްލަމު ވިދާޅުވީ މިހާރު ކްރައިޓީރިއާ ދަށްކުރުމަށްފަހު އިވެލުއޭޓް ކުރުމަށާއި އޯރިއޯ އަށް ފޮނުވާލުމަށްޓަކައި ޓެންޑާ ބޯޑަށް މިހާރު ފޮނުވިފައިވާ ކަމަށެވެ. މި ޕްރޮޖެކްޓަކީ އޯރިއޯ ފަންޑާއި ކުވައިތު ފަންޑާއި ދެފަންޑުން ކުރިއަށް ގެންދާ ޕްރޮޖެކްޓެކެވެ.\nފުވައްމުލަކު ގިރާ ސަރަހައްދު ހިމާޔަތްކުރުމުގެ ވާހަކައަކީ ފާއިތުވީ ތިން ސަރުކާރުންވެސް ތަފާތު ގޮތްގޮތައް ވާހަކަ ދެކެވި އަމަލީ މަސައްކަތް ނުފެށިފައިވާ ޕްރޮޖެކްޓެކެވެ. މިނިސްޓަރު އަސްލަމު އިތުރަށް ވިދާޅުވީ ފާއިތުވީ 8 އަހަރު ނުވަތަ 10 އަހަރު ދިޔައީ އެޕްރޮސެސް (ބިޑު ކުރުން) ނޫން ކަމަށާއި އެފަރާތުން ހަވާލުވިއިރު އޮތީ މަސައްކަތް އެހިސާބުގައި (ބިޑުކުރުން) ކަމަށެވެ.\nމިސަރުކާރަށް 1 އަހަރަށްވުރެ ގިނަ ދުވަސްވެގެން ދިޔައިރުވެސް އެކަށީގެންވާ މިންވަރަށް ތަރައްގީގެ މަސައްކަތް ކުރިއަށް ގެންދެވިފައިނުވާތީ ގިނަ ބަޔަކު ދަނީ ފާޑުކިޔަމުންނެވެ. އެގޮތުން، ފުވައްމުލަކު ޖަމާލުއްދީން ނައިބުތުއްތު މަގުގެ ތާރު އެޅުން ފިޔަވައި އިތުރަކަށް އަމަލީ އެއްވެސް މަސައްކަތެއް ކުރެވިފައެއްނުވެއެވެ. ޖަމާލުއްދީނު ނައިބު ތުއްތު މަގުގެ ތާރު އެޅުމަށް ކުރީގެ ސަރުކާރުންވަނީ ގިނަގުނަ ތައްޔާރީތަކެއްވެސް ވެފައެވެ. އެމަގުގައި ތާރު އެޅުމަށްފަހު ތާރު މެޝިން ރަށުން ގެންގޮސްފައިވާތީ ކުރިއަށްހުރި ތާރުގެ މަސައްކަތް އަނެއްކާވެސް ލަސްވެފައިވާކަމަށް ގިނަ ބަޔަކު ގަބޫލުކުރެއެވެ.


Maldivian Idol Male' audition Rasrani Bageechaa gai\nމޯލްޑިވިއަން އައިޑޮލް މާލޭ އޮޑިޝަން ރަސްރަނި ބަގީޗާގައި\nއައިޑޮލް މާލޭ އޮޑިޝަން މިއަދު ފަށާފަ. -- ޒަހާ އަހްމަދު | އަވަސް\nލަވަ ކިޔަން ޝައުގުވެރިވެ މީގެކުރިން ފުރުސަތު ނުލިބި ތިބި ޒުވާނުންތައް އަވަހަށް ރަސްރަނި ބަގީޗާ އާ ދިމާއަށް ދާންވީ އެވެ. މޯލްޑިވިއަން އައިޑޮލްގެ މާލޭ އޮޑިޝަން މިފަހަރު ކުރިއަށް ދަނީ އެތަނުގަ އެވެ. އެސްއެމްއެސް ނުކޮށް ތިބި ނަމަވެސް މައްސަލައެއް ނެތެވެ.\nއަތޮޅު ތެރޭގެ އޮޑިޝަންތައް ނިންމާލައިފި އެވެ. އަތޮޅު ތެރޭގައި މި ސީޒަންގެ އޮޑިޝަންތައް ބާއްވާފައިވަނީ އައްޑޫ ސިޓީ އަދި ރ. އުނގޫފާރުގަ އެވެ.\nއައިޑޮލްގެ ތިން ވަނަ ސީޒަންގެ ޖަޖުންނަނީ އައިޑޮލްގެ ފުރަތަމަ ދެ ސީޒަންގައިވެސް ޖަޖުކަން ކުރި މަރިޔަމް އުނޫޝާ، ފުރަތަމަ ސީޒަންގައި ޖަޖިން ޕެނަލުން ފެނުނު އަހްމަދު އިބްރާހިމް (އައްމަޑޭ)، މިދިޔަ ސީޒަންގައި ޖަޖުކަން ކުރި އިސްމާއިލް އައްފާން އަދި މުޅިން އަލަށް ޖަޖިން ޕެނަލަށް އިތުރުކުރި ޒާރާ މުޖުތަބާ އެވެ.\nމި ސީޒަންގެ ޕްރެޒެންޓަރުންނަކީ މިދިޔަ ދެ ސީޒަންގައިވެސް އައިޑޮލް ހުށަހަޅައިދިން މޫސާ ވަސީމް އަދި ޝައިނާ ޝަރީފް އެވެ. ޝައިނާ އަކީ އާރްޖޭ އެއްގެ ގޮތުގައި ގިނަ ބައެއްގެ މަގުބޫލުކަން ހޯދާފައިވާ ޕްރެޒެންޓަރެކެވެ.\nއަދި އައިޑޮލްގެ މި ސީޒަންގެ މިއުޒިކް ކޯޗެއްގެ ގޮތުގައި ކަނޑައަޅާފައިވަނީ ފުރަތަމަ ސީޒަންގައި މިއުޒިކް ކޯޗުކަން ކޮށްދިން މުހައްމަދު އަބްދުލް ގަނީ (ތޭރަވާ) އެވެ.\nމޯލްޑިވިއަން އައިޑޮލްގެ ފުރަތަމަ ސީޒަން ލައިޝާ ޖުނައިދު ކާމިޔާބު ކުރިއިރު ދެވަނަ ސީޒަން ކާމިޔާބުކޮށްފައިވަނީ މުހައްމަދު ތަސްނީމް (ބޮބް) އެވެ. އައިޑޮލްގެ މި ސީޒަންގެވެސް ޓައިޓަލް ސްޕޮންސަރަކީ ދިރާގެވެ.


Dhauvaa Kuranee Siyaasee Musthagbal Dhuhvaalan - Shaheem - Vaguthu\nދައުވާ ކުރަނީ ސިޔާސީ މުސްތަގުބަލް ދުއްވާލަން - ޝަހީމް\nޑރ.ޝަހީމް - ފޮޓޯ: ސަހީމް ފޭސްބުކް ޕޭޖް\nޑރ.އަފްރާޝީމް އަލީގެ މަރުގެ މައްސަލައާއި ގުޅުވައިގެން ދައުވާ ކުރަނީ ސިޔާސީ މުސްތަގުބަލް ދުއްވާލަން ކަމަށް ކުރީގެ އިސްލާމިކް މިނިސްޓަރ ޑރ.މުހައްމަދު ޝަހީމް އަލީ ސައީދު ވިދާޅުވެއްޖެއެވެ.\nޝަހީމް މިހެން ވިދާޅުވީ އަފްރާޝީމްގެ މަރުގެ މައްސަލާގެ ތަހުގީގަށް ޝަހީމް ދޮގު މައުލޫމާތު ދެއްވާފައިވާ ކަމަށާއި އަދި ތަހުގީގަށް ހުރަސް އަޅުއްވާފައިވާ ކަމަށް ވިދާޅުވެ އެ މައްސަލާގައި އޭނާގެ މައްޗަށް ދައުވާކޮށްދެއްވުން އެދި ޕީޖީ އޮފީހަށް ރިޔާސީ ކޮމިޝަނުން މައްސަލަ ފޮނުވުމުން ދެންމެ ކުރެއްވި ޓްވީޓެއްގައެވެ.\nޝަހީމް ވިދާޅުވީ "އަފްރާޝީމްގެ މަރުގެ މައްސަލައަކީ އަޅުގަނޑާއި އެއްވެސް ވަރަކަށް ގުޅުން ހުރި މައްސަލައެއް ނޫން." ކަމަށެވެ.\n"ދައުވާ ކުރަނީ އަޅުގަނޑުގެ މަސައްކަތައް ހުރަސް އަޅައި ސިޔާސީ މުސްތަގުބަލް ދުއްވާލަންށެވެ. މާތްﷲ އަށް ވަކީލް ކުރަމެވެ." ޝަހީމްގެ ޓްވީޓްގައި ވެއެވެ.\nޑިސެމްބަރު 4, 2019 11:46\nމާތް ﷲ ގެ ހެޔޮ ރަޙުމަތްފުޅުން ޑރ. ޝަހީމަށް ރައްކާތެރިކަން ދެއްވައި މިސަރުކާރު ދާދި އަވަހަށް ޕެރަލައިޒު ވާނެ.. އިންޝާ ﷲ..\nޑިސެމްބަރު 4, 2019 11:50\nޝަހީމް ހިތްވަރު ގަދަ ކުރައްވާ އެ ބައިގަނޑަށް އެއްވެސް ކަމެއް ނުކުރެވޭނެ އިންޝާ ﷲ . އެމީހުންގެ ހިއްތަކައް ﷲ ބިރުވެތިކަން އެވައްދަވަނީ '' މަސީރަތި ޝަހްރިން'' މިޙަދީސް ގައިވާ ގޮތަށް .\nޑިސެމްބަރު 4, 2019 13:04\nޖަލައް އެއްވެސް މީހަކު ލައިގެން ނުވޭތާ. ކަލެ އައް ދައުވާ ކުރަންޖެހޭ އަންހެނަކައް ޖިންސީ ގޯނާ ކުރަން އުޅުނު މައްސަލާގައި.ވެސް. ނޫނޭ ތީ ހުދު ކާފޫރު ކޮޅެއް.\nޑިސެމްބަރު 4, 2019 13:44\nޝަހީމަށްވެސް ޖަލުގޮޅި ޔަގީންވީ. އެކުވެރި ރަޙުމަތްތެރި މަކަރުވެރި ހިޔަޅުވަންތަ ހޯމް މިނިސްޓަރު އަނގަ ފިނދެއްހެން ހަދައިގެން ހުންނާނެ. ދައުލަތޭ ސަރުކާރޭ ފަޅޮލޭ ބަކަށްޓޭ. ގޮވާލަ ގޮވާލާ.\nޑިސެމްބަރު 4, 2019 13:48\nހައްދަވާގެންގުޅުއްވާ އިލާހު ގ.ކެނެރީގެ މުޙައްމަދު ނަޝީދުގެ ކިބައިން މިޤައުމު ސަލާމަތްކޮށްދެއްވައި ޝަހީމަށް ނަޞްރު ދެއްވައި ދޭނވެ. އާމީން.\nކަނޑައެޅިގެން ދޮގު އިލްޒާމެއް މީހެއްގެ ބޮލުގައި އަޅުވާ ޝަހީމްގެ ދުވަސް ދުއްވާލަން މިއުޅެނީ. އަޑީގައި ތިބީ ހަމަ މެދުއިރު މައްޗަށް ފުރާއިގެން ދިޔަކަމަށް ބުނި މީހުން\nޑިސެމްބަރު 4, 2019 15:05\nޑރ.އަފްރާޝީމް އަލީގެ މަރުގެ މައްސަލައާއި ގުޅުވައިގެން ދައުވާ ކުރަނީ ސިޔާސީ މުސްތަގުބަލް ދުއްވާލަން ކަމަށް ބުނި އިރު މީނައަކީ ސިޔާސީ މުސްތަގުބަލެއް އޮތްމީހެއްތަ؟ ރިޔާސީ އިންތިހާބުގަ ރައްޔަތުން ނޫނެކޭ ބުނުމުން ފިލައިގެން ރާއްޖެއިން ބޭރަށް ގޮސްހުރެފަ އަނެއްކާ ވެރިކަމަށް ބޫތު ކައިފަ ހުރިވަރުން ތެޅެނީ. އެކަމަކު މީނައަށް ވޯޓްދޭނެ ރައްޔަތަކު މިގައުމުގަ ނެތް.\nޑިސެމްބަރު 4, 2019 17:24\nއަހަރުމެނާ ދެކޮޅަށް އަނގައިން ބުނެފިތަ ދުވަސް ދުއްވާލާނަން\nޑިސެމްބަރު 4, 2019 18:51\nމިބަޔަކު ވެރިކަމަށްގެނައިފަހުން އާދައިގެ ނިކަމެތީންނަށް ގޮތް ހުސްވެއްޖެ. ކޮނމެވެސް ބިރުވެރިކަމެއް ނުހިގާ ދުވހެއްނުދެއެއވެ. ޖޮބްސެކިއުރެޓީއެއް ނެތް. އަނިޔާވެރިކަން ހައްދުފަހަނައަޅާ ދަނީ. ހުރިހާމޮޅަކާލާބައެއް އިސްލާމް ދީނާ ދެކޮޅުމީހުންނައް. ޢުޭންވީގޮތް ހެދިބިޑުވަމުނދާ ކުދީންނަށް އޮޅުވާލަިފި.\nޑިސެމްބަރު 4, 2019 20:34\nހީވަނޭ ޢިލްމު ވެރިންގައި "ވަކަރަށް ޖަހާލީ" ހެން.\nޑިސެމްބަރު 4, 2019 21:40\nބަލަ ހާސް ނުވޭ!\nތި މައްސަލަ އާއި ކަލެއާއި ގުޅުން ނެތްކަމަށް ޝަަރީއަތަށް ޘާބިތުކޮދީ.\nބޭކާރު ވާހަކަ ނުދައްކާ.\nޑިސެމްބަރު 4, 2019 21:46\nމިއޮތީ އަހަރުމެން މިދައްކާވާހަކަ އާއި ޝަހީމަށް އެއްބަސް ވެވިފައެވެ.\nއަހަރުމެން ހަރުއަޑުން ބުނަމެވެ.\nތިޔައީ ޝޭޙުންނެއް ނޫނެވެ.\nތިޔައީ ދީން ހަތިޔާރަކަށް ހަދައިގެން އުޅޭ ސީޔާސީ އެކްޓިވިސްޓުންނެވެ.